മകളുടെ സിനിമ അരങ്ങേറ്റത്തെ കുറിച്ച് ജയറാം - Newscom - Malayalam News\n-2 min. ago-ദുരിതപ്പെയ്ത്ത്; വീടുകൾ തകർന്നു; 12 ജില്ലകളില് ഓറഞ്ച് അലര്‍ട്ട്\n2 min. ago-ചൈല്‍ഡ് കെയര് സെന്ററില് നിന്ന് നാലു കുട്ടികളെ കാണാതായി\n10 min. ago-ട്രംപിനെ വീണ്ടും വിലക്കി ട്വിറ്റർ\n16 min. ago-സുനാമി മുന്നറിയിപ്പ്\n21 min. ago-മഴയില്ലെങ്കിൽ നാളെ വെടിക്കെട്ട്\nനടൻ ജയറാമിന്റെ മകൾ മാളവിക ജയറാമിന്റെ സിനിമ പ്രവേശത്തെക്കുറിച്ച് ഏറെ നാളുകൾക്ക് മുൻപ് തന്നെ സോഷ്യൽ മീഡിയ ചർച്ച ചെയ്തിരുന്നു. ഇപ്പോൾ താരം തന്നെ മകളുടെ സിനിമാ പ്രവേശത്തെ കുറിച്ച് പറയുകയാണ്. മലയാളത്തിൽ നിന്ന് ആദ്യം മാളവികയെ അഭിനയിക്കാൻ വിളിച്ചത് സത്യൻ അന്തിക്കാടിന്റെ മകനും യുവ സംവിധായകനുമായ അനൂപ് സത്യൻ ആണെന്ന് പറയുകയാണ് ജയറാം. എന്നാൽ മാളവിക വേണ്ടന്ന് വെക്കുകയായിരുന്നു എന്നും താരം പറഞ്ഞു. ജിഞ്ചർ മീഡിയയ്ക്ക് നൽകിയ അഭിമുഖത്തിലാണ് താരം മകളുടെ സിനിമ പ്രവേശത്തെ കുറിച്ച് പറഞ്ഞത്. വരനെ ആവശ്യമുണ്ട് എന്ന ചിത്രത്തിന് വേണ്ടിയായിരുന്നു അന്ന് അനൂപ് വിളിച്ചത്. എന്നാൽ മാളവിക പറഞ്ഞത്, തനിക്ക് മാനസികമായി ഒരു സിനിമ ചെയ്യാനുള്ള തയാറെടുപ്പുകൾ നടത്തിയിട്ടില്ല എന്നായിരുന്നു. പിന്നെയും കുറെ നിർബന്ധിച്ചിരുന്നു. അതിനു ശേഷമാണ് ആ വേഷം കല്യാണി ചെയ്തത് എന്നും ജയറാം പറഞ്ഞു. ചക്കിയെ ആദ്യം വിളിച്ചത് സത്യേട്ടന്റെ മകൻ അനൂപ് ആണ്. ‘വരനെ ആവശ്യമുണ്ട്’ എന്ന ചിത്രത്തിന് വേണ്ടിയായിരുന്നു അന്ന് വിളിച്ചത്. ചക്കിയെ ആണ് ആദ്യം ചോദിച്ചത് ആ സിനിമയ്ക്ക്. ആ സമയത്ത് ദുൽഖുർ ചിത്രം നിർമ്മിക്കുന്നു എന്നുമാത്രമേ ഉണ്ടായിരുന്നുള്ളു. അങ്ങനെ മദ്രാസിൽ ചക്കിയുടെ അടുത്ത് വന്നു കഥ പറഞ്ഞു. അപ്പോൾ ചക്കി പറഞ്ഞത്, ‘ ഞാൻ മാനസികമായി ഒരു സിനിമ ചെയ്യാനുള്ള തയാറെടുപ്പുകൾ നടത്തിയിട്ടില്ല’ എന്നായിരുന്നു. പിന്നെയും കുറെ നിർബന്ധിച്ചിരുന്നു. അതിനു ശേഷമാണ് ആ വേഷം കല്യാണി ചെയ്തത്. അതുകഴിഞ്ഞ് ജയം രവി ഒരു സിനിമയ്ക്ക് വേണ്ടി ഈ അടുത്ത കാലത്ത് വിളിച്ചിരുന്നു. ജയം രവിയ്‌ക്കൊക്കെ തുടക്കം മുതലേ ചക്കിയെ അറിയുന്നതാണ്. പക്ഷെ ഇപ്പോൾ തെലുങ്കിലും തമിഴിലും കുറെ കഥകളൊക്കെ കേട്ടിട്ടുണ്ട്. ഈ വർഷം തന്നെ ഒരു പടം ചെയ്യുമെന്നാണ് എനിക്ക് തോന്നുന്നത്, ജയറാം പറഞ്ഞു.\nTags: entertaiment Jayaram makal movie\nഅന്നത്തെ റോമയും ഇന്നത്തെ റോമയും ഹോ….. അടിപൊളി മാറ്റം\nമലയാള സിനിമയിൽ നിന്നും മാറി നിന്നതിന് കാരണം; വെളിപ്പെടുത്തലുമായി ജയറാം


ഒഴിഞ്ഞ ഗ്യാലറികള് വെല്ലുവിളിയല്ല, എന്നാല് ആരാധകരുടെ സാന്നിദ്ധ്യം കൂടുതല് ആവേശം പകര്‍ന്നേനെ | Fanport | Indian Premier League News Malayalam\nHome Cricket Indian Premier League ഒഴിഞ്ഞ ഗ്യാലറികള് വെല്ലുവിളിയല്ല, എന്നാല് ആരാധകരുടെ സാന്നിദ്ധ്യം കൂടുതല് ആവേശം പകര്‍ന്നേനെ\nയുഎഇയില് ഒഴിഞ്ഞ ഗ്യാലറിയില് കളിക്കുന്നത് താരങ്ങള്‍ക്ക് അത്ര വലിയ വെല്ലുവിളി ആകില്ലെന്ന് പറഞ്ഞ് റോയല് ചലഞ്ചേഴ്സ് ബാംഗ്ലൂര് താരം യൂസുവേന്ദ്ര ചഹാല്. ആഭ്യന്തര ക്രിക്കറ്റില് ഒഴിഞ്ഞ ഗാലറികള്‍ക്ക് മുന്നില് താരങ്ങള് കളിക്കുന്നത് പതിവാണെന്നും അതിനാല് തന്നെ ആര്‍ക്കും അത് പുതിയ അനുഭവം ആയിരിക്കില്ലെന്ന് താരം വ്യക്തമാക്കി.\nഎന്നാല് കാണികളുടെ സാന്നിദ്ധ്യം കൂടുതല് ആവേശം സൃഷ്ടിക്കുമെന്നും അതിനാല് തന്നെ താരങ്ങള്‍ക്ക് അപ്പോള് മികച്ച പ്രകടനം പുറത്തെടുക്കുവാനുള്ള സാധ്യത കൂടുതലാണെന്നും ചഹാല്‍പറഞ്ഞു. എന്നാല് ഇപ്പോളത്തെ സാഹചര്യത്തില് മറ്റു മാര്‍ഗ്ഗങ്ങളൊന്നുമില്ലാത്തതിനാല് ഈ പുതിയ കാര്യവുമായി പൊരുത്തപ്പെടുക മാത്രമാണ് മാര്‍ഗ്ഗമെന്നും ചഹാല് അഭിപ്രായപ്പെട്ടു.\nPrevious articleമൂന്ന് കിരീടങ്ങളും നേടി പെരിസിച് ബയേണിൽ നിന്ന് മടങ്ങി\nNext articleദിനേശ് കാര്‍ത്തിക്ക് ഇന്ത്യയിലെ മികച്ച വിക്കറ്റ് കീപ്പര്‍മാരില് ഒരാള്, താരം കൊല്‍ക്കത്തയുടെ വലിയ താരം


നാസി ഭരണകാലത്ത് രാഷ്ട്രീയത്തടവുകാരെ പാര്‍പ്പിച്ചിരുന്ന പാളയങ്ങള് സംരക്ഷിച്ചിരിക്കുന്ന ഒരിടം | Papenburg| Papenburg Tourism| Mathrubhumi Yathra\nനാസി ഭരണകാലത്ത് രാഷ്ട്രീയത്തടവുകാരെ പാര്‍പ്പിച്ചിരുന്ന പാളയങ്ങള് സംരക്ഷിച്ചിരിക്കുന്ന ഒരിടം\nനാസികളുടെ ഭരണകാലത്ത് രാഷ്ട്രീയത്തടവുകാരെ പാര്‍പ്പിച്ചിരുന്ന തടവുപാളയങ്ങള് പാപ്പന് ബെര്‍ഗില് അതേപോലെ നിലനിര്‍ത്തിയിട്ടുണ്ട്\nചുമരില് ഒട്ടിച്ചുപിടിപ്പിച്ച മണ്ണ് വളരെ സാവധാനത്തിലാണ് ഉണങ്ങാന് തുടങ്ങിയത്. ഇതിലേക്കായി പ്രത്യേകം വാങ്ങിയ പ്രകൃതിദത്തമായ പിഗ്മെന്റ്സ് ഉപയോഗിച്ച് കുറച്ചുഭാഗം നിറംപിടിപ്പിച്ചു. ആ ദിവസങ്ങളില് പൊടുന്നനെയാണ് കാലാവസ്ഥ മാറിയത്. ചാറ്റല് മഴയും കാറ്റും വൈകുന്നേരംവരെ തുടര്‍ന്നു. എനിക്കായി നെരിപ്പോട് പകല് സമയത്തും എരിഞ്ഞുകൊണ്ടിരുന്നു. പ്രതീക്ഷിച്ചതിലും സാവധാനത്തിലേ ചുമര്‍ച്ചിത്രം പൂര്‍ണമാക്കാന് സാധിക്കുകയുള്ളൂ എന്ന് സൂചിപ്പിച്ചപ്പോള് തോമസ് ഒരു യാത്രാപദ്ധതി തയ്യാറാക്കി. അദ്ദേഹത്തിന്റെ ചെലവില് ബെര്‍ലിന്‍നഗരം കാണാന്. കലാചരിത്രത്തിലൂടെ വായിച്ചറിഞ്ഞ ബെര്‍ലിന് കാണാനുള്ള ക്ഷണം എന്നിലെ യാത്രാംദേഹിയെ ഉത്തേജിതനാക്കി.\nപക്ഷേ, ജന്മദേശമായ പാപ്പന്‍ബെര്‍ഗില് (Papenburg) വളരെ അത്യാവശ്യമായി പോകേണ്ടതിനാല് ബെര്‍ലിന്‍യാത്ര ഉടനെ നടത്താന് കഴിയില്ലെന്ന് പിറ്റേദിവസം തോമസ് വന്ന് അറിയിച്ചു. പക്ഷേ, പാപ്പന് ബെര്‍ഗിലേക്ക് പോവാമെന്ന വാഗ്ദാനം സ്‌നേഹത്തോടെ സ്വീകരിച്ചു. അങ്ങനെ നെതര്‍ലന്‍ഡ് അതിര്‍ത്തിയോടടുത്തുള്ള നഗരമായ പാപ്പന്‍ബെര്‍ഗിലേക്ക് കാറില് യാത്രയായി. തോമസ് വാടകയ്ക്കുനല്‍കിയ വീട്ടിലെ താമസക്കാരായ പോളണ്ടുകാര് കുറെ മാസങ്ങളായി വാടകനല്‍കാത്തതിനാല് അവരെ ഒഴിപ്പിക്കുന്നതിനായി കോടതിയെ സമീപിച്ചെന്നും അതിനോടനുബന്ധിച്ച കേസ് വിസ്താരത്തിനായാണ് പോകുന്നതെന്നും തോമസ് യാത്രയ്ക്കിടയില് പറഞ്ഞു.\nകൂറ്റന് കോണ്‍ക്രീറ്റ് മതില്‍കൊണ്ട് 1961 മുതല് വിഭജിക്കപ്പെട്ട ജര്‍മനി 1989-ല് മതില് ഇല്ലായ്മചെയ്യാന് തീരുമാനിച്ചതിനുശേഷം കിഴക്കന് ജര്‍മനി, പോളണ്ട്, ഹംഗറി എന്നീ രാജ്യങ്ങളില്‍നിന്നുള്ള ഒട്ടേറെ പേര് ഇവിടേക്ക് ചേക്കേറിയിട്ടുണ്ട്. വിവിധ തൊഴിലിടങ്ങളില് ഇവരുടെ സാന്നിധ്യം കാണാം. ബെര്‍ലിന് കാണാന് കഴിഞ്ഞില്ലെങ്കിലും സഞ്ചാരികള് സാധാരണയായി എത്തിപ്പെടാത്ത ജര്‍മനിയിലെ ഉള്‍പ്രദേശത്തുള്ള കൊച്ചുപട്ടണം കാണാന് അവസരം വന്നതില് തോമസിനോട് നന്ദിപറഞ്ഞു. പരന്ന് വിസ്തൃതമായ ഭൂപ്രകൃതിയും പച്ചപ്പ് കൂടുതലുള്ള ഈ പട്ടണത്തിലെ കെട്ടിടങ്ങളെല്ലാംതന്നെ ഇഷ്ടികകൊണ്ട് നിര്‍മിച്ചവയാണ്. നാസികളുടെ ഭരണകാലത്ത് രാഷ്ട്രീയതടവുകാരെ പാര്‍പ്പിച്ചിരുന്ന തടവുപാളയങ്ങള് ഈ പ്രദേശങ്ങളില് ഉണ്ടായിരുന്നു. വൃത്തിയോടെ സൂക്ഷിച്ചിരിക്കുന്ന പരിസരവും വെട്ടിനിര്‍ത്തിയ പൂച്ചെടികളും ചിത്രപുസ്തകങ്ങളിലേതുപോലെയുണ്ട്.\nവാടകയ്ക്ക് നല്‍കിയ വീട് കാണാനായി പോകുന്നവഴി തോമസിന് ഒരാഗ്രഹമുണ്ടായി. ഗ്ലാസിട്ട മുന്‍വശത്തെ വാതിലിലൂടെ അകത്തേക്ക് നോക്കിയ തോമസിന്റെ മുഖത്ത് വിഷമമുണ്ടായിരുന്നു. നിലത്തുപാകിയ മരപ്പലകകളില് പലതിലും മൂര്‍ച്ചയുള്ള വസ്തുകൊണ്ട് കോറിയിട്ട അടയാളമുണ്ടായിരുന്നതായി തോമസ് പറഞ്ഞു.\nഒരു കെട്ടിടത്തിന്റെ ഒന്നാംനിലയിലെ ഹാളിലായിരുന്നു കോടതി. രണ്ട് വക്കീല്‍മാരും ഒരു ജഡ്ജിയും മാത്രം. ഒരു ബെഞ്ചില് മുപ്പതു വയസ്സോളം പ്രായമുള്ള വാടകക്കാരനായ പോളണ്ടുകാരനും അവന്റെ കാമുകിയും നിശ്ശബ്ദരായി ഇരിക്കുന്നുണ്ടായിരുന്നു. ജര്‍മന് ഭാഷയില് കോടതിയില് പറഞ്ഞതൊന്നും എനിക്ക് മനസ്സിലായില്ല. വാടകക്കാരന് ഇടയ്ക്കിടെ സ്വകാര്യമായി എന്തൊക്കെയോ കാമുകിയുടെ ചെവിയില് വിവരിച്ചു കൊടുക്കുന്നതും കാമുകിയെ വലതുകൈകൊണ്ട് തോളോടുചേര്‍ത്ത് പിടിക്കുന്നതും ശ്രദ്ധിച്ചു. അയാളുടെ വലതുകാല് ഇടതടവില്ലാതെ വിറയ്ക്കുന്നുണ്ടായിരുന്നു.\nവക്കീല് ചോദിച്ചതിന് തോമസ് മറുപടി പറഞ്ഞുകൊണ്ടിരുന്നു. വാടക നല്‍കാതെ ഒരു വര്‍ഷത്തിലധികമായി തൊഴിലില്ലായ്മവേതനംകൊണ്ട് ജീവിക്കുന്ന ഈ യുവാക്കള് തൊഴില്‍വകുപ്പില്‍നിന്ന് നിര്‍ദേശിച്ച ജോലികള് ഏറ്റെടുക്കാന് പല കാരണങ്ങളും നിരത്തി ഒഴിഞ്ഞുമാറുകയായിരുന്നു. മൂന്നുതവണയിലധികം ഈ രീതിയില് ഒഴിഞ്ഞുമാറിയാല് തൊഴിലില്ലായ്മവേതനം നിര്‍ത്തലാക്കാനുള്ള നടപടി ഉണ്ടാവും. അത് ഒഴിവാക്കാന് തൊഴില്‍വകുപ്പില്‍നിന്ന് നിര്‍ദേശിക്കുന്ന ഏതുജോലിയും ഏറ്റെടുക്കാന് അവര് നിര്‍ബന്ധിതരാകും. പുറമേ വാടകയിനത്തില് ലഭിക്കുന്ന സഹായധനവും നിര്‍ത്തലാക്കും. എന്നാല്, ഇവര് മൂന്നിലധികം തവണ തൊഴില്‍വകുപ്പില്‍നിന്ന് നിര്‍ദേശിച്ച ജോലികള് തിരസ്‌കരിച്ചവരാണ്. കേസില് ഉടനെ തീര്‍പ്പുണ്ടായി. മൂന്നുമാസത്തിനകം വാടകക്കാര് തോമസിന് വീട് ഒഴിഞ്ഞുനല്‍കണമെന്നും ബാക്കി നല്‍കാനുള്ള വാടക ആറുമാസത്തിനകം ഗഡുക്കളായി നല്‍കണമെന്നുമായിരുന്നു വിധി.\nContent Highlights: Papenburg, Papenburg Tourism, Mathrubhumi Yathra


Ponnആണിക്കാരന്: നിങ്ങളില് ആത്മാഭിമാനമില്ലാത്തവര് റാഗ് ചെയ്യട്ടെ !\nനിങ്ങളില് ആത്മാഭിമാനമില്ലാത്തവര് റാഗ് ചെയ്യട്ടെ !\nറാഗിംഗ് : നിര്‍വചനം\nകേരള റാഗിംഗ് തടയല് നിയമം (1998) പ്രകാരം റാഗിംഗ് എന്നാല് - മാനസികമായോ ശാരീരികമായോ വേദനയുളവാക്കുന്ന തരത്തില് പീഡിപ്പിക്കുകയോ , അഭിമാനക്ഷതം വരുത്തുന്ന രീതിയിലുള്ള തമാശകള്‍ക്ക് വിധേയമാക്കുകയോ , ഒരു വിദ്യാര്‍ഥി സ്വമേധയാ ചെയ്യാന് ഇഷ്ടപ്പെടാത്ത ഒരു പ്രവൃത്തി ചെയ്യുവാന് സമ്മര്‍ദം ചെലുത്തുകയോ ചെയ്യുന്നതാണ് റാഗിംഗ് . ( അങ്ങനെയെങ്കില് അസൈന്മെന്റ് ചെയ്യുവാന് സമ്മര്‍ദം ചെലുത്തിയതിന് ടീച്ചര്‍ക്കെതിരെ കേസ് കൊടുത്താലോ എന്നാലോചിക്കുന്നുണ്ടാവും ചില കശ്മലന്മാര് , ഡോണ്ടൂ ഡോണ്ടൂ :) )\nഇന്ത്യയില് റാഗിംഗ് എന്ന് വിളിക്കുന്ന ഈ പ്രവൃത്തി പാശ്ചാത്യലോകത്തെ ഹേസിംഗ് (HAZING) എന്ന പ്രവൃത്തിയോടു സാമ്യമുള്ളതാണ് . മിലിട്ടറി പോലുള്ള പ്രത്യേക സാഹചര്യങ്ങളിലേക്ക് വരുന്ന പുതുമുഖങ്ങളെ ആ അന്തരീക്ഷത്തിലേക്ക് വിളക്കിച്ചേര്‍ക്കുന്നതിന്റെ ഭാഗമാണ് ഹേസിംഗ് , എങ്കിലും നമ്മെക്കാള് ചെറിയ തോതില് രഹസ്യമായി പാശ്ചാത്യ വിദ്യാഭ്യാസരംഗത്തും ഹേസിംഗ് ഉണ്ട് . അമേരിക്കയിലെ 50 സ്റ്റേറ്റുകളില് 44 സ്റ്റേറ്റുകള് ഹേസിംഗ് നിയമവിരുദ്ധമാക്കിയിട്ടുണ്ട് .\nഹേസിങ്ങും റാഗിങ്ങും തമ്മിലുള്ള വ്യത്യാസം അന്വേഷിക്കുമ്പോള് കിട്ടുന്ന ഉത്തരം , റാഗിംഗ് ഒരു കൂട്ടര് തങ്ങളുടെ സീനിയോരിറ്റി അരക്കിട്ടുറപ്പിക്കുവാന് നടത്തുന്ന ഒരുതരം സാഡിസ്റ്റ് പ്രവൃത്തി ആണെങ്കില് , ഹേസിംഗ് സാഹചര്യവുമായി പൊരുത്തപ്പെടുവിക്കുവാനുള്ള ഒരു Peer training എന്ന നിലയില് കാണേണ്ടി വരും . എങ്കില് തന്നെയും രണ്ടും മനുഷ്യാവകാശങ്ങള്‍ക്ക് നേരെയുള്ള കടന്നു കയറ്റമാണ് .\nസാഡിസം (Sadism) :\nമറ്റുള്ളവരെ വേദനിപ്പിക്കുന്നതില് മാനസികോല്ലാസം കണ്ടെത്തുന്നതിനെ സാഡിസം എന്ന് വിളിക്കാം . Sadistic Personality Disorder എന്ന ഈ വൈകല്യം പലരിലും ചെറിയ അളവിലെങ്കിലും കാണും . സാഡിസത്തിന്‍റെ ഉത്ഭവകാരണങ്ങള് ശാസ്ത്രീയമായി നിര്‍ണയിക്കപ്പെട്ടിട്ടില്ല . സാഡിസ്റ്റ് മനസ്ഥിതിയാണ് റാഗിംഗ് ചെയ്യുന്നവരുടെ മുഖ്യ പ്രചോദനം . ഇനി അഥവാ സാഡിസ്റ്റ് ചിന്താഗതി ഉള്ളയാളല്ലെങ്കിലും റാഗിംഗ് ആസ്വദിക്കാന് തുടങ്ങുതോടെ ഒരാളില് സാഡിസം വളരുന്നു . റാഗിങ്ങും സാഡിസവും വളരെയധികം പരസ്പരബന്ധിതമാണ് . സമൂഹത്തിന്‍റെ മൊത്തത്തിലുള്ള മാനസികാരോഗ്യത്തെ തകര്‍ക്കുന്നതും ക്രിമിനല് മനസ്ഥിതിയെ പ്രചോദിപ്പിക്കുന്നതുമായ ഗുരുതരമായൊരു മാനസികവൈകല്യമാണ് സാഡിസം എന്നറിയുക .\nചെയിന് റിയാക്ഷന് (Chain Reaction) :\nറാഗിംഗ് ചെയ്യുന്നവരില് ഇനി ഒരു വിഭാഗം തനിക്ക് കിട്ടിയത് കൊടുത്തു തീര്‍ക്കുന്നവരാണ് ."ഞങ്ങളുടെ സീനിയേഴ്സ് ചെയ്ത റാഗിംഗ് , അതാണ് റാഗിംഗ് . നിങ്ങള് അത്രയൊന്നും അനുഭവിച്ചില്ലല്ലോ " . അത്യാവശ്യം പോക്കിരിത്തരം കാണിച്ചിട്ടും നൊസ്റ്റാള്‍ജിക്ക് സ്റ്റൈലില് നിന്ന് ഇമ്മാതിരി ഡയലോഹ് അടിക്കുന്നത് ഈ വിഭാഗത്തില് പെട്ടവരുടെ രോഗലക്ഷണമാണ് . അവര് തന്‍റെ ഇരയെ ആശ്വസിപ്പിക്കുന്നത് ചിലപ്പോള് ഇങ്ങനെയാവാം - " സാരമില്ലെടാ , അടുത്ത വര്‍ഷം നിങ്ങള്‍ക്കും റാഗ് ചെയ്യാം " . റാഗിങ്ങിനുള്ള അവരുടെ പ്രേരണ ഇത്രേയുള്ളൂ - "അതിപ്പോ ഓരോരോ ആചാരങ്ങളാവുമ്പോ ........." .\nഇനിയൊരു വിഭാഗം Peer pressure കാരണം റാഗിംഗ് നേതാവ് ആയി അഭിനയിക്കുന്നവരാണ് . ഒരല്‍പം ആര്‍ദ്രതയും സ്നേഹവുമൊക്കെ സ്വഭാവത്തിലുണ്ടാവുന്നത് പൗരുഷലക്ഷണമല്ല എന്ന മൌഡ്യം കൊണ്ടുനടക്കുന്ന യുവതുര്‍ക്കികള് . റാഗിംഗ് എന്ന പേക്കൂത്ത് എതിര്‍ക്കുന്നതോ അതില് നിന്ന് വിട്ടു നില്‍ക്കുന്നതോ തന്‍റെ പൗരുഷത്തെ ചോദ്യം ചെയ്യുവാന് ഇടയാക്കുമെന്ന ആത്മവിശ്വാസക്കുറവ് , മനസിഷ്ടപ്പെടാതിരുന്നിട്ടും റാഗിംഗ് മാമാങ്കത്തില് പങ്കാളികളാകുവാന് അവരെ പ്രേരിപ്പിക്കുന്നു .\nറാഗിങ്ങിന്‍റെ അനന്തരഫലങ്ങള് :\nശാരീരികമായ മുറിവുകള് ചില കേസുകളില് ഉണ്ടാവാറുണ്ടെങ്കിലും ഒട്ടുമിക്ക സന്ദര്‍ഭങ്ങളിലും കഠിനമായ മാനസികസമ്മര്‍ദവും മറ്റും ഉണ്ടാവുന്നു . ദീര്‍ഘകാലത്തെക്കുള്ള മാനസിക ഒടിവും ചതവും സംഭവിക്കുന്നു ചിലര്‍ക്ക് . ചിലര് വിഷാദരോഗങ്ങളിലെത്തുന്നു . ഇര പോലും അറിയാതെയായിരിക്കും മിക്കപ്പോഴും ഇത്തരം മാനസികവൈകല്യങ്ങള്‍ക്ക് അവന്/അവള് ഇരയായിട്ടുണ്ടാവുക എന്നറിയുക .\nഓരോ മനുഷ്യന്‍റെയും മസ്തിഷ്കം ജനനം മുതല് കൗമാരം വരെയുള്ള കാലഘട്ടത്തില് ആകൃതിപ്പെടുന്നു . ഇതിനെ Synaptic Pruning എന്ന് പറയും . കൗമാരം അവസാനിക്കുന്നതോടെ ഒരാളുടെ വ്യക്തിത്വം ഏകദേശം പൂര്‍ണരൂപം കൈവരിക്കും . കൂടുതല് വ്യതിയാനങ്ങള് ഉള്‍കൊള്ളാനാവാത്ത വിധം മസ്തിഷ്കത്തിന്റെ Synaptic Plasticity അതിന്‍റെ പാരമ്യത്തിലെത്തുന്നു .\nകൗമാരത്തെ വ്യക്തിത്വവികസനത്തിന്‍റെ അവസാന റൗണ്ട് എന്ന് വേണമെങ്കില് പറയാം . അതായത് , എടുക്കാനുള്ളതൊക്കെ എടുത്തോണം , വണ്ടി ഇപ്പൊ സ്റ്റേഷന് വിടും , പിന്നെ എന്തേലും വേണമെങ്കില് കുറച്ചു ബുദ്ധിമുട്ടാണ് . വിദ്യാഭ്യാസരംഗത്തെ റാഗിംഗ് അധികവും നടക്കുന്നത് കൗമാരത്തില് നിന്ന് യുവത്വത്തിലേക്ക് കടക്കുന്ന ഈ അവസാന സ്റ്റേജിലാണ് എന്നത് വളരെ ഗൗരവത്തോടെ കാണേണ്ട വിഷയമാണ് . 13-25 കാലഘട്ടത്തില് ഉപയോഗിക്കപ്പെടാതിരുന്ന കഴിവുകള് നശിച്ചുപോവും എന്ന് പഠനങ്ങള് പറയുന്നു . അപ്പോള് റാഗിങ്ങിന്‍റെ കഠിനമായ മാനസിക സമ്മര്‍ദത്തിലൂടെ കടന്നുപോവുന്ന കൗമാര മസ്തിഷ്കം എങ്ങനെയാവും രൂപപെടുക ? തദ്വാരാ , മൊത്തം സമൂഹത്തിന്‍റെ മാനസികാരോഗ്യത്തെയല്ലേ അത് ബാധിക്കുക ? എന്തിന് വേണ്ടി ? എന്നിട്ടെന്ത് നേടുന്നു ?\nയുവത്വവും കൗമാരവുമൊക്കെ സ്വതവേ കലുഷിതമായ ഒരു കാലഘട്ടമാണ് . പഠനം , ജോലി , ലൈംഗീകത , വിപ്ലവാത്മകത എന്നിങ്ങനെ പലതരം വിഷയങ്ങളില് ഇടം കണ്ടെത്താനുള്ള കടുത്ത സമ്മര്‍ദങ്ങള് ആ കാലഘട്ടത്തിന്‍റെ പ്രത്യേകതയാണ് . അതിനു പുറമേ ഇത്തരം ക്രൂര വിനോദങ്ങള് കൂടി ആചാരമായി അംഗീകരിച്ചാല് സാമൂഹികാഭിവൃദ്ധിയെ തന്നെ അത് തളര്‍ത്തും എന്നത് കാണാതെ പോകരുത് .\nശ്രദ്ധേയമായ സംഭവങ്ങള് :\nറാഗിംഗ് ഏറ്റവും കൂടുതലുള്ള രാജ്യമായി അറിയപ്പെടുന്നത് ശ്രീലങ്കയാണ് . ഇന്ത്യയും മോശമല്ല . ഇന്ത്യയില് ഒന്നാം സ്ഥാനത്ത് നില്‍ക്കുന്നത് ഉത്തര്‍പ്രദേശാണ് .\n1996 നവംബറില് മെഡിക്കല് വിദ്യാര്‍ഥി പൊന് നവരസുവിന്റെ ക്രൂരമായ കൊലപാതകത്തില് കലാശിച്ച സംഭവം , റാഗിംഗ് എന്ന ഈഗോ വിനോദം എത്രത്തോളം ഗുരുതരരൂപം കൈവരിക്കാം എന്നതിന്‍റെ ഭീകരമായ ഉദാഹരണമാണ് . പൊന് നവരസുവിനോട് ജോണ് ഡേവിഡ് എന്ന സീനിയര് ആവശ്യപ്പെട്ടത് ചെരുപ്പിന്‍റെ സോള് നക്കുവാനാണ് .വിസമ്മതിച്ച പൊന് നവരസുവിനെ ജോണ് ഡേവിഡ് കൊലപ്പെടുത്തുകയും തന്‍റെ മെഡിക്കല് ഉപകരണങ്ങള് ഉപയോഗിച്ച് തുണ്ടം തുണ്ടമാക്കി തമിഴ്നാടിന്‍റെ പല ഭാഗങ്ങളിലായി വിതറുകയും ചെയ്തു . 1998-ഇല് ജില്ലാ കോടതി ജോണ് ഡേവിഡിനെ ഇരട്ട ജീവപര്യന്തം തടവിനു ശിക്ഷിച്ചു . 2001 - ല് മദ്രാസ് ഹൈക്കോടതി ജോണിനെ ശിക്ഷയില് നിന്നും വിമുക്തനാക്കി . 2011 - ല് സുപ്രീംകോടതി കേസിലെ കീഴ്ക്കോടതി ഉത്തരവ് ശരിവെക്കുകയും ഇരട്ട ജീവപര്യന്തത്തിന് വിധിക്കുകയും ചെയ്തു . അങ്ങനെ ജോണ് 2011 മുതല് വീണ്ടും അഴികള്‍ക്കുള്ളിലായി .\n2009 - ല് മാര്‍ച്ച് -7 നു റാഗിങ്ങിനിടയിലെ കഠിനമര്‍ദനത്തെ തുടര്‍ന്ന് മസ്തിഷ്കത്തിലെ അമിത രക്തസ്രാവം മൂലം 19കാരനായ ഹിമാചല് പ്രദേശിലെ മെഡിക്കല് വിദ്യാര്‍ഥി അമന് കച്ച്റൂ മരണപ്പെട്ടത് രാജ്യത്ത് കോളിളക്കം സൃഷ്ടിക്കുകയും റാഗിംഗ് വീണ്ടും ചര്‍ച്ചാവിഷയം ആവുകയും ചെയ്തു . ആ കേസില് നാല് സീനിയര് വിദ്യാര്‍ഥികള് നാല് വര്‍ഷത്തേക്ക് കഠിനതടവിന് ശിക്ഷിക്കപ്പെട്ടു . ശിക്ഷ തീരാന് ഒന്‍പത് മാസം ബാക്കിയിരിക്കെ കഴിഞ്ഞ സ്വാതന്ത്ര്യദിനത്തില് നല്ല നടപ്പിന്റെ ആനുകൂല്യത്തില് നാല് പേരും ജയില്‍മോചിതരായി ."രാജ്യത്തെ പ്രധാനപ്പെട്ട ഒരു പ്രശ്നമായി റാഗിങ്ങിനെ കാണാന് കഴിയാത്ത ഹിമാചല് പ്രദേശ് സര്‍ക്കാരിനോട് സഹതാപം തോന്നുന്നു " എന്നാണ് ഇരയുടെ പിതാവ് രാജ് കച്ച്റൂ പ്രതികരിച്ചത് .\nകുറച്ചു കാലമായി എഴുതണം എന്ന് കരുതിയ ഈ വിഷയം ഇപ്പോള് എഴുതാന് എന്നെ പ്രേരിപ്പിച്ച സംഭവം മലയാളി വിദ്യാര്‍ഥി അഹാബ് ഇബ്രാഹീമിന്‍റെ മരണമാണ് . ബംഗലൂരുവില് ക്രൂരമായ റാഗിങ്ങിനു ഇരയായി അഹാബ് മരണപ്പെട്ടത് കഴിഞ്ഞയാഴ്ച . ഇത്തരം വിഷയങ്ങള് പുറത്തുപറയാന് തന്നെ പലര്‍ക്കും പേടിയാണ് . കാരണം അവിടെ ഇരയുടെ ഈഗോയും ഒരു പ്രശ്നം തന്നെയാണ് . അഹാബിന്‍റെ മരണത്തെ കുറിച്ച റിപ്പോര്‍ട്ട് ഇവിടെ വായിക്കാം .\nഇന്ത്യന് ക്രിക്കെറ്റര് സുരേഷ് റെയ്നയുടെ അനുഭവവും ശ്രദ്ധേയമാണ് . പഠനകാലത്ത് , സ്പോര്‍ട്സ് സ്കൂളിലെ റാഗിങ്ങിന്റെ ആഘാതത്തില് പെട്ട് സുരേഷ് റെയ്ന വീട്ടിലേക്ക് മടങ്ങിയിരുന്നു . ആറു മാസത്തോളം അദ്ദേഹം വീട്ടിലിരുന്നു . മനസിനെ സമനിലയിലെത്തിക്കുവാനുള്ള വീട്ടുകാരുടെ ശ്രമം അവസാനം വിജയം കണ്ടില്ലായിരുന്നുവെങ്കില് ഇന്ത്യന് ക്രിക്കെറ്റ്ടീമില് സാന്നിധ്യമുറപ്പിച്ച ഒരു പ്രതിഭയുള്ള ക്രിക്കെറ്റര് ഉണ്ടാവില്ലായിരുന്നു .\nഇവിടെ ചിലര്‍ക്ക് തോന്നാവുന്ന ഒരു സംശയമുണ്ട് - രാഷ്ട്രീയത്തില് ആളുകള് കൊല്ലപ്പെടുന്നു , എന്നുകരുതി രാഷ്ട്രീയം നിരോധിക്കാമോ ? ഇങ്ങനെ പല മേഖലകളിലും കാര്യങ്ങള് കൈവിട്ടു പോവുന്നു , അതൊക്കെ നിരോധിക്കുകയാണോ വേണ്ടത് ? ഒന്നാമതായി, അക്രമങ്ങള് എവിടെയും പ്രോല്‍സാഹിപ്പിക്കെടുന്നില്ല . രണ്ടാമതായി , ചില നേട്ടങ്ങള്‍ക്ക് വേണ്ടിയാണ് രാഷ്ട്രീയം നിലകൊള്ളുന്നത് . രാഷ്ട്രീയം ഒരു അനിവാര്യതയാണ് . അതിലെ അക്രമം മാത്രമേ ഇനി തുടച്ചുമാറ്റേണ്ടതുള്ളൂ . എന്നാല് റാഗിംഗ് എന്നത് സ്വതവേ തന്നെ അക്രമസ്വഭാവമുള്ള ഒരു സാഡിസ്റ്റ് വൈകൃതമാണ് . റാഗിംഗ് ഒരിക്കലും ഒരു അനിവാര്യതയല്ല . അഹാബിന്റെ കുടുംബത്തിന്‍റെ കണ്ണുനീര് വെറും ഒരു ക്രൂരവിനോദത്തിന്റെ ഫലമാണ് . അത് പ്രോല്‍സാഹിപ്പിക്കുന്നവര്‍ക്ക് അഹാബിനെ പോലെ ജീവിതം നശിച്ച പലരോടും ഉത്തരം പറയാനുണ്ട് .\nPro-ragging arguments (റാഗിംഗ് അനുകൂല വാദങ്ങള്)\nകടുപ്പം കുറഞ്ഞ റാഗിംഗ് ആവാം എന്നതാണ് പ്രധാന വാദം . പക്ഷെ റാഗിങ്ങിനെ കുറിച്ച് മനസിലാക്കുമ്പോള് അതില് "നിഷേധിക്കുക" എന്നൊരു ഓപ്ഷന് ഇല്ല എന്ന് മനസിലാക്കണം . ഈഗോയുടെയും സാഡിസത്തിന്‍റെയും ഒരു സങ്കീര്‍ണമിശ്രിതമാണ് റാഗിംഗ് എന്ന കല . "പാട്ട് പാടെടാ " എന്ന് പറഞ്ഞാല് "നാളെ ഇതേ സമയം ഇവിടെ വച്ച് കാണുവാണേല് പാടിത്തരാം ചേട്ടാ , ഇപ്പം സിനിമക്ക് പോവാണ് " എന്ന് പറയാനുള്ള സ്പേസ് റാഗിങ്ങില് ഇല്ല . അങ്ങനെ പറഞ്ഞാല് പറഞ്ഞവന്‍റെ ജീവിതം കോഞ്ഞാട്ടയാക്കിയില്ലെങ്കില് അത് സീനിയറുടെ 'ഇമേജിന്' മോശമാണ് .\nസഭാകമ്പം ഇല്ലാതാക്കുവാനും പ്രശ്നങ്ങളെ നെഞ്ചുവിരിച്ച് നേരിടുവാന് പ്രാപ്തമാക്കുവാനും റാഗിംഗ് നല്ലതാണ് എന്നൊരു വാദമുണ്ട് . ശരിക്കും ? തെറിവിളി ശീലമില്ലാത്ത ഒരു വിദ്യാര്‍ഥി തന്‍റെ കൂട്ടുകാരനെ റാഗിങ്ങിന്റെ ഭാഗമായി തെറി വിളിക്കാന് നിര്‍ബന്ധിക്കപ്പെടുമ്പോള് , സീനിയറുടെ കാലു നക്കാന് പറയുമ്പോള് , അര്‍ദ്ധ-നഗ്നനാക്കപ്പെടുമ്പോള് , ഇല്ലാതാവുന്നത് ആത്മാഭിമാനമാണ് , സഭാകമ്പമല്ല .\nസീനിയേഴ്സിനെ പരിചയപ്പെടുവാനും ഇടപഴകുവാനുമുള്ള(മിംഗ്ലിങ്ങ്) ഒരു മാര്‍ഗമായി റാഗിങ്ങിനെ കാണുന്നവരുണ്ട് . അതിനു ഇതിനേക്കാള് എത്രയോ നല്ല സംസ്കാരമുള്ള മാര്‍ഗങ്ങള് ഉണ്ടെന്നിരിക്കെ റാഗിംഗ് അത്യന്താപേക്ഷിതമാവാന് അതൊരു കാരണമായി കാണാനാവില്ല . ശരി , സീനിയേഴ്സ് ജൂനിയേഴ്സിന്റെ മുന്നില് വന്നു ഡാന്‍സ് കളിച്ചു ഈ "ഇടപഴകല്" നടത്തട്ടെ , പറ്റുമോ ? "എന്താടാ പേര് ? " എന്നതിന് പകരം "എന്താ ചേട്ടാ പേര് ? " എന്ന് ചോദിച്ചാല് റാഗിംഗ് ആവില്ലല്ലോ , ല്ലേ ? We can't generalize ragging asamischievous way of acquainting ,\nAfter all, they didn't sign up for this ! എന്‍റെ സഭാകമ്പം ഒന്ന് മാറ്റിത്തരണം എന്ന് പറഞ്ഞല്ല ആരും കോളേജില് പോകുന്നത് . അവര്‍ക്ക് ഇങ്ങനെ സഭാകമ്പം മാറണം എന്ന് യാതൊരു നിര്‍ബന്ധവുമില്ല . പിന്നെ എന്തിനാണ് ചേട്ടന്മാര് അനിയന്മാര്‍ക്ക് ഇങ്ങനെ ഒരു സേവനം ചെയ്യുന്നത് ? ഇത് തികച്ചും അന്യായമല്ലേ ?\nAnti-ragging movements ( റാഗിംഗ് വിരുദ്ധ പ്രവര്‍ത്തനങ്ങള് )\nറാഗിങ്ങിനെതിരെ ഇന്ത്യയില് ആദ്യമായുണ്ടായ പ്രധാന നീക്കം 1997-ല് നേരത്തെ പറഞ്ഞ പൊന് നവരസു കേസിനെ തുടര്‍ന്ന് തമിഴ്നാട്ടില് റാഗിംഗ് സംബന്ധിയായി ഉണ്ടായ നിയമനിര്‍മാണമായിരുന്നു .\nറാഗിംഗ് ഒരു ക്രിമിനല് കുറ്റമാക്കാണമെന്ന് രാഘവന് കമ്മിറ്റി റിപ്പോര്‍ട്ട് നിര്‍ദേശിക്കുന്നത് 2007-ലാണ് . വിശ്വജാഗ്രിതി സമിതിയുടെ പൊതുതാല്‍പര്യഹര്‍ജിയിലെ വിധിയില് സുപ്രീംകോടതി നിര്‍ദേശിച്ചത് പ്രകാരമാണ് കേന്ദ്രസര്‍ക്കാര് മുന് CBI ഡയറക്ടര് R.K രാഘവനെ തലവനാക്കി അന്വേഷണ കമ്മീഷന് രൂപീകരിച്ചത് .\nസുപ്രീംകോടതി നിര്‍ദേശങ്ങളുടെ അടിസ്ഥാനത്തില് കേന്ദ്രസര്‍ക്കാര് ഒരു ആന്റി-റാഗിംഗ് ഹെല്‍പ്-ലൈന് തുടങ്ങി . 1800-180-5522 എന്ന നമ്പറില് വിളിച്ചോ helpline@antiragging.in എന്ന മെയില് ഐഡിയില് ബന്ധപ്പെട്ടോ ആര്‍ക്കും റാഗിംഗ് സംബന്ധിയായ പരാതികള് രേഖപ്പെടുത്താവുന്നതാണ് . സ്വന്തം പേരും മറ്റു വിവരങ്ങളും വെളിപ്പെടുത്തണോ എന്നത് പരാതിക്കാരന് തീരുമാനിക്കാം . എന്നാല് , ഓരോ മാസവും പരാതിപ്പെടുന്ന ഒരു ലക്ഷത്തോളം പേരില് വളരെ കുറച്ചു പേര്‍ക്ക് മാത്രമേ പ്രതികരണം കിട്ടുന്നുള്ളൂ എന്നൊരാക്ഷേപം ഈ ഹെല്‍പ്-ലൈനിനെ കുറിച്ചുണ്ട് . ഒരു വിദ്യാഭ്യാസ സ്ഥാപനത്തില് അവിടത്തെ വിദ്യാര്‍ഥി പരാതി കൊടുത്താല് അതിന്മേല് അന്വേഷണം നടത്തുകയും പോലീസില് റിപ്പോര്‍ട്ട് ചെയ്ത് F.I.R രേഖപ്പെടുത്തുകയും വേണമെന്ന് UGC കര്‍ശനമായ നിര്‍ദേശം നല്‍കിയിട്ടുണ്ട് .\nCoalition to Uproot Ragging from Education (CURE) , No Ragging Foundation എന്നിവ പ്രമുഖ ഓണ്‍ലൈന് റാഗിംഗ് വിരുദ്ധ ഗ്രൂപ്പുകളാണ് . No Ragging Foundation പിന്നീട് SAVE എന്ന പേരില് ഒരു പരിപൂര്‍ണ NGO രൂപം കൈവരിക്കുകയും Madras IIT പോലുള്ള സ്ഥാപനങ്ങളില് റാഗിംഗ് വിരുദ്ധ അവബോധം സൃഷ്ടിക്കാന് സജീവമായി പ്രവര്‍ത്തിക്കുകയും ചെയ്യുന്നു . SAVE website link .\n( ട്വന്‍റി-20 , ചിന്താമണി കൊലക്കേസ് തുടങ്ങിയ സിനിമകള് റാഗിങ്ങിന്റെ ഭീകരവശങ്ങള് കാണിക്കുമ്പോള്3Idiots പോലെ അപൂര്‍വ്വം സിനിമകള് റാഗിംഗ് കാണിച്ചു ചിരിപ്പിക്കാന് ശ്രമിക്കുന്നു )\nനമുക്കും ഒരു പ്രതിജ്ഞയെടുക്കാം\nയുദ്ധക്കളത്തില് പോലും നിരായുധനെ ആക്രമിക്കാന് പാടില്ലെന്നാണ് . ട്വന്റി-20 സിനിമയില് മമ്മൂട്ടിയുടെ കഥാപാത്രം പറയുന്ന ഡയലോഗ് ഉണ്ട് , " അടിച്ചമര്‍ത്തുന്നതിലല്ല , ആദരവു നേടിയെടുക്കുന്നതിലാണ് ആണത്തം കാണിക്കേണ്ടത് " . അല്ലാതെ സംഘടിത കുറ്റകൃത്യം(organised crime) പോലെ സംഘം ചേര്‍ന്ന് തിണ്ണമിടുക്ക് കാണിക്കുന്നത് അപകര്‍ഷതാ ബോധത്തിന്‍റെ മറ്റൊരു പ്രകടനമാണ് .\nഇത് വായിക്കുന്ന രക്ഷിതാക്കള്‍ക്ക് ചെയ്യാന് കഴിയുന്ന ഒന്നുണ്ട് . സ്വന്തം മക്കളുടെ ഭാവി വിലമതിക്കുന്ന നിങ്ങള് , കോളേജ് വിദ്യാര്തികളായ മക്കളോട് പറയുക , " റാഗിംഗ് എന്നൊക്കെ പറഞ്ഞു മറ്റൊരാളുടെ മകന്‍റെ/മകളുടെ ജീവിതം നശിപ്പിച്ചു ഇങ്ങോട്ട് വന്നാല് ഈ വീട്ടിന്‍റെ പടി കയറ്റില്ല " . ഭൂലോകത്തിന്‍റെ സ്പന്ദനം നല്ല സംസ്കാരത്തിലാണ് .\n"നിനക്ക് ലജ്ജയില്ലെങ്കില് എന്തും ചെയ്തുകൊള്‍ക " - നബിവചനം .\nExternal links for additional info :\nA ragging Incident\nNews report ofastudent medically traumatized by ragging !\nSAVE Facebook group\nAnother ragging incident\nഎയ്തിണ്ടാക്ക്യോന് Ahamed Shibili at 12:02 PM\nsameer thikkodi March 13, 2014 at 1:23 PM\nഅറിഞ്ഞിരിക്കേണ്ടത് .!!... ആശംസകൾ ...\nഭ്രാന്തന് ( അംജത് ) March 13, 2014 at 1:54 PM\nവളരെ വളരെ മൂല്യമുളള പോസ്റ്റ്....\nSajna Abdulnasir March 13, 2014 at 2:01 PM\nഎയ്തിണ്ടാക്ക്യോന് അഭിനന്ദനെങ്ങള്.very informative and convincing .പ്ളസ് ടൂ കഴിഞ്ഞാല് മോനെ തുട൪പഠനത്തിന് പറഞ്ഞയക്കുന്ന കാര്യമാലോചിക്കുമ്പൊ മനസ്സില് വരുന്ന പേടികളിലൊന്നാണ് റാഗിംഗ്.അമൃതം ഗമയ എന്നൊരു സിനിമ പണ്ട് ഈ വിഷയമായി കണ്ടതോ൪മ്മ വന്നു.സ്വന്തം നിലനില്പ് സുരക്ഷിതമാണെന്ന് അഹന്കരിക്കുന്ന പണച്ചാക്കുകളായ വ്യക്തികളുടെ -എല്ലാ പണക്കാരുടെ മക്കളും അങ്ങിനെയാണെന്നല്ല- നേതൃത്വത്തിലല്ലേ ഇത്തരം വൃത്തികേടുകളധികവും നടന്നുവരുന്നത്? "റാഗിംഗ് എന്ന പേക്കൂത്ത് എതിര്‍ക്കുന്നതോ അതില് നിന്ന് വിട്ടു നില്‍ക്കുന്നതോ തന്‍റെ പൗരുഷത്തെ ചോദ്യം ചെയ്യുവാന് ഇടയാക്കുമെന്ന ആത്മവിശ്വാസക്കുറവ് , മനസിഷ്ടപ്പെടാതിരുന്നിട്ടും റാഗിംഗ് മാമാങ്കത്തില് പങ്കാളികളാകുവാന് അവരെ പ്രേരിപ്പിക്കുന്നു"- ആണ്കുട്ടികളേക്കാള് ക്രൂരമായി റാഗിംഗ് നടത്തുന്ന പെണ്കുട്ടികളുണ്ടെന്ന് വായിച്ചിട്ടുണ്ട് !\nIsham Azad March 13, 2014 at 5:22 PM\nNice Keep it Up Buddy\nkollapetta AHab ente college mate aanu ...\nAnwar Hussain March 13, 2014 at 9:20 PM\nകൂടുതല് ചര്‍ച്ച ഇതില് വരേണ്ടതുണ്ട്\nviddiman March 13, 2014 at 9:57 PM\nറാഗിങ്ങിനെ കുറിച്ച് എന്റെ നയം വ്യക്തമാക്കിയത് ജോസെലെറ്റിന്റെ ഈ പോസ്റ്റിലാണ്, രണ്ടുകൊല്ലം മുമ്പ്.\nഷിബിലിയുടെ പോസ്റ്റ് ഓർമ്മിപ്പിക്കുന്നു, ഞാൻ തീർച്ചയായും ആത്മവിശ്വാസമില്ലാത്തവനായിരുന്നു.\nനമ്മൾ മനുഷ്യർക്കൊക്കെ ഒരു പ്രശ്നമുള്ളത് , ഇഷ്ടപ്പെടുന്ന ഒന്നിനെ ഇഷ്ടപ്പെടാനും വെറുക്കുന്ന ഒന്നിനെ വെറുക്കുന്നതിനുമുള്ള കാരണങ്ങൾ നാം അന്വേഷിച്ചുകൊണ്ടിരിക്കുകയും മറിച്ചുള്ള കാരണങ്ങൾ നാം അവഗണിക്കുകയും ചെയ്തുകൊണ്ടിരിക്കും എന്നുള്ളതാണ്.\nമാനസികമായോ ശാരീരികമായോ സാമൂഹികമായോ റാഗിങ്ങിനെ പിന്തുണയ്ക്കാൻ യാതൊന്നുമില്ല എന്ന് തിരിച്ചറിയുമ്പോഴും, തിരിഞ്ഞു നോക്കുമ്പോൾ ചുണ്ടിൽ ചിരിയുണർത്തുന്ന ഓർമ്മകൾ റാഗിങ്ങിനോട് ഒരിഷ്ടം സൂക്ഷിക്കാൻ പ്രേരിപ്പിക്കുന്നു.\nrisharasheed March 13, 2014 at 10:06 PM\nകുസൃതി നിറഞ്ഞ റാഗിംഗ് ആദ്യമായി കലാലയത്തിലേക്ക് കടന്നു വരുന്ന കുട്ടികളെ മാനസികമായി സജ്ജരാക്കുമെന്നു ഞാന് വിശ്വസിക്കുന്നു,,,പക്ഷെ കാടത്ത മാര്‍ന്ന മൃഗങ്ങള് പോലും ലജ്ജിക്കുന്ന റാഗിംഗ് തടയപ്പെടെണ്ടതും..ശിക്ഷിക്കപ്പെടെണ്ടതുമാണ്,,ഒറ്റയ്ക്ക് ചെയ്യാന് ധൈര്യപ്പെടാത്ത കാര്യങ്ങള് കൂട്ടം ചേര്‍ന്നാല് അതിനപ്പുറമായ് ചെയ്യും..തക്ക ശിക്ഷ കിട്ടുവാണെങ്കില് അതിനൊരു പരിധി വരെ തടയിടാന് നമുക്ക് കഴിയും..കഴിയട്ടെ...rr\nJoselet Mamprayil March 13, 2014 at 10:23 PM\nവിചാരം March 13, 2014 at 10:54 PM\nval are nannaayi ezhuthi... congratulation, avasaanaththe vaachakamozhike\najith March 14, 2014 at 1:24 AM\nഞങ്ങള് വളരെ മൈല്‍ഡ് ആയി റാഗ് ചെയ്തിട്ടുണ്ട്. അത് വേദനിപ്പിക്കുന്നതരത്തിലേയ്ക്ക് നീങ്ങിയിട്ടില്ല\nSathee March 15, 2014 at 7:19 PM\nGood posting.Useful both to the culprits and victims.\nകടവനാടന് March 15, 2014 at 8:24 PM\nകടവനാടന് March 15, 2014 at 8:25 PM\nനന്നായി ശിബിലീ.. (y)\nഫൈസല് ബാബു March 21, 2014 at 5:03 PM\nറാഗിംഗിനെ കുറിച്ച് മനശാസ്ത്രപരമായ ഒരു സമീപനം വിശകലനം ചെയ്യുന്ന ഒരു ലേഖനം ,,,നല്ല പോസ്റ്റ് , കൂടുതല് പേര് വായിക്കേണ്ട ഒന്ന് ആശംസകള് .\nവരികള്‍ക്കിടയില് March 22, 2014 at 11:45 PM\nkochumol(കുങ്കുമം) March 24, 2014 at 9:18 AM\nശെരിക്കും അറിഞ്ഞിരിക്കേണ്ട കാര്യങ്ങള് തന്നെ ...നല്ല പോസ്റ്റ്\nSangeeth K March 27, 2014 at 2:23 PM\nവളരെ നല്ലൊരു ലേഖനം...\nസിവില് എഞ്ചിനീയര് March 29, 2014 at 10:27 PM\nഷിബിലി. . . നന്നായി. തരം തിരിച്ചു ഒരു വിഷയത്തെ പല തലകെട്ടുകളില് എഴുതുക എളുപ്പമല്ല. പലപ്പോഴും ഒരു വിഷയത്തില് പ്രതികരിക്കുമ്പോ എനിക്ക് സാധിക്കാത്ത ഒരു കാര്യമാണ് ഈ ഒഴുക്ക്.\nഈ പറഞ്ഞതിനോട് ഞാന് വളരെ യോജിക്കുന്നു കാരണം. എഞ്ചിനിയറിംഗ് തുടങ്ങിയ കാലത്ത് ക്ലാസില് ഈ വിഷയം ഒരു ടീച്ചര് എടുത്തിട്ടിരുന്നു. അന്ന് റോസ് എന്നൊരു പെണ്‍കുട്ടി വളരെ പക്വമായി ഈ വിഷയത്തില് സംസാരിച്ചു. നീ പറഞ്ഞ കാര്യങ്ങള് തന്നെ. അന്ന് എനിക്കും അതെ അഭിപ്രായമായിരുന്നു. പക്ഷെ അത്ഭുതമെന്നു പറയട്ടെ ടീച്ചര് പോലും മൈല്‍ഡ് ആയ റാഗിംഗ് സപ്പോര്‍ട്ട് ചെയ്യുന്ന രീതിയില് ആണ് സംസാരിച്ചത്.\nതല്ലിയും തലോടിയും എന്നെ വായിക്കുന്നവര്\nഞാന് ദി ഗ്രേറ്റ് !\nAhamed El Rey Shibili\nഎഴുതാന് വിഷയം തിരഞ്ഞെടുക്കേണ്ട ആവശ്യം വരാറില്ല . വിഷയം വരുമ്പോള് എഴുത്ത് തിരഞ്ഞെടുക്കാറാണ് . നിങ്ങളുടെ അഭിപ്രായനിര്ധേശങ്ങള് സധൈര്യം എഴുതുക കമെന്റുകളില് . ഞാനൊരാളുടെ കാഴ്ച്ചപ്പാടിനപ്പുറം വൈവിധ്യങ്ങളായ അഭിപ്രായങ്ങള് അറിയാന് താല്പര്യമുള്ളവന് ഈയുള്ളവന് . എല്ലാവര്ക്കും നന്ദി .\nനിങ്ങളില് ആത്മാഭിമാനമില്ലാത്തവര് റാഗ് ചെയ്യട്ടെ ...\nറാഗിംഗ് : നിര്‍വചനം കേരള റാഗിംഗ് തടയല് നിയമം (1998) പ്രകാരം റാഗിംഗ് എന്നാല് - മാനസികമായോ ശാരീരികമായോ വേദനയുളവാക്കുന്ന തരത്തില് പീ...\nഅല് - സ്റ്റീല് അഥവാ ഞാന് ടെര്‍മിനേറ്റര് ആയ കഥ\nഎന്‍റെ നാലാം ക്ലാസിലെ അവധിക്കാലം ഒരു സംഭവം തന്നെയാണേയ് .അന്നൊക്കെ മീനിന്‍റെ സ്വാഭാവമാണ്‌ട്ടോ - മീനെപ്പോഴും നീന്തിക്കൊണ്ടിരിക്കുവാണല്ലോ . ...\nപ്രവാസീ , എന്താണ് അന്‍റെ കൊയപ്പം ?\nഅല്ല , എന്താണ് നിങ്ങളുടെ പ്രശ്നം ? നിങ്ങള് കൊല്ലാക്കൊല ചെയ്യപ്പെടുകയാണെന്നു കേട്ടിട്ട് നെഞ്ചകം പൊള്ളി മേപ്പട്ടും കീപ്പട്ടും നിക്കാന് പ...\nബാന്ഗ്ലൂരിയന് യാത്രാനുഭവങ്ങള് ഇവിടെ കുറിച്ചിടണമെന്നു കുറെയായി കരുതുന്നു . ഓര്‍മകള് എത്രത്തോളം ഫ്രഷ് ആകുന്നുവോ അത്രയും റിയാലിറ്റി അതിനുണ...\nഅസ്സലാമു അലൈക്കും എഴുതാന് ഒരുപാടുണ്ട്....പക്ഷെ തലയിലെ ചിന്തകള് ആണിക്കല്ലിളകുന്നത് പോലെ ഇളകുന്നു!! പൊന്നാണിക്കാരനായത് കൊണ്ടാണെന്നറിയില്ല!!...\nപൊന്നാണി സ്പെഷ്യല് !!. Picture Window theme. Powered by Blogger.


Man arrested after breakfast with woman in Saudi Arabia | സൗദിയില് സഹപ്രവര്‍ത്തകയുമായി ഭക്ഷണം പങ്കിടുന്നതിന്റെ ദൃശ്യം പങ്കുവച്ചു; യുവാവ് അറസ്റ്റില് | Mangalam\nThursday, May 23, 2019 Last Updated 39 Min 36 Sec ago English Edition\nTuesday 11 Sep 2018 11.34 AM\nസൗദിയില് സഹപ്രവര്‍ത്തകയുമായി ഭക്ഷണം പങ്കിടുന്നതിന്റെ ദൃശ്യം പങ്കുവച്ചു; യുവാവ് അറസ്റ്റില്\nസൗദിയില് സഹപ്രവര്‍ത്തകയോടൊപ്പം ഭക്ഷണം കഴിക്കുന്നതിന്റെ ദൃശ്യം നവമാധ്യമങ്ങളില് ഇട്ട യുവാവിനെ അറസ്റ്റ് ചെയ്തു. മുഖം അടക്കം മൂടപ്പെട്ട ഹിജാബ് ധരിച്ച യുവതിയുമായി പ്രഭാത ഭക്ഷണം കഴിക്കുന്നതിന്റെ ദൃശ്യങ്ങളാണ് ഈജിപ്ഷ്യന് യുവാവ് ട്വിറ്ററില് പങ്കുവച്ചത്.\nസൗദി നിയമം അനുസരിച്ച് ഭക്ഷണശാലകളിലും ജോലി സ്ഥലങ്ങളിലും സ്ത്രീക്കും പുരുഷനും രണ്ടിടങ്ങളിലാണ് ഇരിപ്പടമുള്ളത്. എന്നാല് ഇത് തെറ്റിച്ചുവെന്ന് കാണിച്ചാണ് യുവാവിനെ അറസ്റ്റ് ചെയ്തത്. സൗദി തൊഴില്‍മന്ത്രാലയമാണ് യുവാവിനെ അറസ്റ്റ് ചെയ്തത്.\nഈജിപ്ഷ്യന് സൗദിക്കൊപ്പം ഇരുന്നു പ്രഭാത ഭക്ഷണം കഴിക്കുന്നുവെന്ന ഹാഷ് ടാഗിനൊപ്പമാണ് ഇയാള് ദൃശ്യങ്ങള് നവമാധ്യമങ്ങളില് പങ്കുവച്ചത്. ഇതിന് പിന്നാലെ 1,13,000 വട്ടം ഇതേ ഹാഷ് ടാഗ് ഉപയോഗിക്കപ്പെട്ടു.\nهُناك اكثر من المصري "بهاء" وسيناريوهاتهم تحدث يوميًا بين اسقف المولات والمجمعات التجارية فـ استحداث الوظائف للسعوديات بين الأجانب يُعد انفلات صريح للعادات والتقاليد والقيم .#مصري_يفطر_مع_سعوديه pic.twitter.com/r8prckcdf1— حمود الضحيان ابونواف (@H_S_Alduhaiyan) September 9, 2018\n30 സെക്കന്റുകള് മാത്രം നീണ്ടു നില്‍ക്കുന്ന ഇരുവരും തമാശ പറുന്നതിന്റെയും ചിരിക്കുന്നതും കണാന് സാധിക്കും. സംഭവത്തില് ഹോട്ടലുടമയെയും വിശദീകരണം ആവശ്യപ്പെട്ടു കൊണ്ട് സര്‍ക്കാര് വിളിച്ചു വരുത്തിയിട്ടുണ്ട്.


captain deepak vasant sathe: celebraties about captain deepak vasant sathe - നമുക്കവരെ ആവേശത്തോടെ വിളിക്കാം അവർ മലപ്പുറത്തെ സഹോദരങ്ങൾ!!, Watch Video | Samayam Malayalam\ncelebraties about captain deepak vasant sathe\n<iframe src="//tvid.in/1xpsexmkk9/lang?autoplay=false" style="height: 100%; width: 100%; max-height: 100%; max-width: 100%; visibility: visible;" border="0" frameBorder="0" seamless="" scrolling="no" allowfullscreen="true" mozallowfullscreen="true" allowtransparency="true"></iframe>\nഇടുക്കി രാജമലയിലുണ്ടായ ഉരുള് പൊട്ടലിന്റെ ഭീതിയില് കഴിയുന്ന കേരളത്തിന്റെ നെഞ്ചിലേക്ക് തീ കോരിയിട്ടാണ് കരിപ്പൂരില് വിമാനപകടമുണ്ടാകുന്നത്. കൊവിഡിനേയും പേമാരിയേയും വകെവക്കാതെ സഹജീവിയുടെ ജീവന് രക്ഷിക്കാനായി മലപ്പുറത്തുകാര് ഓടിയെത്തുന്നതായിരുന്നു ഇന്നലെ രാത്രി കണ്ടത്.\n08 Aug 2020, 2:44PM ISTViews: 1096\nmalapputram karipure Karipur Airport Accident indian celebraties captain deepak vasant sathe\nWeb Title : celebraties about captain deepak vasant sathe


ബിഹാറില് ബിജെപിയുടെ കോവിഡ് വാക്‌സിന് വാഗ്ദാനം ചട്ടലംഘനമല്ലെന്ന് തിരഞ്ഞെടുപ്പ് കമ്മിഷന് – Media Mangalam\nബിഹാറില് ബിജെപിയുടെ കോവിഡ് വാക്‌സിന് വാഗ്ദാനം ചട്ടലംഘനമല്ലെന്ന് തിരഞ്ഞെടുപ്പ് കമ്മിഷന്\nന്യൂഡല്‍ഹി: നിയമസഭാ തിരഞ്ഞെടുപ്പ് നടക്കാനിരിക്കുന്ന ബിഹാറില് സൗജന്യ കോവിഡ് വാക്‌സിന് വാഗ്ദാനം ചെയ്ത ബിജെപിയുടെ നടപടി മാതൃക പെരുമാറ്റ ചട്ടത്തിന്റെ ലംഘനമല്ലെന്ന് ഇലക്ഷന് കമ്മിഷന്. തിരഞ്ഞെടുപ്പ് പ്രകടന പത്രികയില് ബിഹാര് ജനങ്ങള്‍ക്ക് ബിജെപി സൗജന്യ കോവിഡ് വാക്‌സിന് നല്‍കുമെന്ന് പറഞ്ഞിരുന്നു. ഇതിനെതിരെ പ്രതിപക്ഷം രംഗത്തെത്തിയിരുന്നു.വാക്സിന് നയം ഇതുവരെ തീരുമാനിച്ചിട്ടില്ലാത്തതിനാല് ഈ പ്രഖ്യാപനം കേന്ദ്രസര്‍ക്കാരിന്റെ അധികാരങ്ങളുടെ കടുത്ത ലംഘനമാണെന്നും വോട്ടര്‍മാരെ തെറ്റിദ്ധരിപ്പിക്കാനുള്ള ശ്രമമാണെന്നും ആരോപിച്ച് വിവരാവകാശ പ്രവര്‍ത്തകനായ സാകേത് ഗോഖലെ നല്‍കിയ പരാതിക്ക് മറുപടിയായാണ് ഇസിയുടെ ക്ലീന് ചിറ്റ്.25 കോടി ആളുകള്‍ക്ക് പ്രതിമാസം 6,000 രൂപ അഥവാ പ്രതിവര്‍ഷം 72,000 രൂപ ഉറപ്പുനല്‍കുന്ന കോണ്‍ഗ്രസിന്റെന്യായ് (ചഥഅഥ) പദ്ധതിക്കെതിരെ കഴിഞ്ഞ വര്‍ഷം ലോക്‌സഭാ തെരഞ്ഞെടുപ്പ് വേളയില് ലഭിച്ച പരാതിയില് കമ്മിഷന് ഇതേ നിലപാടാണ് സ്വീകരിച്ചത്.\nഒക്ടോബര് 28 ന് കമ്മിഷന് ഗോഖലെക്ക് നല്‍കിയ മറുപടിയില്, എംസിസിയില് നിന്നുള്ള മൂന്ന് വ്യവസ്ഥകള് ഉദ്ധരിക്കുന്നു: സംസ്ഥാന തിരഞ്ഞെടുപ്പ് പ്രകടന പത്രികയില് ഭരണഘടനയെ നിന്ദിക്കുന്ന ഒന്നും അടങ്ങിയിരിക്കരുത്; തിരഞ്ഞെടുപ്പ് പ്രക്രിയയുടെ പരിശുദ്ധിയെ ദുര്‍ബലപ്പെടുത്തുന്ന അല്ലെങ്കില് വോട്ടറില് അനാവശ്യ സ്വാധീനം ചെലുത്തുന്ന വാഗ്ദാനങ്ങള് നല്‍കുന്നത് ഒഴിവാക്കണം; ഒപ്പം വാഗ്ദാനങ്ങളുടെ പിന്നിലെ യുക്തിയെ പ്രതിഫലിപ്പിക്കുകയും വേണം. നിര്‍ദ്ദിഷ്ട തിരഞ്ഞെടുപ്പിനായി പ്രകന പത്രികകള് എപ്പോഴും പുറപ്പെടുവിക്കുമെന്നും മറുപടി ചൂണ്ടിക്കാട്ടുന്നു.”മേല്‍പ്പറഞ്ഞവ കണക്കിലെടുത്ത്, ഈ വിഷയത്തില് മാതൃകാ പെരുമാറ്റച്ചട്ടത്തിലെ ഏതെങ്കിലും വ്യവസ്ഥകളുടെ ലംഘനമൊന്നും നിരീക്ഷിക്കപ്പെട്ടിട്ടില്ല,” ഗോഖലെക്ക് നല്‍കിയ മറുപടി പറയുന്നു.കോവിഡ് മഹാമാരിയെ രാഷ്ട്രീയവത്കരിക്കുകയാണെന്നും ജനങ്ങളുടെ ഭയത്തെ മുതലെടുക്കുന്നു എന്നും ആരോപിച്ച് ആര്‍ജെഡിയും കോണ്‍ഗ്രസും മറ്റ് പ്രതിപക്ഷ പാര്‍ട്ടികളും കഴിഞ്ഞയാഴ്ച ബിജെപിക്കെതിരെ രംഗത്തെത്തിയിരുന്നു.മന്ത്രി നിര്‍മല സീതാരാമനാണ് കഴിഞ്ഞ ആഴ്ചയുടെ തുടക്കത്തില് ബിഹാര് തിരഞ്ഞെടുപ്പിലേക്കുള്ള ബിജെപി പ്രകടന പത്രിക പുറത്തിറക്കിയത്. ”കൊറോണ വൈറസിനെതിരായ പോരാട്ടത്തില് ബീഹാറിലെ എന്‍ഡിഎ സര്‍ക്കാര് ഒരു മാതൃക മുന്നോട്ടുവച്ചിട്ടുണ്ട്. ഐസിഎംആറില് നിന്നുള്ള അനുമതികള്‍ക്കുശേഷം കോവിഡിനെതിരായി ഒരു വാക്‌സിന് ലഭ്യമാകുമ്പോള് എല്ലാ ബീഹാര് നിവാസികള്‍ക്കും സൗജന്യ വാക്‌സിനേഷന് നല്‍കുമെന്നാണ് ഞങ്ങളുടെ വാഗ്ദാനം,” എന്ന് പാര്‍ട്ടിയുടെ പ്രകടന പത്രികയില് പറഞ്ഞിരുന്നു.\nതിരഞ്ഞെടുപ്പ് പ്രകടന പത്രികയില് സൗജന്യ വാക്‌സിന് വാഗ്ദാനം ചെയ്യുന്നത് ബിജെപിയുടെ ”നിരാശ” കാണിക്കുന്നുവെന്നും ബിജെപി ഇതര സംസ്ഥാനങ്ങള്‍ക്ക് സൗജന്യ കോവിഡ് വാക്‌സിന് ലഭിക്കുമോ എന്നും പ്രതിപക്ഷം ആരാഞ്ഞിരുന്നു.”കൊറോണ വാക്‌സിന് രാജ്യത്തിന്റേതാണ്. അത് ബിജെപിയുടേതല്ല. രോഗത്തിന്റെയും മരണത്തിന്റെയും ഭയം വില്‍ക്കുകയല്ലാതെ അവര്‍ക്ക് മറ്റ് മാര്‍ഗമില്ലെന്നാണ് വാക്‌സിനിന്റെ രാഷ്ട്രീയ വല്‍ക്കരണം കാണിക്കുന്നത്. ബീഹാറിലെ ജനങ്ങള്‍ക്ക് ആത്മാഭിമാനമുണ്ട്, അവര് അവരുടെ മക്കളുടെ ഭാവി, കുറച്ച് ചില്ലിക്കാശിന് വേണ്ടി വില്‍ക്കുന്നില്ല,” എന്നാണ് ആര്‍ജെഡി പറഞ്ഞത്.കോണ്‍ഗ്രസ് മുന് അധ്യക്ഷന് രാഹുല് ഗാന്ധിയും ഭരണകക്ഷിക്കെതിരെ ഈ വിഷയത്തില് വിമര്‍ശനമുന്നയിച്ചിരുന്നു. ”കേന്ദ്രസര്‍ക്കാരിന്റെ കോവിഡ് ലഭ്യതാ നയം പ്രഖ്യാപിച്ചു. തെറ്റായ ഒരു കൂട്ടം വാഗ്ദാനങ്ങള്‍ക്കൊപ്പം അത് നിങ്ങള്‍ക്ക് എപ്പോള് ലഭിക്കുമെന്ന് അറിയാന് സംസ്ഥാനാടിസ്ഥാനങ്ങളുടെ തിരഞ്ഞെടുപ്പ് ഷെഡ്യൂള് ദയവായി പരിശോധിക്കുക,” രാഹുല് ഗാന്ധി ട്വീറ്റ് ചെയ്തു.എന്നാല് തങ്ങളുടെ വാഗ്ദാനങ്ങളെ ന്യായീകരിച്ച് കേന്ദ്ര ധനമന്ത്രി നിര്‍മല സീതാരാമന് രംഗത്തെത്തിയിരുന്നു. തികച്ചും ശരിയായ രീതിയിലുള്ള കാര്യമാണതെന്ന് മന്ത്രി പറഞ്ഞിരുന്നു.”ഇത് ഒരു പ്രകടന പത്രികാ പ്രഖ്യാപനമാണ്. ഒരു പാര്‍ട്ടിക്ക് അവര് അധികാരത്തില് വരുമ്പോള് എന്താണ് ചെയ്യുകയെന്ന് പ്രഖ്യാപിക്കാന് കഴിയും. അതാണ് കൃത്യമായി പ്രഖ്യാപിച്ചിരിക്കുന്നത്. ആരോഗ്യം എന്നത് സംസ്ഥാനത്തിന്റെ വിഷയമാണ്. ഇത് തികച്ചും ശരിയായ രീതിയിലാണ്.’\nbihar election election\nകാജല് അഗര്‍വാള് വിവാഹിതയായി\nരോഗവ്യാപനം കുറയുന്നു, ചികിത്സയിലുള്ളവരുടെ എണ്ണം അതിവേഗം താഴേക്ക്; ആക്ടിവ് കേസുകള് 5,82,649


September 15, 2020 , ഹരികുമാര്\nവാഷിംഗ്ടണ് | കോവിഡ്-19 പകർച്ചവ്യാധി ലോകമൊട്ടാകെ പടര്‍ന്നു പിടിച്ചതോടെ ചൈനയെ ലക്ഷ്യമിട്ട് യു എസ് പല നീക്കങ്ങളും ഇപ്പോഴും നടത്തിക്കൊണ്ടിരിക്കുന്നു. ചില ആപ്പുകള് നിരോധിച്ച് ഡിജിറ്റല് സ്ട്രൈക്ക് നടത്തിയ അമേരിക്ക ഇപ്പോള് ചൈനയിൽ നിന്ന് നിരവധി ഉൽപ്പന്നങ്ങൾ ഇറക്കുമതി ചെയ്യുന്നതും നിരോധിച്ചു. ചൈനയ്‌ക്കെതിരായ മറ്റൊരു ‘അടിച്ചമർത്തൽ’ ഇപ്രാവശ്യം ലക്ഷ്യം വെച്ചത് അടിമകളെ ഉപയോഗിച്ച് നിർമ്മിക്കുന്ന ചൈനയിലെ സിൻജിയാങ് പ്രവിശ്യയിൽ നിന്നുള്ള പരുത്തി, ഹെയർ ഉൽപ്പന്നങ്ങൾ, കമ്പ്യൂട്ടർ ഘടകങ്ങൾ, ചില തുണിത്തരങ്ങൾ എന്നിവയാണ്. അത്തരം ഉല്പന്നങ്ങള്‍ക്കാണ് ഇപോള് നിരോധനം ഏര്‍പ്പെടുത്തിയിരിക്കുന്നത്.\nഡിപ്പാർട്ട്മെന്റ് ഓഫ് ഹോംലാൻഡ് സെക്യൂരിറ്റി (ഡിഎച്ച്എസ്) ഡെപ്യൂട്ടി സെക്രട്ടറി കെൻ കുസിനെല്ലി പ്രസ്താവിച്ചത്, “ഈ നടപടി സ്വീകരിക്കുന്നതിലൂടെ, ഡിഎച്ച്എസ് നിയമവിരുദ്ധവും മനുഷ്യത്വരഹിതവുമായ നിർബന്ധിത തൊഴിലാളികളെ (അടിമകളെ) രക്ഷിച്ചെടുക്കലാണ്. ചരക്കുകൾ നിർമ്മിക്കാൻ ഉപയോഗിക്കുന്ന ഒരു തരം ആധുനിക അടിമത്തമാണിത്. ചൈനീസ് സർക്കാർ ഈ സാധനങ്ങൾ അമേരിക്കയിലേക്ക് ഇറക്കുമതി ചെയ്യാൻ ശ്രമിക്കുന്നു. ഈ സാധനങ്ങൾ ഞങ്ങളുടെ വിതരണ ശൃംഖലയിലേക്ക് ഇറക്കുമതി ചെയ്യാൻ ചൈന ശ്രമിക്കുമ്പോൾ അത് അമേരിക്കൻ തൊഴിലാളികളെയും ബിസിനസുകളെയും വേദനിപ്പിക്കുന്നു,” എന്നാണ്.\n“പ്രസിഡന്റ് ട്രംപും ഡി‌എച്ച്‌എസും ആദ്യം അമേരിക്കൻ തൊഴിലാളികളെയും ബിസിനസുകളെയും പിന്നീട് അമേരിക്കൻ പൗരന്മാരെ ഈ മനുഷ്യാവകാശ ലംഘനങ്ങളിൽ പങ്കെടുക്കുന്നതിൽ നിന്ന് സംരക്ഷിക്കുകയും ചെയ്യും” എന്ന് കുസിനെല്ലി പ്രസ്താവിച്ചു. ട്രംപ് ഭരണകൂടം വെറുതെ നിൽക്കില്ലെന്നും നിയമവാഴ്ചയെ മാനിക്കുമ്പോൾ വിദേശ കമ്പനികളെ നിർബന്ധിത തൊഴിലാളികൾക്ക് വിധേയരാക്കാൻ അനുവദിക്കില്ലെന്നും ആക്ടിംഗ് സിബിപി കമ്മീഷണർ മാർക്ക് എ മോർഗൻ പറഞ്ഞു.\nവ്യാപാരം, കൊറോണ വൈറസ്, മനുഷ്യാവകാശം, മറ്റ് പ്രശ്നങ്ങൾ എന്നിവയിൽ യുഎസും ചൈനയും തമ്മിൽ നിരന്തരമായ പിരിമുറുക്കവും സംഘർഷവും നിലനില്‍ക്കുന്നുണ്ട്. അമേരിക്കയും മുമ്പ് ചൈനയ്ക്ക് വിവിധ നിയന്ത്രണങ്ങൾ ഏർപ്പെടുത്തിയിട്ടുണ്ട്. ചൈനീസ് വിദ്യാർത്ഥികളുടെ വിസ നിരോധിക്കാനുള്ള സമീപകാല തീരുമാനം ഇതിൽ ഉൾപ്പെടുന്നു. യുഎസിൽ ചൈനീസ് ചാരന്മാരെ തുടർച്ചയായി അറസ്റ്റ് ചെയ്യുന്നതും ഒരു പ്രധാന പ്രശ്നമായി തുടരുന്നു.


വിമാനം അപകട രഹിതമായി നിലത്തിറക്കാന് ഫാല്‍ക്കണിന്റെ സഹായം തേടുന്ന വിദ്യ ഇന്ത്യയിലും പരീക്ഷിക്കും | The new technique for flight to land safe by the help of falcon bird to be launched in india soon - Malayalam Oneindia\nവിമാനം അപകട രഹിതമായി നിലത്തിറക്കാന് ഫാല്‍ക്കണിന്റെ സഹായം തേടുന്ന വിദ്യ ഇന്ത്യയിലും പരീക്ഷിക്കും\nUpdated: Wed, Apr 22, 2015, 10:05 [IST]\nദുബായ്: വിമാനം ഉയരുന്ന സമയത്തും താഴുന്ന സമയത്തും അപകട ഭീഷണി നേരിടുന്ന സ്ഥലത്ത് ഫാല്‍ക്കണുകളെ വിട്ട് ജീവികളെ തുരത്തുന്ന പദ്ധതി ഇന്ത്യയിലും പരീക്ഷിക്കാന് ഒരുങ്ങുന്നതായി കാലിക്കറ്റ് വാഴ്‌സിറ്റി സുവോളജി വിഭാഗം അസിസ്റ്റന്റ് പ്രൊഫസറും പരിസ്ഥിതി പഠന വിഭാഗം പി.ജി പഠനബോര്‍ഡ് മെമ്പറുമായ ഡോ. സുബൈര് അഭിപ്രായപ്പെട്ടു. യു. കെ, യു. എസ്, ചൈന തുടങ്ങിയ രാജ്യങ്ങള് നടപ്പിലാക്കിയ സാഹചര്യത്തിലാണ് രാജ്യം ഇത് പരീക്ഷിക്കാനൊരുങ്ങുന്നത്. കഴിഞ്ഞ വര്‍ഷം ഡോ. സുബൈര് ചൈന സന്ദര്‍ശിച്ചപ്പോള് ഇതിനെക്കുറിച്ച് പഠനം നടത്തിയിരുന്നു.\nകാലിക്കറ്റ് എയര്‍പോര്‍ട്ടിലാണ് ഫാല്‍ക്കണ് പദ്ധതിയുടെ ആദ്യഘട്ടം നടപ്പിലാക്കാന് ഉദ്ദേശിക്കുന്നത്. ഫാല്‍ക്കണുകളെ കുറിച്ച ഗവേഷണത്തിന് ഡോക്ടറേറ്റ് ലഭിച്ച ഏക ഇന്ത്യക്കാരനാണ് ഡോ.സുബൈര്. പ്രാപിടിയന് (ഫാല്‍ക്കണ്) പക്ഷികളെയും അവയെ ഉപയോഗിച്ച് ഇര പിടിക്കുന്നതിന്റെ രീതിയേയും കുറിച്ച് യു.എ.ഇ ഉള്‍പ്പെടെയുള്ള ജി.സി.സി രാജ്യങ്ങളില് ചിത്രീകരിച്ച് അറബി,ഇംഗ്ലീഷ്, മലയാളം ഭാഷകളില് ഡോക്യുമെന്ററി പുറത്തിറക്കാന് ലക്ഷ്യമിട്ട് ദുബായിയിലെത്തിയപ്പോഴാണ് സുബൈര് ഇക്കാര്യം മാധ്യമങ്ങളെ അറിയിച്ചത്.\nയു.എ.ഇ. യുടെ ദേശീയ പക്ഷിയും, അറബികളുടെ ജീവിതത്തില് ഉയര്‍ന്ന സ്ഥാനവുമുള്ള ഫാല്‍ക്കണ് പക്ഷികളെക്കുറിച്ചുള്ള പഠനത്തിനാണ് 2004 ല് കാലിക്കറ്റ് യൂണിവേഴ്‌സിറ്റിയില് നിന്നും ഇദ്ദേഹത്തിന് ഡോക്ടറേറ്റ് ലഭിച്ചത്. അബുദാബി ഫാല്‍ക്കണ് സെന്റര്, ദുബൈ ഫാല്‍ക്കണ് സെന്റര്, ഫാല്‍ക്കണ് ക്ലിനിക്കുകള് എന്നിവയുമായി ബന്ധപ്പെട്ട് ഡോകുമെന്ററിക്കാവശ്യമായ കാര്യങ്ങള് ശേഖരിക്കാനുള്ള ശ്രമത്തിലാണ് ഡോ. സുബൈര്. ആറു മാസത്തിനകം പൂര്‍ത്തിയാക്കാനാണ് പദ്ധതി. അക്ബര് ട്രാവല്‍സാണ് പ്രാഥമിക പങ്കാളി. അറബ് സംസ്‌കാരത്തിലും ചരിത്രത്തിലും താല്‍പര്യമുള്ള വ്യവസായ സംരഭകരെ സ്‌പോണ്‍സര്‍മാരാക്കാന് താല്‍പര്യമുണ്ടെന്ന് ഡോ. സുബൈര് പറഞ്ഞു. വര്‍ഷം തോറും യു.എ.ഇയില് നടക്കുന്ന ലോക പ്രശസ്തമായ അറബ് ഹണ്‍ണ്ടിങ് ഷോയിലേക്ക് ഇന്ത്യയില് നിന്നുള്ള പ്രത്യേക ക്ഷണിതാവാണ് ഇദ്ദേഹം. അബൂദാബി ആസ്ഥാനമായുള്ള എമിറേറ്റ്‌സ് ഫാല്‍ക്കണേഴ്‌സ്‌ക്ലബ്ബില് അംഗത്വമുള്ള ഏക അനറബിയായ ഡോ.സുബൈറിന് ലണ്ടണ് ആസ്ഥാനമായുള്ള ജൂനിയര് ചേംബര് ഇന്റര്‍നാഷണലിന്റെ ഔട്ട്സ്റ്റാന്റിങ് യങ് പേഴ്‌സണാലിറ്റിക്കുള്ള ദേശീയ അവാര്‍ഡുള്‍പ്പെടെയുള്ള നിരവധി അംഗീകാരങ്ങള് ലഭിച്ചിട്ടുണ്ട്.\nവിവിധ അന്താരാഷ്ട്ര സെമിനാറുകളില് പ്രബന്ധം അവതരിപ്പിക്കാന് അവസരം ലഭിച്ചിട്ടുള്ള ഇദ്ദേഹം അടുത്തിടെ ചൈനയിലെ നാന്‍ജിങ് ഇന്റര്‍നാഷണല് എക്‌സ്‌പോ സെന്ററില് 'ജൈവവൈവിധ്യവും പരിസ്ഥി സന്തുലനവും' എന്ന വിഷയത്തിലുള്ള ലോക പരിസ്ഥിതി സമ്മേളനത്തില് പങ്കെടുത്തിരുന്നു.6വര്‍ഷം നീണ്ട ഫാല്‍ക്കണ് ഗവേഷണപഠനാര്‍ത്ഥം ഗള്‍ഫിലേയും യൂറോപ്പിലേയും നിരവധി രാജ്യങ്ങള് ഡോ. സുബൈര് സന്ദര്‍ശിച്ചിട്ടുണ്ട്. ലോകത്ത് ഏറ്റവും കൂടുതല് ദൂരം ദേശാടനം നടത്തുന്ന പക്ഷികളിലൊന്നായ അമൂര് ഫാല്‍ക്കണുകളെക്കുറിച്ച് പഠിക്കാനും ലക്ഷക്കണക്കിന് വരുന്ന അവയെ ചിത്രീകരിക്കാനുമായി നാഗാലാന്റിലൂം ഫാല്‍ക്കണുകളുടെ ആവാസകേന്ദ്രം തേടി ഇന്ത്യാപാക്ക് അതിര്‍ത്തിയിലുമായിരുന്ന ഡോ. സുബൈര് അടുത്തിടെയാണ് തിരിച്ച് നാട്ടിലെത്തിയത്. ഫാല്‍ക്കണെക്കുറിച്ചുള്ള പഠനത്തിനായി വിദേശരാജ്യങ്ങളിലെ നിരവധി ഗവേഷണ സ്ഥാപനങ്ങള് സന്ദര്‍ശിക്കുകയും ഏഴോളം രാജ്യാന്തര പ്രസിദ്ധീകരണങ്ങളില് ഇദ്ദേഹത്തിന്റെ പ്രബന്ധങ്ങള് വിവിധ ലക്കങ്ങളായി പ്രസിദ്ധീകരിക്കുകയും ചെയ്തിട്ടുണ്ട്.\nഖത്തര് യൂണിവേഴസിറ്റി ഫാല്‍ക്കണുകളെക്കുറിച്ചുള്ള സുബൈറിന്റെ പ്രബന്ധം പുസ്തകരൂപത്തില് അറബി ഭാഷയിലേക്ക് മൊഴി മാറ്റം നടത്തിയിട്ടുണ്ട്. അടുത്തുതന്നെ ഇത് വിവിധ അറേബ്യന് സര്‍വ്വകലാശാലകളിലെ ഗവേഷണ വിദ്യാര്‍ത്ഥികള്‍ക്ക് വേണ്ടിയുള്ള റഫറന്‍സ് ഗ്രന്ഥമായി പ്രസിദ്ധീകരിക്കും.ലോകഭൂപടത്തില് എന്നും വ്യത്യസ്തതകള് പഠനവിഷയമാക്കിയിട്ടുള്ള മലയാളികളുടെ ഗണത്തിലേക്ക് മലബാറില് നിന്നുമുള്ള ഒരു ഗവേഷകന് കൂടി എത്തിയിരിക്കുകയാണ്. വേള്‍ഡ് വൈഡ് ഫണ്ടിലും, ബോംബെ നാച്ചുറല് ഹിസ്റ്ററി സൊസൈറ്റിയിലും, ലോക മലയാളി കൗണ്‍സിലിന്റെ വിദ്യാഭ്യാസ വിഭാഗത്തിലും അംഗമാണ് ഇദ്ദേഹം. ഫാല്‍ക്കണുകളുടെ 15 തരം വ്യത്യസ്ത ശബ്ദങ്ങള് റെക്കോര്‍ഡ് ചെയ്ത് സോണോഗ്രാം തയ്യാറാക്കിയ ഏക ശാസ്ത്രജ്ഞനാണ് സുബൈര്. 2012 ഡിസംബറില് കരിപ്പൂരില് എയര്‍ഇന്ത്യാ വിമാനം തിരിച്ചിറക്കേണ്ടി വന്നത് പനവെരുക് എന്‍ജിനില് കുടുങ്ങിയതിനാലാണെന്ന് സ്ഥിരീകരിച്ചത് ഡോ. സുബൈറായിരുന്നു.\nഇദ്ദേഹം നടത്തിയ വിദഗ്ദ പരിശോധനയിലാണ് പക്ഷി ഇടിച്ചല്ല എയര് ഇന്ത്യയുടെ എന്‍ജിന് തകരാറായതെന്ന് വ്യക്തമായത്. കാലിക്കറ്റ് എയര്‍പോര്‍ട്ട് അധികൃതര് ആവശ്യപ്പെട്ടതനുസരിച്ച് ഇത്തരം അപകടങ്ങള് ഇല്ലാതാക്കാന് ഡോ. സുബൈറിന്റെ നേതൃത്വത്തില് തയ്യാറാക്കിയ പദ്ധതി ഇപ്പോഴും സര്‍ക്കാറിന്റെ പരിഗണനയിലാണ്. തിരൂര് വാണിയന്നൂര് മേടമ്മല് കുഞ്ഞൈദ്രുഹാജിയുടെയും കെ.വി. ഫാത്തിമയുടെയും മകനായ സുബൈറിന്റെ ഭാര്യ സജിത വളവന്നൂര് ബാഫഖി യത്തീംഖാന ഹയര്‍സെക്കണ്‍റി സ്‌കൂള് പ്ലസ്ടു അദ്ധ്യാപികയാണ്. ആദില് സുബൈര്, അമല് സുബൈര്, അല്‍ഫ സൂബൈര് എന്നിവര് മക്കളാണ്. യു.എ.ഇലുള്ള ഡോ. സുബൈറുമായി 0558575992 എന്ന നമ്പറില് ബന്ധപ്പെടാം. സുബൈറിന്റെ www.falconpedia വെബ്‌സൈറ്റ് സന്ദര്‍ശിച്ചാല് കൂടുതല് വിവരങ്ങള് ലഭിക്കും.\ndubai flight nri ദുബായ് വിമാനം ഇന്ത്യ എന്‍ആര്‍ഐ\nThe new technique for flight to land safe by the help of falcon bird to be launched in india soon


കുതിരക്കോട് സംഘചേതന ലൈബ്രറി ആന്‍ഡ് റീഡീംഗ് റും കുട്ടികള്‍ക്കായി ഏകദിന പീന ക്യാമ്പ് നടത്തി -\nകുതിരക്കോട് സംഘചേതന ലൈബ്രറി ആന്‍ഡ് റീഡീംഗ് റും കുട്ടികള്‍ക്കായി ഏകദിന പീന ക്യാമ്പ് നടത്തി\nപാലക്കുന്ന് : കുതിരക്കോട് സംഘചേതന ലൈബ്രറി ആന്‍ഡ് റീഡീംഗ് റും കുട്ടികള്‍ക്കായി ഏകദിന പീന ക്യാമ്പ് നടത്തി. പള്ളിക്കര പഞ്ചായത്ത് പ്രസിഡന്റ് എം കുമാരന് ഉദ്ഘാടനം ചെയ്തു. വി കാഞ്ചന അധ്യക്ഷയായി. ശ്രീനാഥ്, വിനോദ് കണ്ണോല്, അംബുജാക്ഷന്, പി.കെ ലോഹിതാക്ഷന്, പ്രവീണ് കാടകം, ഉദയഭാനു എന്നിവര് ക്ലാസ്സെടുത്തു.\nപി. പദ്മനാഭന്, കെ രാജേഷ് കുമാര് പഞ്ചായയത്ത് അംഗം മണികണ്ഠന്, ബാലന് കുതിരക്കോട് എന്നിവര് സംസാരിച്ചു. വിവിധ മേഖലകളില് മികവ് തെളിയിച്ച കുട്ടികളെ അനുമോദിച്ചു. സമാപന സമ്മേളനം മധു മുതിയക്കാല് ഉദ്ഘാടനം ചെയ്തു. രതിക ദിനേശ് അധ്യക്ഷയായി. കൃഷ്ണപ്രിയേഷ്, ഭരതന് കുതിരക്കോട്, രാജു മുതിയക്കാല്, രതീഷ് വളപ്പില് വീട് എന്നിവര് സംസാരിച്ചു.


ബിജെപി പ്രവര്‍ത്തകന്‍റെ കൊലപാതകം; വെടിവെച്ചത് കൂട്ടത്തിലുള്ളവർ തന്നെയെന്ന് ബംഗാള് പൊലിസ്| BJP worker died of shotgun injuries in rally says Bengal police – News18 Malayalam\nബിജെപി പ്രവര്‍ത്തകന്‍റെ കൊലപാതകം; വെടിവെച്ചത് കൂട്ടത്തിലുള്ളവർ തന്നെയെന്ന് ബംഗാള് പൊലിസ്\nപ്രവർത്തകനെ പൊലീസ് വെടിവെച്ച് കൊന്നതാണെന്ന ആരോപണവുമായി ബിജെപി എത്തിയതിന് പിന്നാലെയാണ് വിശദീകരണവുമായി പൊലീസ് എത്തിയത്\nLast Updated : December 08, 2020, 17:04 IST\nബംഗാളിലെ സിലിഗുരിയിൽ തിങ്കളാഴ്ച ഉച്ചയ്ക്ക് പൊലീസും ബിജെപി പ്രവർത്തകരും തമ്മിൽ നടന്ന ഏറ്റുമുട്ടലിന് ഒടുവിൽ ബിജെപി പ്രവർത്തകനായ ഉല്ലെന് റോയി വെടിയേറ്റ് മരിച്ചിരുന്നു. പ്രവർത്തകനെ പൊലീസ് വെടിവെച്ച് കൊന്നതാണെന്ന ആരോപണവുമായി ബിജെപി എത്തിയതിന് പിന്നാലെയാണ് വിശദീകരണവുമായി പൊലീസ് എത്തിയിരിക്കുന്നത്.\nപോസ്റ്റുമോർട്ടം റിപ്പോർട്ട് അനുസരിച്ച് വെടിവെക്കാൻ ഉപയോഗിച്ച തോക്ക് പൊലീസ് ഉപയോഗിക്കുന്ന തരത്തിലുള്ളതല്ല. മാത്രമല്ല, അടുത്തിനിന്നാണ് വെടിയേറ്റിരിക്കുന്നത്. അതുകൊണ്ടു തന്നെ പ്രതിഷേധക്കാരുടെ ഇടയിൽ നിന്ന് തന്നെയാണ് ഇയാൾക്ക് വെടിയേറ്റതെന്നാണ് പൊലീസ് റിപ്പോർട്ട്. തിങ്കളാഴ്ച രാത്രിയാണ് പോസ്റ്റുമോർട്ടം പരിശോധന നടത്തിയത്.\nAlso Read Local Body Elections 2020 | സര്‍ക്കാര് പദ്ധതികളിൽ സന്ദർശനം; മുഖ്യമന്ത്രി തെരഞ്ഞെടുപ്പ് പെരുമാറ്റച്ചട്ടം ലംഘിച്ചെന്ന് BJP\nപ്രതിഷേധത്തിന് വന്നവരുടെ കൈയ്യിൽ ആയുധങ്ങള് ഉണ്ടായിരുന്നു. പ്രതിഷേധ പരിപാടികളില് ആയുധധാരികളെ കൊണ്ടുവന്ന് വെടിവെയ്ക്കാന് പ്രേരിപ്പിക്കുന്നത് കേട്ടുകേള്‍വിയില്ലാത്ത കാര്യമാണെന്നും പൊലീസ് പറഞ്ഞു.\nFirst published: December 08, 2020, 17:02 IST


ധോളാവീര (Dholavira ) : ജലസംരക്ഷണത്തിന്റെ ഉദാത്ത മാതൃക കാട്ടിയ പുരാതന ഇന്ത്യൻ നഗരം – Palathully\nby Rishi Das April 3, 2018 206 പേർ വായിച്ചു\nമാർച്ച് ഇരുപത്തി രണ്ടിന് ആണ് ലോക ജലദിനം പതിവ് ഘോഷങ്ങളോടെ ആചരിച്ചത് . ”വിദഗ്ധരുടെ ” ഉപദേശങ്ങളും വിനാശ പ്രവാചകരുടെ പ്രവചനങ്ങളും സർവോപരി ആക്ടിവിസ്റ്റുകളുടെ ആഹ്വാനങ്ങളും കൊണ്ട് മാധ്യമങ്ങൾ നിറഞ്ഞു കവിഞ്ഞു .ഭൂമിയിൽ മനുഷ്യന് കുടിക്കാൻ ജലം ഇല്ലാതാകുമെന്നും ,ജലത്തിനുവേണ്ടി യുദ്ധങ്ങൾ ഉണ്ടാകുമെന്നുമൊക്കെയുള്ള പതിവ് പല്ലവികളും മുറപോലെ ഉണ്ടായിരുന്നു .\nഭൂമിയുടെ പ്രതലത്തിന്റെ എഴുപതു ശതമാനത്തിലേറെ ജലമാണ് . സമുദ്രജലം ലവണാംശമുളളതുകൊണ്ട് നേരിട്ട് കാർഷിക ആവശ്യങ്ങൾക്കും മറ്റും ഉപയോഗിക്കാനാവില്ല . പക്ഷെ വളരെ കുറഞ്ഞ ചെലവിൽ സമുദ്ര ജലത്തിന്റെ ലവണാംശം നീക്കംചെയ്തു മനുഷ്യന്റെ ഉപയോഗത്തിന് ലഭ്യമാക്കാനാവുന്ന സാങ്കേതികവിദ്യകൾ ഇപ്പോൾ നമ്മുടെ ചെന്നെ നഗരത്തിലുൾപ്പെടെ ഉപയോഗിക്കുന്നുണ്ട് . പലപ്പോഴും ജലത്തിന്റെ ലഭ്യതക്കുറവല്ല പ്രശ്നങ്ങൾ സൃഷ്ഠിക്കുന്നത് ലഭ്യമായ ജലം പാഴാക്കാതെ ഉപയോഗിക്കുന്നതിലാണ് പാളിച്ച പറ്റുന്നത് . ജല സംരക്ഷണവും ഹൈഡ്രോളിക് എൻജിനീയറിങ്ങുമൊന്നും ആധുനിക സങ്കല്പങ്ങൾ അല്ല . പുരാതന കാലത്തുപോലും കടുത്ത ജലദൗർലഭ്യം നേരിട്ടിരുന്ന പ്രദേശങ്ങളിൽ മനുഷ്യർ ബുദ്ധിയും യുക്തിയും ഉപയോഗിച്ച് കാലത്തിനും പ്രദേശത്തിനുമ നുസരിച്ച് ജല സംരക്ഷണ മാർഗ്ഗങ്ങൾ അവലംബിച്ചു പോന്നിരുന്നു .\nഅതിപുരാതന ഇന്ത്യൻ നഗരമായ ധോളാവീര അത്തരം മാർഗങ്ങൾ ഉപയോഗിച്ച ഏതാണ്ട് ആയിരം കൊല്ലം നിലനിന്ന ഒരു പുരാതന വൻ നഗരമാണ് . ഗുജറാത്തിലെ കച്ച് മേഖലയിലാണ് ധോളാവീരയുടെ സ്ഥാനം ഇപ്പോളിവിടെ ലവണാംശമേറിയ മരുഭൂമിയാണ് .കിണറുകളിൽ നിന്നും ലഭിക്കുന്നത് ഉപ്പുരസമുള്ള ജലമാണ് .ഈ കച്ച് പ്രദേശത്താണ് ബി സി ഇ 2500 മുതൽ 1500 വരെ ധോളാവീര എന്ന പുരാതന മഹാനഗരം നിലനിന്നിരുന്നത് . സിന്ധു -സരസ്വതി നാഗരിക കേന്ദ്രങ്ങളിലെ ഏറ്റവും വലിയ ഒരു നഗര കേന്ദ്രമാണ് ധോളാവീര . പക്ഷെ സിന്ധു നദീതടത്തിൽനിന്നും നൂറുകണക്കിന് കിലോമീറ്റർ അകലെയാണ് ഈ സ്ഥലം . ഇപ്പോൾ ഈ പ്രദേശത്തുകൂടി കാര്യമായി ജലം ഒഴുകുന്ന നദികളോ നീർചാലുകളോ ഇല്ല . ബി സി ഇ 2500 മുതൽ 1500 വരെ ഉള്ള കാലഘട്ടത്തിൽ അപ്പോൾ തന്നെ അപ്രത്യക്ഷമായിരുന്നു സരസ്വതി നദിയുടെ ചില കൈവഴികൾ മൺസൂൺ കാലത് മാത്രം ധോളാവീരക്കു സമീപത്തുകൂടി ഒഴുകിയിരുന്നു . അക്കാലത്തു ( ഇന്നും ) കച്ച് പ്രദേശത്തെ മൺസൂൺ മഴ ജൂലൈ മാസത്തിൽ മാത്രം ഒതുങ്ങി നിൽക്കുന്ന ഒന്നായിരുന്നു . വളരെകുറച്ചുമാത്രം ജല ലഭ്യതയുള്ള ഒരു പ്രദേശത്തു എങ്ങിനെയാണ് അതിപുരാതനമായ ഒരു മഹാനഗരം നിലനിന്നത് , എന്ന വസ്തുത ധോളാവീരയിൽ ആദ്യ നഗരാവശിഷ്ടങ്ങൾ ലഭിച്ചപ്പോൾ തന്നെ പുരാവസ്തു ഗവേഷകരെ കുഴക്കിയിരുന്നു .\nകച്ചിലെ അർദ്ധ മരു പ്രദേശത്തെ ധോളാവീരയുടെ ശേഷിപ്പുകൾ കണ്ടെത്തിയത് ആർക്കിയോളജിക്കൽ സർവേയിലെ പര്യവേക്ഷകനായ ജെ പി ജോഷിയാണ് . 1967 ൽ ആയിരുന്നു ഇത് . അന്നുമുതൽ പലപ്പോഴായി ധോളാവീരയിൽ പര്യവേക്ഷണങ്ങൾ നടത്തിയിട്ടുണ്ട് . ഇപ്പോഴും ധോളാവീരയിലെ ശേഷിപ്പുകൾ പൂർണമായി കണ്ടെത്തപ്പെട്ടു എന്ന് പറയാനാകില്ല . അത്ര ബ്രിഹത്താണ് ഈ പുരാതന നഗരം . ഏതാണ്ട് 250 ഹെക്റ്ററിൽ വ്യാപിപിച്ചു കിടക്കുകയാണ് പുരാതന ധോളാവീര നഗരം. സിന്ധു -സരസ്വതി നാഗരികതയുടെ പുഷ്കല കാലത് ഇവിടെ 20000- 40000 വരെ ജനസംഖ്യയുണ്ടെന്നാണ് അനുമാനിക്കപ്പെടുന്നത് . ഒരർധമരുപ്രദേശത്തിൽ 4500 വര്ഷം മുൻപ് എങ്ങിനെ ഒരു മഹാനഗരം നിലനിന്നു എന്നത് തൊണ്ണൂറുകളിൽ നടന്ന കൂടുതൽ വിശദമായ പേര്യ വേഷങ്ങളിൽ വെളിപ്പെട്ടു .\nധോളാവീര നഗരം ഓരോ തുള്ളി ജലവും സംരക്ഷിക്കാൻ വേണ്ടി രൂപകൽപ്പന ചെയ്തതാണ് . നഗരം അനേകം ജല സംഭരണികളാൽ ചുറ്റപ്പെട്ടതാണ് . മൺസൂൺ മഴക്കാലത്തു നീർചാലുകളിലൂടെ ഒഴുകി വരുന്ന ജലം ഈ ജല സംഭരണികളിൽ ശേഖരിക്കപ്പെടുന്നു . ജലസംഭരണികൾ എല്ലാം എഴുപതു മീറ്ററിലേറെ നീളവും വീതിയും . ഏഴുമീറ്ററിലേറെ ആഴവും ഉള്ളവയാണ് . ജലസംഭരണികളുടെ അടിവശം കല്ലുകൾ പാകി ബലപ്പെടുത്തിയിട്ടുണ്ട് അമൂല്യമായ ജലം ഭൂമിയിലേക്ക് ഒലിച്ചിറങ്ങി നഷ്ടപ്പെടാതിരിക്കാനുള്ള എല്ലാ മുൻകരുതലുകളും അവർ സ്വീകരിച്ചിരുന്നു . ഈ ജലസംഭരണികൾ എല്ലാം തന്നെ ഭൂമിക്കടിയിലൂടെയുള്ള തുരങ്കങ്ങൾ വഴി ബന്ധിക്കപ്പെട്ടിരുന്നു . ഇവയിലൂടെ ജലത്തിന്റെ ഒഴുക്ക് നിയന്ത്രിക്കാനും ജലസംഭരണികളിലെ ജലവിതാനം നിയന്ത്രിക്കാനും ആകുമായിരുന്നു . സമീപത്തു കൂടി ഒഴുകിയിരുന്ന ഒരു നീർച്ചാലിൽ നിന്നും മൺസൂൺ കാലത് ഒഴുകിവരുന്ന ജലം നഗരത്തിലെ ജലസംഭരണികളിലേക്ക് തിരിച്ചു വിടാനുള്ള ഒരു വലിയ തടയണയും ധോളാവീരയിലെ ഹൈഡ്രോളിക് എൻജിനീയർമാർ നിർമിച്ചിരുന്നു . പതിനാറ് വമ്പൻ ജലസംഭരണികളിലാണ് അവർ വളരെ ചുരുങ്ങിയ കാലത്തു ലഭിക്കുന്ന ജലം സംഭരിച്ചിരുന്നത് . സമീപകാലത്തു നടന്ന ഉല്ഖനനഗളിൽ (2014) മോഹൻജ ദാറോയെയും ഹാരപ്പയെയും നിഷ്പ്രഭമാക്കുന്ന നിര്മിതികളാണ് ധോളാവീരയിൽ കണ്ടെത്തപ്പെട്ടത് .\nഈ ജല സംഭരണികളിൽ എല്ലാം ശേഖരിക്കക്കപ്പെട്ട ജലം ധോളാവീരയിലെ ജനങ്ങളുടെ വീട്ടാവശ്യങ്ങൾക്കും കാർഷിക ആവശ്യങ്ങൾക്കും പര്യാപ്തമായിരുന്നു എന്നാണ് ഇപ്പോൾ കണക്കാക്കപ്പെടുന്നത് . ഈ ജലം ഉപയോഗിച്ച അവർ ഗോതമ്പിന്റെയും ബാർലിയുടെയും ഒരു കാർഷിക മിച്ചം ഉണ്ടാക്കുകയും ആ മിച്ചം കച്ചവടം ചെയുകയും വരെ ചെയ്തിരുന്നു .\nജലസംരക്ഷണം എന്നത് ഒരു പുത്തൻ ആശയമോ ,സാങ്കേതിക പദമോ ഒന്നുമല്ല . ജല സംരക്ഷണത്തിലൂടെയാണ് പല പുരാതന നഗരങ്ങളും നിലനിന്നു പോന്നത് . ജല സംരക്ഷണത്തിന്റെ പുതിയ പാഠങ്ങൾ പഠിക്കുമ്പോൾ , ധോളാവീര പോലുള്ള പുരാതന നഗരങ്ങളിലെ പഴയ പാഠങ്ങൾ കൂടി ഓർക്കുന്നത് നല്ലതായിരിക്കും . പഴയ പാഠങ്ങൾ പലപ്പോഴും ചെലവുകുറഞ്ഞതും ,എളുപ്പത്തിൽ പ്രാവർത്തികമാക്കാവുനനവയുമാണ് .\nചിത്രങ്ങൾ : ധോളാവീരയിലെ ജല സംഭരണികൾ : കടപ്പാട് :http://asi.nic.in/asi_exca_2007_dholavira_images.asp#\nദീർഘദൂര ബോംബറുകൾ – ഭൂത കാലവും വർത്ത മാനവും


കയ്യിലുള്ളത് ബയോഡാറ്റയോ റെസ്യൂമോ സിവിയോ? ഉപയോഗങ്ങള് പലത്, കൊടുക്കേണ്ടതും - themediasyndicate\nകയ്യിലുള്ളത് ബയോഡാറ്റയോ റെസ്യൂമോ സിവിയോ? ഉപയോഗങ്ങള് പലത്, കൊടുക്കേണ്ടതും\nബയോഡാറ്റ, സിവി, റെസ്യൂം എല്ലാം നിങ്ങള് കേട്ടതും പല ആവശ്യങ്ങള്ക്കായയി ഉണ്ടാക്കിയിട്ടുള്ളതുമാണ്. എന്നാല് അധികമാളുകള്ക്കും തങ്ങളുണ്ടാക്കിയത് ബയോഡാറ്റയാണോ, സിവിയാണോ റെസ്യും ആണോ എന്ന കാര്യത്തില് കൃത്യമായ ധാരണയില്ലാത്തവരാണ്. യഥാര്‍്ത്ഥത്തില് ഇവക്കിടയിലുള്ള വ്യത്യാസം എന്താണ്? മൂന്നും ഒരേ തരത്തിലുള്ളതാണെങ്കിലും ഓരോ രാജ്യത്തും വ്യത്യസ്ത ആവശ്യങ്ങള്ക്ക്േ വേണ്ടിയാണ് ഇവ ഉപയോഗിക്കുന്നത്.\nഇന്ത്യന് ബയോഡാറ്റ (ബയോഗ്രാഫിക്കല് ഡാറ്റ) ഓരോരുത്തരുടേയും പ്രത്യേകമായ വ്യക്തിഗത വിവരങ്ങളാണ് ബയോഡാറ്റയിലടങ്ങിയിരിക്കുക. ഉദാ: ജനന തിയതി, ഉയരം, തൂക്കം, മാരിറ്റല് സ്റ്റേറ്റസ്, നാഷണാലിറ്റി തൂടങ്ങിയവ ഉള്‍ക്കൊള്ളുന്ന രേഖയാണ് ബയോഡാറ്റ . വിവാഹാവശ്യങ്ങള് പോലുള്ള കാര്യങ്ങള്‍ക്ക് വേണ്ടിയാണ് ബയോഡാറ്റ കൂടുതലായും ഉപയോഗിക്കുന്നത്.\nസിവി (Curriculum Vitae) വിദ്യാഭ്യാസ യോഗ്യതയുടെ സംക്ഷിപ്ത വിവരങ്ങളടങ്ങിയതാണ് സിവി. ഉദാ: പഠിച്ച സ്‌കൂള്, കോഴ്‌സുകള് തൂടങ്ങിയവ. റിസര്‍്ച്ച് പേപ്പറുകള് അടക്കം എത്ര പേജുകള് വേണമെങ്കിലും സിവിയില് നിര്‍ബന്ധമായും ഉള്‍്‌കൊളള്ളിക്കണം. ബ്രിട്ടന് അമേരിക്ക യൂറോപ് പോലുള്ള പാശ്ചാത്യ രാജ്യങ്ങളില് ഉദ്യോഗാര്‍ത്ഥിയുടെ സി വി മാത്രമായിരിക്കും പരിഗണിക്കുക. ഇത്തരം രാജ്യങ്ങളില് ജോലിക്ക് അപേക്ഷിക്കുന്നതിനും, ഔദ്യോഗിക ആവശ്യങ്ങള്‍ക്ക് വേണ്ടിയുമാണ് ഇത് ഉപയോഗിക്കുന്നത്.\nറെസ്യും (Resume) ഒരു പേജില് നിങ്ങളുടെ കഴിവുകളും പരിജയവും ചുരുക്കി എഴുതിയതാണ് റെസ്യും. ഈ വിവരങ്ങളാണ് നിങ്ങളെ ഇന്റര്‍വ്യൂവിലേക്ക് എത്തിക്കുക. ഇന്റരര്‍വ്യൂവിന് അവസരം കിട്ടിയാല് വിശദ വിവരങ്ങളടങ്ങിയ സിവിയാണ് കയ്യിലുണ്ടാകേണ്ടത്. ഇന്ത്യയില് സിവിയും റെസ്യുമും സൌകര്യാര്‍ഥം ഒരേ അര്‍ഥത്തില് ഉപയോഗിക്കാറുണ്ട്. പ്രത്യേകം ശ്രദ്ധിക്കേണ്ടത് നിങ്ങളുടെ ആവശ്യങ്ങള്‍ക്ക്‌നുസരിച്ചാണ് ഇവ ഓരോന്നും തയ്യാറാക്കേണ്ടതും ഉപയോഗിക്കേണ്ടതും. വിദേശ രാജ്യങ്ങളില് തൊഴിലപേക്ഷക്കൊപ്പം സി വി ആണ് നല്‍കേണ്ടത്.\nസിവി ഉണ്ടാക്കുമ്പോള് ശ്രദ്ധിക്കേണ്ട കാര്യങ്ങള്\nജോലി സാധ്യതകള് തേടുമ്പോള് ആദ്യമായി ചെയ്യേണ്ടത് ഒരു സിവി ഉണ്ടാക്കുകയാണ്. വളരെ ശ്രദ്ധിച്ച് ചെയ്യേണ്ട ഒന്നാണിത്!. കാരണം സ്വപ്നം കണ്ട ജോലി നേടുകയെന്ന നമ്മുടെ ജീവിതാഭിലാഷത്തിനു മേല് കരിനിഴല് വീഴ്ത്തുന്ന ചില സംഗതികള് ഒരുപക്ഷെ നമ്മുടെ സിവിക്കകത്തു തന്നെ കയറിക്കൂടാനിടയുണ്ട്. ധൃതിയും അശ്രദ്ധയും മാറ്റി വെച്ച് വേണം അതുണ്ടാക്കാന്. കടുത്ത മത്സരം നടക്കുന്ന ലേബര് മാര്‍്ക്കറ്റില് യോഗ്യതയുടെ കാര്യത്തില് കണ്ണടക്കാന് തൊഴില് ദാതാക്കളാരും തയ്യാറാവില്ല. ബയോഡാറ്റയിലെ ഒരു ചെറിയ തെറ്റ് മതിയാകും നിങ്ങളുടെ ജോലി നഷ്ടപ്പെടുത്താന്. അയക്കുന്നതിന് മുമ്പ് നിങ്ങളുടെ സിവി വളരെ ശ്രദ്ധയോടെ, ആദ്യം മുതല് അവസാനം വരെ സ്‌ക്രീനിങ്ങിന് നിങ്ങള് തന്നെ വിധേയമാക്കണം. കഴിയുമെങ്കില് ഒരു സ്ഥാപനത്തിലെ ഉന്നത ഉദ്യോഗസ്ഥനെക്കൊണ്ട് വായിച്ചു നോക്കി ഗുണനിലവാരം ഉറപ്പുവരുത്താന് ശ്രദ്ധിക്കുക. ഗൂഗിളിന്റെ പ്യൂപ്പിള് ഓപ്പറേഷന്‍സ് വിഭാഗം സീനിയര് വൈസ് പ്രസിഡന്റ് ലാസ്ലോ ബ്ലോക്ക് സിവികളില് സ്ഥിരമായി പ്രത്യക്ഷപ്പെടുന്ന ചില തെറ്റുകള് ചൂണ്ടിക്കാണിക്കുകയാണ് 1. ടൈപോസ്: ടൈപിങ്ങില് വരുത്തുന്ന തെറ്റുകളാണ് സിവികളില് കാണപ്പെടുന്ന ഏറ്റവും വലിയ വില്ലന്.\n2013 ല് നടന്ന കരിയര് ബ്യുല്‍ഡര് സര്‍വ്വെ അനുസരിച്ച് 58 ശതമാനം സിവികളിലും ടൈപോസ് കയറിക്കൂടുന്നുണ്ടെന്നാണ്. അതീവ ശ്രദ്ധയോടെ സിവി അയക്കണമെന്ന നിര്‍ബന്ധമുള്ളവരിലും ഇത്തരം തെറ്റുകള് കടന്നു വരാം. കൂടുതല് നല്ല സിവി അയക്കണമെന്ന ലക്ഷ്യത്തോടെ വീണ്ടും വീണ്ടും പുറകോട്ട് പോവുകയും, വീണ്ടും തിരുത്തുകയും മറ്റും ചെയ്യുന്നതിനിടയില് ചിലപ്പോള് വാക്കുകള് പരസ്പരം മാറിപ്പോകാം, ആവശ്യമില്ലാത്തിടത്ത് ചിലപ്പോള് ഒരു പീരിയഡ് അധികമാവാം, തിയ്യതികളുടെയും മറ്റും അലൈമെന്റ്് മാറിപ്പോകാം. ഇത്തരം ടൈപിങ് തെറ്റുകള് അത്ര നിരുപദ്രവകാരികളല്ല, ചിലപ്പോള് നിങ്ങളുടെ ജോലിയുടെ ഗുണമേന്മയെ കുറിച്ചുള്ള നിങ്ങളുടെ അശ്രദ്ധയായിട്ടാവാം തൊഴില് ദാതാക്കള് അതിനെ വിലയിരുത്തുന്നത്. അതുകൊണ്ടു തന്നെ അയക്കും മുമ്പ് ആദ്യം മുതല് അവസാനം വരെ സൂക്ഷ്മതയോടെ സിവി വായിക്കുക. നിങ്ങളുടെ ഏറ്റവുമടുത്ത ഒരാളുടെ സഹായവും ഇതിനായി തേടാം.\n1. സിവിയുടെ നീളം:\nനിങ്ങളുടെ സിവിയുടെ നീളമാണ് അടുത്ത പ്രശ്‌നക്കാരന്. ഓരോ പത്തു വര്‍ഷത്തെ പ്രവൃത്തി പരിചയത്തിനും ഒരു പേജ് എന്ന് കണക്കാക്കുന്നതാണ് നല്ലത്. എല്ലാം കൂടി അതിലുള്‍പ്പെടുത്താന് ഒരു പക്ഷെ പ്രയാസമായിരിക്കാം. പക്ഷെ നിങ്ങള് മൂന്നോ, നാലോ, പത്തോ പേജ് എഴുതിയാല് ആരും അത് മുഴുവന് വായിക്കാന് മെനക്കെടില്ലെന്നോര്‍ക്കുക. നിങ്ങളുടെ കാര്യക്ഷമതയും നിങ്ങളെ കുറിച്ചുള്ള ഏറ്റവും പ്രധാനപ്പെട്ട കാര്യങ്ങളും വ്യക്തമാക്കുന്ന ഏറ്റവും ചുരുങ്ങിയ രീതിയിലുള്ള ഒരു സിവിയാണ്് ഉത്തമം. ഒരു സിവിയുടെ ഉദ്ദേശ്യം നിങ്ങള്‍ക്കൊരു ഇന്റര്‍വ്യൂ തരപ്പെടുത്തുക എന്നതാണ്. അല്ലാതെ നിങ്ങളുടെ കഥ മുഴുവന് നിങ്ങളുടെ തൊഴില്ദാതാവിനെ അറിയിക്കുകയെന്നതല്ല. അതുകൊണ്ട് നിങ്ങളുടെ സിവിയില് നിന്ന് ആവശ്യമില്ലാത്ത ഭാഗങ്ങളെല്ലാം ഒഴിവാക്കുക\n2. സിവിയുടെ ഘടന:\nനിങ്ങളൊരു ഡിസൈനറുടെയോ ആര്‍ട്ടിട്ടിസ്റ്റിന്റെയോ ജോലിക്കല്ല അപേക്ഷ അയക്കുന്നതെങ്കില് നിങ്ങളുടെ സിവി വൃത്തിയോടെയും സ്പഷ്ടവുമാവാന് ശ്രദ്ധിക്കുക. പത്ത് പോയിന്റ് ഫോണ്ടെങ്കിലും ഉപയാഗിക്കുക, അര ഇഞ്ച് മാര്‍ജിന് ഇടുക, വെള്ളപേപ്പറില് കറുത്ത മഷിയില് ടൈപ് ചെയ്യുക, വരികള്‍ക്കിടയില് കൃത്യമായ അകലം പാലിക്കുക, കോളം അലൈമെന്റ് തുടങ്ങിയ കാര്യങ്ങള് കൃത്യമായി പാലിക്കുക .ഓരോ പേജിലും നിങ്ങളുടെ പേരും നിങ്ങളെ ബന്ധപ്പെടാനുള്ള വിവരങ്ങളുമുണ്ടെന്ന് ഉറപ്പു വരുത്തുക. കഴിയുമെങ്കില് ഗൂഗിള് ഡോക്‌സിലും വേര്‍ഡിലും ഇട്ട് നോക്കുക. ശേഷം ഇമെയിലില് അറ്റാച്ച്് ചെയ്ത് പ്രിവ്യൂ നോക്കുക.\n3. സിവിയില് കള്ളം പറയാതിരിക്കുക. നിങ്ങളുടെ യോഗ്യതയെ കുറിച്ചും പ്രവൃത്തി പരിചയത്തെ കുറിച്ചും നിങ്ങള് ജോലി ചെയ്ത സ്ഥാപനത്തെ കുറിച്ചുമുള്ള കള്ളങ്ങള് നിങ്ങള്‍ക്കു തന്നെ പാരയായേക്കാം.\n4. സിവിയുടെ ഫോര്‍മാറ്റ് പ്ലാറ്റ്‌ഫോമുകള് മാറുമ്പോള് ഫോര്‍മാറ്റ് വികലമാകാന് സാധ്യതയുള്ളതിനാല് പലരും സിവി PDF ആയി സേവ് ചെയ്യാറുണ്ട്. നിങ്ങളുടെ സിവി ഒരു ജോബ് സൈറ്റിലേക്ക് അപ് ലോഡ്‌ചെയ്യുമ്പോള് PDF ഫോര്‍മാറ്റിനേക്കാള് നല്ലത് ഡോക്യൂമെന്റ് (.doc) ഫയലായി സേവ് ചെയ്യുന്നത്. കാരണം ജോബ് സൈറ്റുകള് ATS (Application Tracking Software) ആണ് സിവി റീഡ് ചെയ്യുന്നതിന് ഉപയോഗിക്കുന്നത്. ഇത് പലപ്പോഴും PDF ഫയലില് വര്‍ക്ക് ചെയ്യണമെന്നില്ല.\nTags: biodataCurriculum VitaeResumeകയ്യിലുള്ളത് ബയോഡാറ്റയോ റെസ്യൂമോ സിവിയോ? ഉപയോഗങ്ങള് പലത്കൊടുക്കേണ്ടതും\nഅവിശ്വാസ പ്രമേയം പാസായി: കണ്ണൂര് കോര്‍പ്പറേഷന് ഭരണം എല്.ഡി.എഫിനു നഷ്ടമായി\nതെരഞ്ഞെടുപ്പിലെ വിജയവും പരാജയവും പാർട്ടി പ്രസിഡന്റിന്റേതല്ലെന്ന് പി എസ് ശ്രീധരൻപിള്ള


Opposition should not beat the light of life of the poor: Minister TP Ramakrishnan\nപ്രതിപക്ഷം പാവങ്ങളുടെ ജീവിതവെളിച്ചം തല്ലിക്കെടുത്തരുത്: മന്ത്രി ടി പി രാമകൃഷ്ണന്\nരാജ്യത്ത് എല്ലാ കുടുംബങ്ങള്‍ക്കും വീടുള്ള ആദ്യസംസ്ഥാനമായി കേരളം മാറുന്നത് ചിലര്‍ക്ക് സഹിക്കാനേ കഴിയുന്നില്ല.\nAug 22, 2020, 3:33 PM\nതിരുവനന്തപുരം: സംസ്ഥാനത്തെ പാവപ്പെട്ടവരുടെ ജീവിതവെളിച്ചം തല്ലിക്കെടുത്തുന്ന വിനാശകരമായ ദൗത്യവുമായാണ് ലൈഫ് ഭവനപദ്ധതിക്കെതിരെ പ്രതിപക്ഷം രംഗത്തുവന്നിരിക്കുന്നതെന്ന് മന്ത്രി ടി പി രാമകൃഷ്ണന്. രാജ്യത്ത് എല്ലാ കുടുംബങ്ങള്‍ക്കും വീടുള്ള ആദ്യസംസ്ഥാനമായി കേരളം മാറുന്നത് ചിലര്‍ക്ക് സഹിക്കാനേ കഴിയുന്നില്ല. അവരാണ് പാവങ്ങളോട് യുദ്ധം പ്രഖ്യാപിച്ചിരിക്കുന്നതെന്നും മന്ത്രി ഫെയ്സ്ബുക്ക് കുറിപ്പില് പറഞ്ഞു.\nà´ªà´¾à´µà´ªàµà´ªàµà´àµà´à´µà´°àµà´àµ à´àµà´µà´¿à´¤à´µàµà´³à´¿à´àµà´à´ à´¤à´²àµà´²à´¿à´àµà´àµà´àµà´¤àµà´¤àµà´¨àµà´¨ à´µà´¿à´¨à´¾à´¶à´à´°à´®à´¾à´¯ à´¦àµà´¤àµà´¯à´µàµà´®à´¾à´¯à´¾à´£àµ à´²àµà´«àµ à´à´µà´¨à´ªà´¦àµà´§à´¤à´¿à´àµà´àµà´¤à´¿à´°àµ à´ªàµà´°à´¤à´¿à´ªà´àµà´·à´...\nPosted by TP Ramakrishnan on Friday, August 21, 2020\nവടക്കാഞ്ചേരി നഗരസഭയുടെ കൈവശമുള്ള ഭൂമിയില് ലൈഫ് പദ്ധതിയിലേക്ക് തെരഞ്ഞെടുക്കപ്പെട്ട ഗുണഭോക്താക്കള്‍ക്കായി ഭവനസമുച്ചയം നിര്‍മ്മിച്ച് കൈമാറാനാണ് റെഡ് ക്രസന്‍റുമായി ധാരണയിലെത്തിയത്. റെഡ്ക്രസന്‍റുമായി ലൈഫ് മിഷന് പണമിടപാട് നടത്തിയിട്ടില്ല. നിര്‍മ്മാണത്തിനുള്ള ഏജന്‍സിയെ നിശ്ചയിച്ചതും അവരുമായി സാമ്ബത്തിക ഇടപാട് നടത്തുന്നതും പദ്ധതി സ്പോണ്‍സര് ചെയ്ത റെഡ്ക്രസന്‍റ് നേരിട്ടാണ്. എന്നിട്ടും വസ്തുതകള് മറച്ചുവെച്ച് മുഖ്യമന്ത്രിക്കും സര്‍ക്കാരിനുമെതിരെ ഹീനമായ ആക്രമണം അഴിച്ചുവിടുന്നു. എല്‍ഡിഎഫ് ഗവണ്‍മെന്‍റിന്‍റെ വര്‍ധിച്ചുവരുന്ന ജനസമ്മതി പലരുടെയും സമനില തെറ്റിച്ചുകഴിഞ്ഞുവെന്നും അദ്ദേഹം പറഞ്ഞു.\nനാലുവര്‍ഷത്തെ ഭരണനേട്ടങ്ങള് സാധാരണക്കാരായ ജനങ്ങളില് വലിയ സ്വാധീനം ചെലുത്തിയിട്ടുണ്ട്. ജനങ്ങള്‍ക്കൊപ്പം നില്‍ക്കുന്ന സര്‍ക്കാരിന്‍റെ പിന്തുണ വര്‍ധിക്കുകയാണ്. ഇതില് പരിഭ്രാന്തി പൂണ്ട് രൂപപ്പെട്ട പുതിയ കൂട്ടായ്മ ജനക്ഷേമപദ്ധതികള്‍ക്ക് തുരങ്കം വെച്ച് കേരളത്തെ തകര്‍ക്കാന് ശ്രമിക്കുന്നു. സംസ്ഥാനത്തിന്‍റെ വികസനത്തിനും സാധാരണക്കാരുടെ ജീവിതഭദ്രതയ്ക്കും നേരെയാണ് ഇവരുടെ വെല്ലുവിളി. സംസ്ഥാനത്തിനു ലഭിക്കുന്ന സഹായങ്ങള് തടയാനുള്ള ഗൂഢാലോചനയുടെ ഭാഗം കൂടിയാണ് ഇപ്പോഴത്തെ തീവ്രകുപ്രചാരണദൗത്യം. കള്ളക്കഥകള് തുറന്നുകാട്ടപ്പെട്ടിട്ടും കൂസലില്ലാതെ ഇവര് പ്രചാരവേല തുടരുകയാണ്. ഇതൂകൊണ്ടൊന്നും ജനങ്ങളെ തെറ്റിദ്ധരിപ്പിക്കാനാവില്ല. അവര് സര്‍ക്കാരിന്‍റെ ക്ഷേമ-വികസനപ്രവര്‍ത്തനങ്ങള്‍ക്കൊപ്പം അണിനിരക്കുമെന്നും ദുഷ്പ്രചാരണങ്ങള്‍ക്ക് അധികം ആയുസ്സില്ലെന്ന് വൈകാതെ തെളിയുമെന്നും മന്ത്രി ടി പി പറഞ്ഞു.


കുറുപ്പും മരക്കാറും കാവലും ഉടൻ ഒ.ടി.ടിയിലേക്ക്; റിലീസ് ഡേറ്റ് പുറത്തുവിട്ടു | Marakkar Kaaval and Kurup to release in OTT | Madhyamam\nHomechevron_rightEntertainmentchevron_rightMovie Newschevron_rightകുറുപ്പും മരക്കാറും...\ndate_range 12 Dec 2021 6:12 AM GMT\nകുറുപ്പും മരക്കാറും കാവലും ഉടൻ ഒ.ടി.ടിയിലേക്ക്; റിലീസ് ഡേറ്റ് പുറത്തുവിട്ടു\nതിയറ്ററുകളിൽ പ്രദർശനം തുടരുന്ന ദുൽഖർ ചിത്രം കുറുപ്പും മോഹൻലാലിന്‍റെ മരക്കാർ അറബിക്കടലിന്‍റെ സിംഹവും സുരേഷ് ഗോപിയുടെ കാവലും ഒ.ടി.ടി റിലീസിനൊരുങ്ങുന്നു. തിയറ്ററുകളിലേക്ക് ആളുകളെ തിരികെയെത്തിച്ച മൂന്ന് ചിത്രങ്ങളും ഈ മാസം തന്നെയാണ് ആമസോണിലും നെറ്റ്ഫ്ലിക്സിലുമായി എത്തുന്നത്.\n80 കോടിയിലധികം വേൾഡ് വൈഡ് കലക്ഷനുമായി കുതിക്കുന്ന കുറുപ്പ് 17ന് നെറ്റ്ഫ്ലിക്സിലൂടെയാണ് പുറത്തിറങ്ങുന്നത്. പിടികിട്ടാപ്പുള്ളി സുകുമാര കുറുപ്പിന്‍റെ ജീവിതത്തെ ആസ്പദമാക്കി ഒരുക്കിയ കുറുപ്പ് ദുൽഖർ സൽമാന്‍റെ ഉടമസ്ഥതയിലുള്ള വേഫറെർ ഫിലിംസും എം സ്റ്റാർ എന്‍റർടൈൻമെന്‍റ്സും ചേർന്നാണ് നിര്‍മിച്ചിരിക്കുന്നത്. ദുല്‍ഖര് സല്‍മാനും ശോഭിദ ധുലിപാലയും സണ്ണി വെയ്നും ഇന്ദ്രജിത്തും പ്രധാന വേഷങ്ങളിലെത്തിയ കുറുപ്പിന് തിയറ്ററുകളില് ഗംഭീര സ്വീകരണമാണ് ലഭിച്ചിരുന്നത്. ശ്രീനാഥ് രാജേന്ദ്രനാണ് ചിത്രം സംവിധാനം ചെയ്തത്.\nപ്രിയദര്‍ശന്‍റെ സംവിധാനത്തില് 100 കോടി ബജറ്റിലൊരുങ്ങിയ ബ്രഹ്മാണ്ഡ ചിത്രം മരക്കാര് അറബിക്കടലിന്‍റെ സിംഹം ആമസോണ് പ്രൈമിലൂടെ ഡിസംബര് 17ന് പുറത്തിറങ്ങും. ആമസോണ് പ്രൈം തന്നെയാണ് ഇക്കാര്യം ഔദ്യോഗികമായി അറിയിച്ചത്. ആമസോണ് ഹെല്‍പ്പ് എന്ന ഫേസ്ബുക്ക് ഹാന്‍ഡിലൂടെയാണ് ചിത്രത്തിന്‍റെ ഒ.ടി.ടി റിലീസ് സ്ഥിരീകരിച്ചത്. ചിത്രം 17ന് ആമസോണ് പ്രൈം പ്ലാറ്റ്ഫോമില് ലൈവ് ആകുമെന്നാണ് അറിയിച്ചത്.\nഡിസംബര് രണ്ടിനാണ് ചിത്രം തിയറ്ററുകളിലെത്തിയത്. 15 ദിവസങ്ങൾക്ക് ശേഷം ഒ.ടി.ടിയിലെത്തുകയാണ്. മോഹന്‍ലാല് കുഞ്ഞാലി മരക്കാര് നാലാമനായി എത്തിയ ചിത്രം അഞ്ചു ഭാഷകളിലായി 4000ത്തോളം തിയറ്ററുകളിലാണ് റിലീസ് ചെയ്തത്. അര്‍ജുന്, സുനില് ഷെട്ടി, പ്രഭു, പ്രണവ് മോഹന്‍ലാല്,മഞ്ജു വാര്യര്, കീര്‍ത്തി സുരേഷ്, നെടുമുടി വേണു, ഫാസില്, ഇന്നസെന്‍റ്, സിദ്ധിഖ്, മാമുക്കോയ, മണിക്കുട്ടൻ തുടങ്ങി വന്‍താരനിരയാണ് ചിത്രത്തിൽ അണിനിരന്നത്. ആന്‍റണി പെരുമ്പാവൂരാണ് മരക്കാർ നിര്‍മിച്ചിരിക്കുന്നത്.\nസുരേഷ് ഗോപിയെ നായകനാക്കി നിഥിന് രഞ്ജി പണിക്കര് സംവിധാനം ചെയ്ത കാവല് ആണ് ഒ.ടി.ടിയില് വരുന്ന മൂന്നാമത്തെ ചിത്രം. ചിത്രം നെറ്റ്ഫ്ലിക്സില് ഡിസംബര് 23ന് പ്രദര്‍ശിപ്പിക്കുമെന്നാണ് റിപ്പോര്‍ട്ടുകള്. നവംബര് 25നായിരുന്നു ചിത്രം തിയറ്ററുകളില് റിലീസ് ചെയ്തിരുന്നത്.\nഅതേസമയം, ടോവിനോ തോമസ്-ബേസിൽ ജോസഫ് കൂട്ടുകെട്ടിൽ ഒരുങ്ങിയ മിന്നൽ മുരളി, ജോജു ജോർജും അഹമ്മദ് കബീറും ഒന്നിക്കുന്ന മധുരം എന്നീ സിനിമകൾ അതിന് മുമ്പായി ഒ.ടി.ടി റിലീസായി വരുന്നുണ്ട്. മോഹൻ ലാൽ പൃഥ്വിരാജ് ചിത്രം ബ്രോ ഡാഡി, വൈശാഖ്-മോഹൻലാൽ ചിത്രം മോൺസ്റ്റർ, ഷാജി കൈലാസ്-മോഹൻലാൽ ചിത്രം എലോൺ തുടങ്ങിയ ചിത്രങ്ങളും ഒ.ടി.ടി റിലീസായി എത്തുമെന്നാണ് സൂചന.\nTAGS:Kurup Kaaval Marakkar OTT Release Amazon Prime Netflix\nNews Summary - Marakkar Kaaval and Kurup to release in OTT


രമേശ് ചെന്നിത്തല നയിക്കുന്ന യുഡിഎഫ് ജാഥയിൽ ഒരു വാക്ക് പോലും ബിജെപിക്കെതിരെ സംസാരിക്കുന്നില്ല : എ വിജയരാഘവൻ – Nerariyan | News\nനിയമസഭാ തെരഞ്ഞെടുപ്പിൽ ബിജെപിയുമായി നേമം മോഡൽ സഖ്യം ആവർത്തിക്കാനാണ് കോൺഗ്രസ് ശ്രമിക്കുന്നതെന്ന് എ വിജയരാഘവൻ.\nനിയമസഭാ തെരഞ്ഞെടുപ്പിൽ ബിജെപിയുമായി നേമം മോഡൽ സഖ്യം ആവർത്തിക്കാനാണ് കോൺഗ്രസ് ശ്രമിക്കുന്നതെന്ന് സിപിഐ എം സംസ്ഥാന സെക്രട്ടറിയുടെ ചുമതല വഹിക്കുന്ന എ വിജയരാഘവൻ.\nബിജെപി മത്സരിക്കുന്ന നിയമസഭാ മണ്ഡലത്തിൽ യുഡിഎഫ് ബിജെപിയെ പിന്തുണയ്ക്കാനും, തിരിച്ച് മറ്റുമണ്ഡലങ്ങളിൽ യുഡിഎഫിന് ബിജെപി വോട്ടുചെയ്യാനുമാണ് ധാരണയെന്നും വിജയരാഘവൻ പറഞ്ഞു. എൽഡിഎഫ് വികസന മുന്നേറ്റ ജാഥ വയനാട് ജില്ലയിൽ എത്തിയപ്പോൾ വാർത്താസമ്മേളനത്തിൽ സംസാരിക്കുകയായിരുന്നു അദ്ദേഹം.\nരമേശ് ചെന്നിത്തല നയിക്കുന്ന യുഡിഎഫ് ജാഥയിൽ ഒരു വാക്ക് പോലും ബിജെപിക്കെതിരെ സംസാരിക്കുന്നില്ല. കേന്ദ്രസർക്കാരിനെ നോവിക്കാത്ത തരത്തിൽ സംസാരിക്കാനാണ് ഇവർ ശ്രമിക്കുന്നത്. ബിജെപിയുടെ മുദ്രാവാക്യങ്ങൾ തന്നെയാണ് യുഡിഎഫിന്റെ ജാഥയിലും ഉയരുന്നത്. ജമാഅത്തെ ഇസ്ലാമിയുമായി ഉണ്ടാക്കിയ മതാധിഷ്ഠിത രാഷ്ട്രീയസഖ്യത്തെ മറച്ചുവെക്കാനാണ് മറ്റുചില മതഘടകങ്ങളുടെ മുദ്രാവാക്യങ്ങൾ കോൺഗ്രസ് ഇപ്പോൾ ഉയർത്തുന്നത്.\nകേന്ദ്രത്തിൽ വീണ്ടും ബിജെപി ഭരണം വരുന്നത് തടയും എന്ന് പറഞ്ഞാണ് കഴിഞ്ഞ ലോക്‌സഭാ തെരഞ്ഞെടുപ്പിൽ രാഹുൽ ഗാന്ധിയുടെ നേതൃത്വത്തിൽ പ്രചരണം നടത്തിയത്. എന്നാൽ ബിജെപിയെ തടയാനും സാധിച്ചില്ല, ഉണ്ടായിരുന്ന കോൺഗ്രസുകാരാകട്ടെ വരിവരിയായി ബിജെപിയിൽ ചേരുകയും ചെയ്യുന്നു. തെക്കേ ഇന്ത്യയിലെ അവസാന കോൺഗ്രസ് സർക്കാരിനും ഭരണം നഷ്ടമാകുന്ന അവസ്ഥയിലേക്ക് കോൺഗ്രസ് എംഎൽഎമാർ ബിജെപിയിലേക്ക് കാലുമാറിയിരിക്കുന്നു.\nപുതുച്ചേരിൽ 2016ൽ 15 കോൺഗ്രസ് എംഎൽഎമാർ ഉണ്ടായിരുന്നത് ഇപ്പോൾ 10 ആയി ചുരുങ്ങി. ഇന്ത്യയാകെ സംഭവിക്കുന്ന കാര്യമാണിത്. വടക്കുകിഴക്കൻ മേഖലയിൽ കോൺഗ്രസ് നേതാക്കൾ ഒരുമിച്ചാണ് ബിജെപിയിൽ ചേരുന്നത്. കാലുമാറ്റം ഒരുമടിയുമില്ലാത്ത സ്ഥിതിയിലേക്ക് എത്തി.\nസംസ്ഥാനത്താകെ വലിയ വികസനമുന്നേറ്റാണ് എൽഡിഎഫ് സർക്കാർ നടത്തിക്കൊണ്ടിരിക്കുന്നത്. വയനാട് ജില്ലയിൽ 7000 കോടി രൂപയുടെ വികസന പദ്ധതികളാണ് പ്രഖ്യാപിച്ചത്. അടിസ്ഥാന സൗകര്യ വിപുലീകരണം ഏറ്റവും മെച്ചപ്പെട്ട രൂപത്തിൽ കേരളത്തിൽ നടക്കുകയാണ്. വികസനം ജനം ചർച്ച ചെയ്യാതിരിക്കുന്നതിനുവേണ്ടിയുള്ള അസത്യ പ്രചരണമാണ് യുഡിഎഫ് നടത്തുന്നത്. കേരളത്തിലെ ജനം ഇത് തിരിച്ചറിയുമെന്നും വിജയരാഘവൻ പറഞ്ഞു.\nTags: bjpfeatured newsramesh cheniithalaudfഎ വിജയരാഘവൻയുഡിഎഫ്രമേശ് ചെന്നിത്തല


shivsena. bjp Archives - Samanwayam\nHome Tags Shivsena. bjp\nTag: shivsena. bjp\nമഹാരാഷ്ട്രയില് സഖ്യ നീക്കങ്ങള് പൊളിയുന്നു; ശിവസേന ബിജെപിയുമായി അടുക്കുമോ? അടുക്കുമെന്ന കണക്കുകൂട്ടലില് രാഷ്ട്രീയ നിരീക്ഷകര്\nശബരിമല ദര്‍ശനത്തിനെത്തിയ തൃപ്തി ദേശായിയും സംഘവും കൊച്ചി...\nശബരിമല ദര്‍ശനത്തിനായി കേരളത്തിലെത്തിയെ തൃപ്തിദേശായിയും സംഘവും കൊച്ചി സിറ്റിപൊലീസ് കമ്മീഷണര് ഓഫീസില് തുടരുന്നു. കഴിഞ്ഞ മണ്ഡലകാലത്ത് ദര്‍ശനം നടത്തിയ ബിന്ദു അമ്മിണിയും തൃപ്തി ദേശായിയുടെ സംഘത്തിനൊപ്പം ദര്‍ശനം നടത്തുന്നതിനായി ഇക്കുറിയും എത്തിയിട്ടുണ്ട്. അതേസമയം, യുവതികള്...\n‘സഖ്യം ചേരാം പക്ഷെ മതേതരമെന്ന ആശയത്തില് ഊന്നി...\nNews Samanwayam - November 21, 2019 0\nതെരഞ്ഞെടുപ്പ് ഫലം വന്ന് ദിവസങ്ങള് പിന്നിട്ടും സര്‍ക്കാര് രൂപീകരിക്കാനാകാതെ പ്രതിസന്ധി നേരിടുകയാണ് ശിവസേന. എന്നാല് ശിവസേനയുമായി സഖ്യത്തിനൊരുക്കമാണെന്നും പക്ഷെ മതേതരമെന്ന ആശയത്തില് ഊന്നി മാത്രമെന്ന നിലപാട് വ്യക്തമാക്കിയിരിക്കുകയാണ് കോണ്‍ഗ്രസ്. ശിവസേനയുമായി സഖ്യം ചേര്‍ന്ന് മഹാരാഷ്ട്രയില്...\n‘പഞ്ചവടി പാലം’ യുഡിഎഫ് കടക്കില്ലെന്ന് കോടിയേരി; പടയില്...\nNews Samanwayam - September 30, 2019 0\nപാലാരിവട്ടം അഴിമതി കേസില് മുന് മന്തി ഇബ്രാഹിം കുഞ്ഞിന്റെ അറസ്റ്റ് ഉറച്ച സാഹചര്യത്തില് യുഡിഎഫിന് വെല്ലുവിളി ഉയര്‍ത്തി കോടിയേരി. യുഡിഎഫ് പഞ്ചവടി പാലം കടക്കില്ലെന്ന് കോടിയേരി പറഞ്ഞു. വിജിലന്‍സിന്റെ കരുനീക്കങ്ങള് മന്ത്രിയില് നിന്നും റോഡ്സ്...


തിരുവിഴാംകുന്നിൽ കാട്ടാനകളുടെ താണ്ഡവം; രാത്രിയിൽ പുറത്തിറങ്ങാൻ ഭയമെന്ന് നാട്ടുകാർ | wild elephant menace at Thiruvazhamkunnu | Madhyamam\ndate_range 30 Aug 2021 3:38 AM GMT\nതിരുവിഴാംകുന്നിൽ കാട്ടാനകളുടെ താണ്ഡവം; രാത്രിയിൽ പുറത്തിറങ്ങാൻ ഭയമെന്ന് നാട്ടുകാർ\nഅലനല്ലൂർ: തിരുവിഴാംകുന്നിൽ മാസങ്ങളായി തുടരുന്ന കാട്ടാനകളുടെ താണ്ഡവത്തിന് അറുതിയായില്ല. ഞായറാഴ്ച പുലർച്ച കാളംപുള്ളി ജനവാസ മേഖലയിലിറങ്ങിയ കാട്ടാനക്കൂട്ടം കാളംപുള്ളി പാടശേഖരത്തെ വാഴകൾ നശിപ്പിച്ചു.\nപൂളമണ്ണ മുകുന്ദെൻറ വെട്ടാറായ 300 വാഴകളാണ് നശിപ്പിച്ചത്. 1000 വാഴകൾ നട്ടതിൽ ദിവസങ്ങളുടെ വ്യത്യാസത്തിൽ 600ഓളം വാഴകളാണ് കാട്ടാനക്കൂട്ടം നശിപ്പിച്ചതെന്നും വായ്പക്ക് സ്ഥലം പാട്ടത്തിനെടുത്ത് ഇറക്കിയ കൃഷി നശിച്ചതോടെ തിരിച്ചടവിന് കൂലിപ്പണിക്ക് പോകേണ്ട സാഹചര്യമാണെന്നും മുകുന്ദൻ പറഞ്ഞു.\nകോരംകോട്ടിൽ കൃഷ്ണെൻറ വാഴകളും ചെലക്കട്ടിൽ ജയരാജെൻറ 50 സെൻറ് സ്ഥലത്തെ പുൽകൃഷി, തെങ്ങ് എന്നിവയും തൂവശീരി കുഞ്ഞാൻ, മാടാംപാറ ഹൈദ്രു എന്നിവരുടെ കവുങ്ങുകളും മാടാംപാറ മുഹമ്മദ് മുസ്‌ലിയാരുടെ വാഴ, കവുങ്ങ് എന്നിവയും കഴിഞ്ഞ ദിവസങ്ങളിൽ കാട്ടാന നശിപ്പിച്ചിരുന്നു.\nആനകളെ പേടിച്ച് രാത്രിയിൽ അത്യാവശ്യകാര്യങ്ങൾക്കു പോലും പുറത്തിറങ്ങാൻ കഴിയാത്ത സാഹചര്യമാണെന്ന് നാട്ടുകാർ പറഞ്ഞു. ജനവാസ മേഖലയിലേക്ക് കാട്ടാനകളെത്തുന്നത് തടയാൻ ശാശ്വത പരിഹാരം കാണാൻ വനം വകുപ്പ് തയാറാകണമെന്നും കർഷകർക്ക് നഷ്ടപരിഹാരം എത്രയും വേഗം ലഭ്യമാക്കണമെന്നും നാട്ടുകാർ ആവശ്യപ്പെട്ടു. തിരുവിഴാംകുന്ന് കന്നുകാലി ഗവേഷണ കേന്ദ്രത്തിലും പരിസരത്തും കാളംപുള്ളി പ്രദേശത്തുമായി പത്തോളം കാട്ടനാകളാണ് സ്ഥിരമായി എത്തുന്നത്.\nTAGS:wild elephant menace Thiruvazhamkunnu\nNews Summary - wild elephant menace at Thiruvazhamkunnu


Friday July 10th, 2020 - 6:36:am\nഡല്‍ഹിയില് കെജ്‌രിവാളിന്റെ നേതൃത്വത്തില് ആംആദ്മി പാര്‍ട്ടി സര്‍ക്...\nഡല്‍ഹിയില് കെജ്‌രിവാളിന്റെ നേതൃത്വത്തില് ആംആദ്മി പാര്‍ട്ടി സര്‍ക്കാര് ഇന്ന് സത്യപ്രതിജ്ഞ ചെയ്ത് അധികാരമേല്‍ക്കും\nPublished: Sunday 16 February 2020 09:02:17 AM\nഡല്‍ഹിയില് അരവിന്ദ് കെജ്‌രിവാളിന്റെ നേതൃത്വത്തില് ആംആദ്മി പാര്‍ട്ടി സര്‍ക്കാര് ഇന്ന് സത്യപ്രതിജ്ഞ ചെയ്ത് അധികാരമേല്‍ക്കും. രാംലീല മൈതാനത്ത് നടക്കുന്ന ചടങ്ങില് വിവിധ മേഖലയിലെ പ്രതിനിധികള് ആണ് മുഖ്യാതിഥികള്. കെജ്‌രിവാളിനൊപ്പം ആറ് മന്ത്രിമാരും സത്യപ്രതിജ്ഞ ചെയ്യും.\nപത്തു മണിക്കാണ് ചടങ്ങ് ആരംഭിക്കുക. രാം ലീലയിലെ വേദിയില് കെജ്!രിവാളിനൊപ്പം ദില്ലിയുടെ എല്ലാ മേഖലകളെയും പ്രതിനിധീകരിച്ച് അമ്പത് പേരുണ്ടാവും. അതില് അധ്യാപകര്, വിദ്യാര്‍ഥികള്, നിര്‍മാണ തൊഴിലാളികള്, ബസ് ഡ്രൈവര്‍മാര്, ഓട്ടോ തൊഴിലാളികള്, മെട്രോ ജീവനക്കാര്, ഡോക്ടര്‍മാര് എന്നിങ്ങനെ എല്ലാ മേഖലയുടെയും പ്രതിനിധികളുണ്ടാകും.\nകെജ്!രിവാളിനെക്കൂടാതെ മനീഷ് സിസോദിയ, സത്യേന്ദിര് ജയിന്, ഗോപാല് റായ്, കൈലാഷ് ഗെലോട്, ഇമ്രാന് ഹുസൈന്, രാജേന്ദ്ര ഗൗഗം എന്നിവരും ഇന്ന് സത്യപ്രതിജ്ഞ ചെയ്യും. മറ്റ് സംസ്ഥാനങ്ങളിലെ മുഖ്യമന്ത്രിമാരെയോ ദില്ലിക്ക് പുറത്തുള്ള നേതാക്കളെയോ ക്ഷണിച്ചിട്ടില്ല. ബിജെപിയുടെയും കോണ്‍ഗ്രസിന്റെയും പ്രാദേശിക നേതാക്കള് ചടങ്ങിനെത്തിയേക്കും. ഇന്നലെ കെജ്!രിവാള് നിയുക്ത മന്ത്രിമാര്‍ക്ക് അത്താഴ വിരുന്ന് നല്‍കിയിരുന്നു. ദില്ലിയെ ആഗോള നഗരമാക്കി ഉയര്‍ത്തുന്നതിനുള്ള കര്‍മ്മപദ്ധതിയായിരുന്നു ചര്‍ച്ച.\nRead more topics: delhi, kejriwal govt , take oath\ndelhi kejriwal govt take oath today


പെണ്ണായാൽ പൊന്നു വേണോ ?; 'അത് കേവലമൊരു ജിംഗിൾ മാത്രം, എന്റെ വിശ്വാസപ്രമാണമല്ല' | RK Damodaran Berny Ignatius Bhima jwellery Jingle\nപരസ്യ ജിംഗിളിൽ പ്രതിഫലിക്കുന്നത് നമ്മുടെ വിശ്വാസ പ്രമാണം ആകണമെന്നില്ലല്ലോ. ദൈവവിശ്വാസി അല്ലാത്ത വയലാർ അല്ലേ മലയാളത്തിലെ ഏറ്റവും മികച്ച ഭക്തിഗാനങ്ങൾ പലതും എഴുതിയിട്ടുള്ളത്?'' ദാമോദരൻ ചോദിക്കുന്നു.\nആർ.കെ ദാമോദരൻ, ബേണി ഇഗ്നേഷ്യസ്\n'സ്വർണസ്പർശ'മുള്ള പരസ്യ ജിംഗിളുകളുടെ പ്രളയമാണ് മലയാളത്തിൽ. ആഭരണശാലകൾ തമ്മിലുള്ള കഴുത്തറുപ്പൻ പോരാട്ടം പരസ്യ കാമ്പയ്നുകളിലേക്കും വ്യാപിച്ചു കഴിഞ്ഞിരിക്കുന്നു. പരസ്യങ്ങളിൽ മത്സരം കുറെ കൂടി സർഗാത്മകം ആണെന്ന് മാത്രം. മലയാള സിനിമയിലെ തിരക്കേറിയ ഗാനസ്രഷ്ടാക്കളിൽ പലരും പരസ്യ ജിംഗിൾ രംഗത്തും സജീവമാണിന്ന്.\n``നല്ല ഭാഷാജ്ഞാനവും നമ്മുടെ സംസ്കാരത്തെ കുറിച്ചുള്ള അറിവും ഉണ്ടെങ്കിൽ മലയാളികൾ എളുപ്പം സ്വീകരിക്കുന്ന ഒരു പരസ്യ ഗീതം സൃഷ്ടിക്കുന്നതിനു പ്രയാസമുണ്ടാവില്ല എന്നാണ് എന്റെ അനുഭവം,'' സിനിമാഗാനങ്ങളിലും ആൽബംരംഗത്തും സാന്നിധ്യം അറിയിച്ച ശേഷം പരസ്യ മേഖലയിൽ എത്തിയ ഗാനരചയിതാവ് ആർ കെ ദാമോദരൻ പറയുന്നു. ഒന്നര പതിറ്റാണ്ടോളമായി ടെലിവിഷൻ ചാനലുകളിലൂടെ പതിവായി മലയാളിയെ തേടി എത്തുന്ന ഭീമ ജ്വല്ലറിയുടെ ``പെണ്ണായാൽ പൊന്നു വേണം'' എന്ന പരസ്യം സൃഷ്ടിച്ചത് ആർ കെ ദാമോദരനും ബേണി-ഇഗ്നേഷ്യസും ചേർന്നാണ്. 1996 ലാണ് ജിംഗിളിന്റെ ആശയവുമായി മുദ്ര കമ്മ്യൂണിക്കേഷൻസുകാർ ദാമോദരനെ സമീപിച്ചത്. അതിനു മുൻപ് ഒന്നോ രണ്ടോ പരസ്യങ്ങൾക്ക് വേണ്ടി രചന നടത്തിയ പരിചയമേ ഉള്ളൂ. ആശയം വിശദീകരിച്ചു കേട്ടപ്പോൾ ദാമോദരൻ ഒരു നിർദേശം മുന്നോട്ടു വെച്ചു. നമുക്ക് തെക്കൻ പാട്ടിനെ കൂട്ട് പിടിച്ചാലോ?\nവടക്കൻ പാട്ട് അറിയാത്തവർ ഉണ്ടാവില്ല. പക്ഷെ തെക്കൻ പാട്ട് അത്ര പ്രശസ്തമല്ല. പെണ്ണായാൽ പൊന്നു വേണം എന്നെഴുതുമ്പോൾ ആലായാൽ തറവേണം എന്ന് തുടങ്ങുന്ന പരമ്പരാഗത തെക്കൻ പാട്ടായിരുന്നു മനസ്സിൽ. മറ്റു വരികൾ പിന്നാലെ വന്നു: പൊന്നും കുടമായിടേണം/പത്തരമാറ്റവൾക്കെകാൻ/ഭീമ തൻ സ്വർണം ചാർത്തിടേണം. ഉണ്ണിമേനോന്റെ ശബ്ദത്തിലാണ് ആദ്യം ആ ജിംഗിൾ റെക്കോർഡ് ചെയ്തത് എന്നോർക്കുന്നു ദാമോദരൻ. പിന്നെ മറ്റു പലരും പാടി. ഇപ്പോൾ കേൾക്കുന്ന റീമിക്സ് കാർത്തിക്കിന്റെ സ്വരത്തിലാണ്. ``ഗായകരും ദൃശ്യങ്ങളും ഒക്കെ മാറി മാറി വന്നിട്ടും പാട്ട് ഉപേക്ഷിക്കാൻ അവർ തയ്യാറായിട്ടില്ല. അതൊരു അംഗീകാരമായി തന്നെ ഞാൻ കരുതുന്നു.''\nരാജു റഹിം എന്ന ചിത്രത്തിന് വേണ്ടി എം കെ അർജുനന്റെ ഈണത്തിൽ ``രവിവർമ ചിത്രത്തിൻ രതിഭാവമേ'' എന്ന ഹിറ്റ് ഗാനം എഴുതിക്കൊണ്ട് കടന്നു വന്ന ദാമോദരൻ സിനിമയിലും ഭക്തിഗാന ആൽബങ്ങളിലുമായി നിരവധി മികച്ച ഗാനങ്ങൾ സമ്മാനിച്ചിട്ടുണ്ട്. ``പക്ഷെ എൻറെ സിനിമാ പാട്ടുകളെക്കാൾ മലയാളി കേട്ടിരിക്കുക ഭീമയുടെ പരസ്യഗാനം ആയിരിക്കും. കഴിഞ്ഞ പത്തു പതിനഞ്ചു വർഷമായി ദിവസം ഒരു ചാനലിലെങ്കിലും ആ പരസ്യം വരാതിരുന്നിട്ടില്ല. നിർഭാഗ്യവശാൽ ജിംഗിളുകളുടെ യഥാർത്ഥ സ്രഷ്ടാക്കൾക്ക് പലപ്പോഴും അതിന്റെ ക്രെഡിറ്റ് ലഭിക്കാറില്ല. ഒരു സർഗ സൃഷ്ടി എന്ന നിലയ്ക്ക് ആരും അവയെ ഗൗരവത്തോടെ കാണാറുമില്ല. അത് കഷ്ടം തന്നെയാണ്.'' സിനിമാ പാട്ടെഴുത്ത് പോലെ, ഒരു പക്ഷെ അതിനേക്കാൾ, ഉത്തരവാദിത്തമുള്ള ജോലിയാണ് ജിംഗിൾ രചനയും എന്ന് വിശ്വസിക്കുന്ന ദാമോദരൻ പറയുന്നു.\n``പെണ്ണായാൽ പൊന്നു വേണം എന്ന വരി പലരെയും ധാർമിക രോഷം കൊള്ളിച്ചതായി അറിയാം; പ്രത്യേകിച്ച് സ്ത്രീപക്ഷ എഴുത്തുകാരെ. കുറച്ചുകാലം മുൻപ് കെ ആർ ഗൗരിയമ്മ ഒരു പ്രസംഗത്തിൽ ആ പരസ്യത്തെ പരാമർശിച്ചു സംസാരിച്ചിരുന്നു. സ്ത്രീയ്ക്ക് സ്വർണം നിർബന്ധമാണ് എന്ന കാഴ്ചപ്പാടിനോട് വ്യക്തിപരമായി എനിക്കും യോജിപ്പില്ല. പരസ്യ ജിംഗിളിൽ പ്രതിഫലിക്കുന്നത് നമ്മുടെ വിശ്വാസ പ്രമാണം ആകണമെന്നില്ലല്ലോ. ഒരു പ്രൊഫഷണൽ സൃഷ്ടി മാത്രമാണത്. ദൈവവിശ്വാസി അല്ലാത്ത വയലാർ അല്ലേ മലയാളത്തിലെ ഏറ്റവും മികച്ച ഭക്തിഗാനങ്ങൾ പലതും എഴുതിയിട്ടുള്ളത്?'' ദാമോദരൻ ചോദിക്കുന്നു.\nസ്ത്രീധനം (1993) എന്ന ചിത്രത്തിന് വേണ്ടി മുൻപെഴുതിയ ഗാനത്തിന്റെ വരികൾ ഓർമ്മയിൽ നിന്ന് മൂളുന്നു അദ്ദേഹം: ``സ്ത്രീയെ മഹാലക്ഷ്മി എന്നറിയാതെ സ്ത്രീധനം ചോദിക്കുമാചാരം, പുരുഷാർത്ഥങ്ങളെ കൈവെടിയുന്നോരു പൗരുഷം, പുണ്യമാം ധന്യമാം ദാമ്പത്യ ശാപഭാരം..'' എസ് പി വെങ്കിടേഷിന്റെ ഈണത്തിൽ യേശുദാസ് പാടിയ ഈ പാട്ടിന്റെ ചരണത്തിൽ സ്ത്രീയെ ധനമെന്ന വേദാന്ത ചിന്തയിൽ സ്ത്രീധനം ബീഭത്സ ഭാവമല്ലോ എന്നും എഴുതിയിട്ടുണ്ട് ദാമോദരൻ. ``അത് ആ സിനിമയിലെ കഥാപാത്രത്തിന്റെ ആത്മഗതമാണ്. അല്ലാതെ എന്റെ ആത്മപ്രകാശനമല്ല. ഗാനരചന ഒരു പ്രൊഫഷൻ ആകുമ്പോൾ ഇത്തരത്തിൽ വൈരുദ്ധ്യമാർന്ന പാട്ടുകളും നമുക്കെഴുതേണ്ടി വരും. അതൊക്കെ കവിയുടെ വിശ്വാസങ്ങളും വീക്ഷണങ്ങളുമായി വിലയിരുത്തുന്നത് കഷ്ടമാണ്..''\nContent Highlights : RK Damodaran Berny Ignatius Bhima jwellery Jingle\nറേഡിയോ ജിംഗിളിന്റെ സാധ്യതകൾ ഉജാലയെപ്പോലെ ഇത്ര വിദഗ്ദമായി പരസ്യങ്ങളിൽ പ്രയോജനപ്പെടുത്തിയ ..\nപ്രേമത്തിൻ കുങ്കുമപ്പൂ വിടർത്തിയ ആർ കെ


കൊമ്പുകള് തടസമാകില്ല, ഇനി ജയരാജിന് തുമ്പികൈ ഉയര്‍ത്താം; ജീവിതം ദുരിതമാക്കിയ ആ കൊമ്പുകള് മുറിച്ചു - Samakalika Malayalam\nകൊമ്പുകള് തടസമാകില്ല, ഇനി ജയരാജിന് തുമ്പികൈ ഉയര്‍ത്താം; ജീവിതം ദുരിതമാക്കിയ ആ കൊമ്പുകള് മുറിച്ചു\nBy സമകാലിക മലയാളം ഡെസ്‌ക് | Published: 24th February 2019 12:52 PM |\nLast Updated: 24th February 2019 12:52 PM | A+A A- |\nതിരുവല്ല: ഇനി ജയരാജിന് സുഖമായി തന്റെ തുമ്പികൈ ഉയര്‍ത്താം. ഭക്ഷണം സുഖമായി തുമ്പിക്കയ്യില് എടുത്ത് വായില് വെക്കാം. നീണ്ടു വളര്‍ന്ന കൊമ്പ് മുറിച്ചു മാറ്റിയതോടെയാണ് വര്‍ഷങ്ങളായുള്ള ദുരിതത്തില് നിന്നാണ് തിരുവല്ല ശ്രീവല്ലഭ ക്ഷേത്രത്തിലെ ആന ജയരാജ് രക്ഷപ്പെട്ടത്. തിരുവിതാംകൂര് ദേവസ്വം ബോര്‍ഡിന്റെ ഇടപെടലിനെത്തുടര്‍ന്ന് വനം വകുപ്പ് ഉദ്യോഗസ്ഥരുടെ സാന്നിധ്യത്തിലായിരുന്നു ജയരാജിന്റെ കൊമ്പ് മുറിച്ചത്.\nതുമ്പി കൈയിന് മുന്നിലൂടെ കൊമ്പ് വളര്‍ന്നു നീണ്ടതോടെയാണ് ജയരാജിന്റെ ദുരിതം ആരംഭിക്കുന്നത്. 22 വയസുകാരനായ ആനയ്ക്ക് ഇതോടെ തുമ്പിക്കൈ ഉയര്‍ത്താനാകാത്ത അവസ്ഥയായി. ഭക്ഷണം കഴിയ്ക്കാന് പോലും ആന വളരെ അധികം ബുദ്ധിമുട്ടി. കൊമ്പുകളില് ഉരസി തുമ്പിക്കൈ മുറിഞ്ഞ് വേദനയും സഹിച്ചായിരുന്നു ജയരാജിന്റെ ജീവിതം.\nആനയുടെ ദുരിത ജീവിതം കണ്ട ആനപ്രേമികളാണ് ഇത് ദേവസ്വം ബോര്‍ഡിനെ അറിയിക്കുന്നത്. തുടര്‍ന്നാണ് കൊമ്പുമുറിക്കാന് തീരുമാനിച്ചത്. വലത്തേ കൊമ്പ് ഒരടിയോളം നീളത്തില് ആദ്യം മുറിച്ചുനീക്കി. രക്തം വരുന്നില്ലായെന്ന് ഉറപ്പുവരുത്തിയശേഷം വാളുകൊണ്ടും പിന്നീട് ഉളികൊണ്ടും ചെത്തിമിനുക്കല്. രണ്ട് മണിക്കൂറോളം എടുത്താണ് കൊമ്പ് നീക്കം ചെയ്തത്. വര്‍ഷങ്ങളായുള്ള തടവില് നിന്ന് ആന മോചിതനായതിന്റെ സന്തോഷത്തിലാണ് ആനപ്രേമികള്.\nജയരാജ് ആന തുമ്പികൈ കൊമ്പ്


ദഹിപ്പിക്കപ്പെടുക | നമ്മുടെ പ്രതിദിന ആഹാരം\nവായിക്കുക: സങ്കീര്‍ത്തനങ്ങള് 32 | ഒരു വര്ഷം കൊണ്ട് ബൈബിൾ വായിക്കുക: 1 ശമൂവേല് 19 ; 1 ശമൂവേല് 20 ; 1 ശമൂവേല് 21 ; ലൂക്കൊസ് 11.29-54\nഞാന് മിണ്ടാതെയിരുന്നപ്പോള് നിത്യമായ ഞരക്കത്താല് എന്റെ അസ്ഥികള് ക്ഷയിച്ചുപോയി. സങ്കീര്‍ത്തനം 32:3\nഓസ് ഗിന്നസ് ‘ദി കോള്’ എന്ന തന്റെ ഗ്രന്ഥത്തില് വിന്‍സ്റ്റണ് ചര്‍ച്ചില് ഫ്രാന്‍സിനു തെക്ക് ചില സ്‌നേഹിതരോടൊപ്പം അവധിക്കാലം ആസ്വദിച്ചതിനെക്കുറിച്ചു വിവരിച്ചിട്ടുണ്ട്. തണുത്ത രാത്രിയില് തീക്കു ചുറ്റുമിരിക്കുമ്പോള്, എരിയുന്ന തീയിലേക്ക് നോക്കിയ മുന്‍പ്രധാന മന്ത്രി, പൈന് വിറകുകള് കത്തുമ്പോള് ‘പൊട്ടുകയും ചീറ്റുകയും തുപ്പുകയും ചെയ്യുന്നതു കണ്ടു. പെട്ടെന്ന് തന്റെ ചിരപരിചിത മുരണ്ട ശബ്ദത്തില് പറഞ്ഞു, ‘വിറകുകള് എന്തുകൊണ്ടാണ് തുപ്പുന്നത് എന്നെനിക്കറിയാം. ദഹിപ്പിക്കപ്പെടുക എന്നാല് എന്താണെന്നെനിക്കറിയാം.”\nപ്രതിസന്ധികള്, നിരാശ, അപകടങ്ങള്, ദുരിതം, നമ്മുടെ തന്നെ വീഴ്ചകളുടെ ഫലങ്ങള് എന്നിവയെല്ലാം ദഹിപ്പിക്കുന്നവയാണ്. സാഹചര്യങ്ങള് പതുക്കെപ്പതുക്കെ നമ്മുടെ ഹൃദയത്തിന്റെ സമാധാനവും സന്തോഷവും ഊറ്റിയെടുക്കും. ദാവീദ് തന്റെ തന്നെ പാപ പ്രവൃത്തികളുടെ ഭവിഷ്യത്തുകളാല് ദഹിപ്പിക്കപ്പെടുന്ന അനുഭവത്തിലൂടെ കടന്നുപോയപ്പോള് അവന് എഴുതി, ‘ഞാന് മിണ്ടാതെയിരുന്നപ്പോള് നിത്യമായ ഞരക്കത്താല് എന്റെ അസ്ഥികള് ക്ഷയിച്ചുപോയി; രാവും പകലും നിന്റെ കൈ എന്റെമേല് ഭാരമായിരുന്നു; എന്റെ മജ്ജ വേനല്‍ക്കാലത്തിലെ ഉഷ്ണത്താല് എന്നപോലെ വറ്റിപ്പോയി’ (സങ്കീര്‍ത്തനം 32:3-4).\nഇത്തരം പ്രയാസഘട്ടങ്ങളില്, എവിടേക്കാണ് സഹായത്തിനായി തിരിയുക? പ്രത്യാശയ്ക്കു വേണ്ടി? ശുശ്രൂഷാ ഭാരത്താലും തകര്‍ച്ചകളാലും നിറയപ്പെട്ട അനുഭവത്തിനുടമയായ പൗലൊസ് എഴുതി, ‘ഞങ്ങള് സകലവിധത്തിലും കഷ്ടം സഹിക്കുന്നവര് എങ്കിലും ഇടുങ്ങിയിരിക്കുന്നില്ല; ബുദ്ധിമുട്ടുന്നവര് എങ്കിലും നിരാശപ്പെടുന്നില്ല; ഉപദ്രവം അനുഭവിക്കുന്നവര് എങ്കിലും ഉപേക്ഷിക്കപ്പെടുന്നില്ല; വീണുകിടക്കുന്നവര് എങ്കിലും നശിച്ചുപോകുന്നില്ല’ (2 കൊരിന്ത്യര് 4:8-9).\nഎങ്ങനെയാണതു സംഭവിക്കുന്നത്? നാം യേശുവില് വിശ്രമിക്കുമ്പോള്, നല്ലയിടയന് നമ്മുടെ പ്രാണനെ തണുപ്പിക്കുകയും (സങ്കീര്‍ത്തനം 23:3), നമ്മുടെ യാത്രയുടെ അടുത്ത ചുവടിനായി നമ്മെ ശക്തീകരിക്കയും ചെയ്യുന്നു. പാതയിലെ ഓരോ ചുവടിലും നമ്മോടൊപ്പം സഞ്ചരിക്കാമെന്ന് അവന് വാഗ്ദത്തം ചെയ്യുന്നു (എബ്രായര് 13:5).\nപിതാവേ, അങ്ങു വാഗ്ദത്തം ചെയ്തതുപോലെ ഇന്നത്തെ കാഠിന്യങ്ങളെ സഹിക്കാനുള്ള ശക്തിയും നിത്യമായ നാളേക്കു വേണ്ട ക്രിസ്തുവിന്റെ പ്രത്യാശയും എനിക്കു നല്‍കണമേ.


എന്റെ ക്യാച്ച് ആർക്കും തരില്ല ഞാൻ 😱സൂപ്പർ ക്യാച്ചിൽ ഹിറ്റായി സഞ്ജു (കാണാം വീഡിയോ ) - volleyliveindia\nശ്രീലങ്കക്ക് എതിരായ മൂന്നാം ടി :20യിൽ ജയം ലക്ഷ്യമാക്കുന്ന രോഹിത് ശർമ്മക്കും ടീമിനും ബൗളർമാർ സമ്മാനിച്ചത് മികച്ച തുടക്കം. ടോസ് നഷ്ടമായി ബൗളിംഗ് ആരംഭിച്ച ടീം ഇന്ത്യക്കായി ഓപ്പണിങ് സ്പെല്ലിൽ പേസർമാർ നൽകിയത് മികച്ച തുടക്കം.\nടോസ് നേടി ബാറ്റിങ് ആരംഭിച്ച ശ്രീലങ്കക്ക് തുടക്ക ഓവറുകളിൽ തന്നെ സമ്മർദ്ദം സമ്മാനിക്കാൻ ഇന്ത്യൻ പേസർമാർക്ക് കഴിഞ്ഞപ്പോൾ ലങ്കക്ക് ആദ്യത്തെ പവർപ്ലേയിൽ നേടാൻ കഴിഞ്ഞത് വെറും 18 റൺസ്. ഓപ്പണർമാർ അടക്കം മൂന്ന് വിക്കറ്റുകൾ ലങ്കക്ക് ആദ്യത്തെ ആറ് ഓവറിൽ തന്നെ നഷ്ടമായപ്പോൾ ഏറ്റവും അധികം ശ്രദ്ധേയമായത് മലയാളി വിക്കെറ്റ് കീപ്പർ സഞ്ജു സാംസൺ നേടിയ ഒരു മനോഹരമായ ക്യാച്ച് തന്നെയാണ്.\nമത്സരത്തിന്റെ നാലാം ഓവറിൽ ആവേശ് ഖാൻ ബോളിൽ എഡ്ജായി ധര്‍മ്മശാലയിലെ മേഘം നിറഞ്ഞ ആകാശത്തേക്ക് ഉയര്‍ന്നു പൊങ്ങിയ ബോൾ ഏറെ മികവോടെ സഞ്ജു തന്റെ കൈകളിൽ ഒതുക്കി. ഇത്‌തന്‍റെ ക്യാച്ചാണെന്ന് ആംഗ്യത്തോടെ കാണിച്ച മലയാളി താരം യാതൊരു പരിഭവമില്ലാതെ ക്യാച്ച് സ്വന്തമാക്കിയപ്പോൾ നായകൻ രോഹിത് ശർമ്മ അടക്കം സഞ്ജുവിനെ അഭിനന്ദിക്കുന്നത് കാണാൻ കഴിഞ്ഞു.പരിക്ക് കാരണം ഇഷാൻ കിഷൻ കളിക്കാതെ വന്നത്തോടെയാണ് സഞ്ജു കീപ്പിംഗ് ഗ്ലൗസിൽ എത്തിയത്\nസഞ്ജു 👌👌 pic.twitter.com/nYrMv8qDT5


‘ഇനി ആരും ഇങ്ങനെ മരിക്കരുത്’; എല്ലാവരു സുരക്ഷിതരായി ഇരിക്കൂ എന്ന് അര്‍ജിത്ത് സിങ്ങ്\n‘ഇനി ആരും ഇങ്ങനെ മരിക്കരുത്’; എല്ലാവരു സുരക്ഷിതരായി ഇരിക്കൂ എന്ന് അര്‍ജിത്ത് സിങ്ങ്\nകൊവിഡ് വ്യാപനം രാജ്യത്തെ പിടിച്ച് കുലുക്കുന്ന സാഹചര്യത്തില് ആരാധകരോട് മാസ്‌ക് ധരിക്കാനും, സാമൂഹ്യ അകലം പാലിക്കാനും ആവശ്യപ്പെട്ട് ബോളിവുഡ് പിന്നണി ഗായകന് അര്‍ജിത്ത് സിങ്ങ്. ഫേസ്ബുക്കിലാണ് താരം എല്ലാവരോടും സുരക്ഷിതരായി ഇരിക്കാന് ആവശ്യപ്പെട്ട് കുറുപ്പ് പങ്കുവെച്ചത്. ഈ യുദ്ധത്തില് നമ്മള് തന്നെ ജയിക്കണം എന്നാണ് ഞാന് പ്രാര്‍ത്ഥിക്കുന്നത്. ഇനി ആരും ഇങ്ങനെ മരണപ്പെടരുത് എന്നാണ് അര്‍ജിത്ത് സിങ്ങ് പോസ്റ്റില് പറയുന്നത്. ‘ഈ യുദ്ധത്തില് നമ്മള് തന്നെ ജയിക്കണം എന്നാണ് ഞാന് എന്നും പ്രാര്‍ത്ഥിക്കുന്നത്. ഇനി ഒരു മനുഷ്യരും […]\n23 April 2021 8:36 AM GMT\nകൊവിഡ് വ്യാപനം രാജ്യത്തെ പിടിച്ച് കുലുക്കുന്ന സാഹചര്യത്തില് ആരാധകരോട് മാസ്‌ക് ധരിക്കാനും, സാമൂഹ്യ അകലം പാലിക്കാനും ആവശ്യപ്പെട്ട് ബോളിവുഡ് പിന്നണി ഗായകന് അര്‍ജിത്ത് സിങ്ങ്. ഫേസ്ബുക്കിലാണ് താരം എല്ലാവരോടും സുരക്ഷിതരായി ഇരിക്കാന് ആവശ്യപ്പെട്ട് കുറുപ്പ് പങ്കുവെച്ചത്. ഈ യുദ്ധത്തില് നമ്മള് തന്നെ ജയിക്കണം എന്നാണ് ഞാന് പ്രാര്‍ത്ഥിക്കുന്നത്. ഇനി ആരും ഇങ്ങനെ മരണപ്പെടരുത് എന്നാണ് അര്‍ജിത്ത് സിങ്ങ് പോസ്റ്റില് പറയുന്നത്.\n‘ഈ യുദ്ധത്തില് നമ്മള് തന്നെ ജയിക്കണം എന്നാണ് ഞാന് എന്നും പ്രാര്‍ത്ഥിക്കുന്നത്. ഇനി ഒരു മനുഷ്യരും ഈ രീതിയില് മരണപ്പെടരുത്. എല്ലാവരോടും എന്നോടൊപ്പം ഈ പ്രാര്‍ത്ഥനയില് ചേരാന് ഞാന് അഭ്യര്‍ത്ഥിക്കുന്നു. പിന്നെ അത്യാവശ്യമെങ്കില് മാത്രം പുറത്തേക്ക് പോവുക്. മാസ്‌ക് ധരിക്കാനും സാമൂഹ്യ അകലം പാലിക്കാനും പ്രത്യേകം ശ്രദ്ധിക്കണം. നമുക്ക് ചുറ്റും ഉള്ളവരുടെ സുരക്ഷ കൂടി ശ്രദ്ധിക്കുന്നവരായി നമുക്ക് മാറാം’ അര്‍ജിത്ത് സിങ്ങ്\nI have been Been praying continuously with one focus in mind. We should win this battle. No more people should pass…\nPosted by Arijit Singh on Thursday, April 22, 2021\nഓക്‌സിജന് ഇല്ലാതെ ഡല്‍ഹിയില് 25 കൊവിഡ് രോഗികളാണ് ഇന്ന് മരണപ്പെട്ടത്. സര് ഗംഗ രാം ആശുപത്രിയിലാണ് കൊവിഡ് രോഗികള് മരിച്ചത്. 60 കൊവിഡ് രോഗികളുടെ നില ഗുരുതരമാണെന്നും അടുത്ത രണ്ട് മണിക്കൂറുകള്‍ക്ക് കൂടിയുള്ള ഓക്‌സിജന് മാത്രമേ ആശുപത്രിയിലുള്ളൂവെന്ന് ആശുപത്രി ഡയറക്ടര് പറഞ്ഞു. അടിയന്തര സാഹചര്യം മുന്‍നിര്‍ത്തി ആശുപത്രിയിലേക്ക് ഓക്‌സിജന് ടാങ്കര് എത്തിയിട്ടുണ്ടെന്ന് എബിപി ന്യൂസ് റിപ്പോര്‍ട്ട് ചെയ്യുന്നു.\nകൊവിഡ് രണ്ടാംഘട്ട വ്യാപനം രൂക്ഷമായ ഡല്‍ഹിയില് സ്ഥിതി ഗുരുതരമായി തുടരുകയാണ്. ആശുപത്രികളില് കൊവിഡ് രോഗികള് നിറഞ്ഞതിനാല് കിടക്കകള്, ഓക്‌സിജന് എന്നിവയുടെ ക്ഷാമം മൂലം രോഗികളെ മെഡിക്കല് രംഗവും വലയുകയാണ്. ആശുപത്രികള്‍ക്ക് പുറത്ത് ഈ ആംബുലന്‍സികളിലും മറ്റ് വാഹനങ്ങളിലും കാത്തിരിക്കുന്ന രോഗികളുടെ നീണ്ട നിരയാണുള്ളത്.\nരോഗികള് നിറയുന്ന സാഹചര്യത്തില് സ്വകാര്യ ആശുപത്രികളുള്‍പ്പെടെ ഇനി രോഗികളെ സ്വീകരിക്കാനാവില്ലെന്ന് വ്യക്തമാക്കിയിട്ടുണ്ട്. ഇനി ഓക്‌സിജന് ലഭിക്കുന്നത് വരെ പുതിയ രോഗികളെ സ്വീകരിക്കില്ലെന്ന് ഡല്‍ഹി മാക്‌സ് ആശുപത്രി അധികൃതര് അറിയിച്ചു.


മൂവാറ്റുപുഴ പോക്സോ കേസ്: എ. എ. റഹീമിനെ പരസ്യസംവാദത്തിന് വെല്ലുവിളിച്ച് മാത്യു കുഴല്‍നാടന് MLA – News18 Malayalam\nമൂവാറ്റുപുഴ പോക്സോ കേസ്: എ. എ. റഹീമിനെ പരസ്യസംവാദത്തിന് വെല്ലുവിളിച്ച് മാത്യു കുഴല്‍നാടന് MLA\nതിങ്കളാഴ്ച രാവിലെ പത്തു മണിക്ക് എ എ റഹീം പറയുന്ന വേദിയിൽ താൻ എത്താമെന്നും മാത്യു കുഴൽനാടൻ വ്യക്തമാക്കി\nകൊച്ചി: മൂവാറ്റുപുഴയിലെ പോക്സോ കേസുമായി ബന്ധപ്പെട്ട് ഡി വൈ എഫ് ഐ സംസ്ഥാന സെക്രട്ടറി എ. എ. റഹീമിനെ പരസ്യ സംവാദത്തിന് വെല്ലുവിളിച്ച് മാത്യു കുഴല്‍നാടന് എം.എല്.എ. തിങ്കളാഴ്ച രാവിലെ പത്തു മണിക്ക് എ എ റഹീം പറയുന്ന വേദിയിൽ താൻ എത്താമെന്നും മാത്യു കുഴൽനാടൻ വ്യക്തമാക്കി. ഫേസ്ബുക്ക് പോസ്റ്റിലൂടെയാണ് മാത്യു കുഴൽനാടൻ എ എ റഹീമിനെ വെല്ലുവിളിച്ചത്. പോക്‌സോ കേസ് പ്രതിയെ മാത്യു കുഴല്‍നാടന് സംരക്ഷിക്കുന്നുവെന്ന് ചൂണ്ടിക്കാട്ടി വരുന്ന ബുധനാഴ്ച എംഎല്‍എക്കെതിരെ ജനകീയ വിചാരണ നടത്തുമെന്ന് ഡിവൈഎഫ്‌ഐ അറിയിച്ചിരുന്നു. ഇതിന് തൊട്ടുപിന്നാലെയായിരുന്നു കുഴല്‍നാടന്റെ പരസ്യസംവാദ വെല്ലുവിളി.\nമാത്യു കുഴല്‍നാടന് എം.എല്.എയുടെ ഫേസ്ബുക്ക് പോസ്റ്റിന്റെ പൂര്‍ണ്ണരൂപം;\nഡി. വൈ. എഫ്. ഐ സംസ്ഥാന സെക്രട്ടറി എ. എ. റഹീമിനോടാണ്. കഴിഞ്ഞ ഏതാനും ദിവസങ്ങളായി മൂവാറ്റുപുഴയിലെ പോക്സോ കേസുമായി ബന്ധപ്പെട്ട് നിങ്ങള് എനിക്ക് എതിരെയും പാര്‍ട്ടിക്കെതിരെയും അപവാദ പ്രചരണങ്ങള് നടത്തി കൊണ്ടിരിക്കുകയാണല്ലോ. എന്നെ പ്രതി നിങ്ങള് സൃഷ്ടിച്ചിട്ടുള്ള പുകമറ മാറ്റേണ്ടത് പൊതു പ്രവര്‍ത്തകന് എന്ന നിലയില് എന്റെയും, അതിലേറെ പാര്‍ട്ടിയുടെ അന്തസ്സ് ഉയര്‍ത്തിപ്പിടിക്കുന്നതിന് ആവശ്യമാണ് എന്നതുകൊണ്ടാണ് ഈ പ്രതികരണം. നിങ്ങളുടെ വെല്ലുവിളി നിറഞ്ഞ മനസ്സോടെ ഞാന് ഏറ്റെടുക്കുന്നു. നമുക്ക് ഈ കാര്യത്തില് ഒരു പരസ്യ സംവാദം ആകാം, ബാക്കി പൊതുജനം തീരുമാനിക്കട്ടെ. നിങ്ങള് തയ്യാറെങ്കില് തലസ്ഥാനത്ത് തിങ്കളാഴ്ച രാവിലെ 10 മണിക്ക് നിങ്ങള് പറയുന്ന വേദിയില് ഞാന് എത്താം. മറുപടിക്കായി കാക്കുന്നു.\nപതിനാറുകാരിയെ പീഡിപ്പിച്ച കേസിലെ പ്രതിയുടെ ജാമ്യാപേക്ഷയുടെ വക്കാലത്ത് ഏറ്റെടുത്തെന്ന് ആരോപിച്ച് മാത്യു കുഴല്‍നാടന് എംഎല്‍എയ്ക്കെതിരെ ഡി വൈ എഫ് ഐ നേരത്തെ രംഗത്തെത്തിയിരുന്നു. മാത്യു കുഴല്‍നാടന് വേട്ടക്കാരുടെ ഗോഡ്ഫാദറാണെന്ന് ഡിവൈഎഫ്‌ഐ സംസ്ഥാന പ്രസിഡന്റ് എസ് സതീഷ് ആരോപിച്ചിരുന്നു. ഇരയെ വേട്ടയാടുന്ന സമീപനമാണ് മാത്യു കുഴല് നാടന്റെത്. പീഡനത്തിനിരയായ കുട്ടിയ്ക്ക് വേണ്ട സഹായം ഡി ഐ എഫ് ഐ നല്‍കുമെന്നും എസ് സതീഷ് വ്യക്തമാക്കി.\naa rahimdyfiMuvattupuzha pocso case Mathew KuzhalnadanPublic Debate


കർണാടക; രാജ്യദ്രോഹ നിയമത്തിന്റെ കളിമുറ്റം - Factsheets\nByStaff EditorMay 12, 20220Comments\n“പ്രതീക്ഷയുടെ തിരിനാളം” എന്നാണ് രാജ്യദ്രോഹ നിയമം മരവിപ്പിച്ചുകൊണ്ടുള്ള സുപ്രീം കോടതി ഉത്തരവിനെ കുറിച്ച് കർണാടക സ്റ്റേറ്റ് റിസർച്ച് സ്‌കോളേഴ്‌സ് അസോസിയേഷൻ പ്രസിഡന്റ് മാരിദേവയ്യ എസ് പറഞ്ഞത്. 2020-ൽ മൈസൂരിൽ നടന്ന പൗരത്വ ഭേദഗതി നിയമത്തിനെതിരായ റാലിയിൽ “ഫ്രീ കശ്മീർ” എന്ന പ്ലക്കാർഡ് പിടിച്ചതിനായിരുന്നു 2020-ൽ അദ്ദേഹത്തിനെതിരെ രാജ്യദ്രോഹ കുറ്റം ചുമത്തിയത്.\nഅദ്ദേഹത്തെ പ്രതിനിധീകരിക്കേണ്ടതില്ലെന്ന് മൈസൂർ ബാർ അസോസിയേഷൻ തീരുമാനിച്ചു. ഒരു അഭിഭാഷകനെ കണ്ടെത്താൻ പോലും അദ്ദേഹത്തിന് കഴിഞ്ഞില്ല.\nവളരെ കാലം മുൻപ് തന്നെ നിയമ പുസ്തകത്തിൽ നിന്ന് എടുത്തെറിയപ്പെടേണ്ട ഒരു കൊളോണിയൽ നിയമമായിട്ട് കൂടി ഇത്രയും നാൾ മാറി മാറി വന്ന കേന്ദ്ര സംസ്ഥാന സർക്കാരുകൾ ജനങ്ങൾക്കുമേൽ ഇത് ചുമത്തികൊണ്ട് നിന്നു. വിയോജിപ്പിന്റെ ശബ്ദങ്ങൾ അടിച്ചമർത്തുന്നതിനുള്ള ആയുധമായി നിയമം ദുരുപയോഗിച്ചു. “ഈ മനുഷ്യ വിരുദ്ധ നിയമം താൽക്കാലികമായി നിർത്തിവയ്ക്കുക മാത്രമല്ല, ഇല്ലാതാക്കുകയും ചെയ്യുമെന്ന്” അനുഭവങ്ങളുടെ വെളിച്ചത്തിൽ മാരിദേവയ്യ പറയുന്നു.\nനാഷണൽ ക്രൈം റെക്കോർഡ്സ് ബ്യൂറോയുടെ റിപ്പോർട്ട് പ്രകാരം 800ൽ പരം രാജ്യദ്രോഹ കേസുകളിലായി 13000തിലധികം പേരാണ് വിവിധ സംസ്ഥാനങ്ങളിലായി ജയിലിൽ കഴിയുന്നത്.\n2019-ൽ വന്ന കണക്ക് പ്രകാരം രാജ്യത്ത് ഏറ്റവും കൂടുതൽ രാജ്യദ്രോഹ കേസുകൾ രജിസ്റ്റർ ചെയ്തത് കർണാടകയിലാണ് (22). അതേസമയം, പൗരാവകാശങ്ങൾക്കായി പ്രവർത്തിക്കുന്ന കൂട്ടായ്മയായ ‘ആർട്ടിക്കിൾ 14’ പുറത്തു വിട്ട കണക്ക് പ്രകാരം 2010 മുതൽ 2021 വരെയുള്ള കാലയളവിൽ 53 കേസുകൾ രജിസ്റ്റർ ചെയ്തിട്ടുണ്ട്, 2022 എത്തുമ്പോൾ അത് 55 ആയി ഉയർന്നു. ഇത് രാജ്യത്തെ തന്നെ അഞ്ചാമത്തെ ഉയർന്ന കണക്കാണ്. എന്നാൽ ഇതിൽ ഒരു കേസ് പോലും തെളിയിക്കാനായിട്ടില്ല. സോഷ്യൽ മീഡിയ പോസ്റ്റുകളുടെ പേരിൽ സംസ്ഥാനത്ത് 20 രാജ്യദ്രോഹ കേസുകൾ രജിസ്റ്റർ ചെയ്തതായും ആർട്ടിക്കിൾ 14 ഡാറ്റാബേസ് രേഖപ്പെടുത്തുന്നു.\nപ്ലക്കാർഡ് പിടിച്ചതിന്, റാലിയിൽ ഉയർത്തിയ മുദ്രാവാക്യത്തിന്, ഹുബ്ബള്ളിയിൽ കാശ്മീരി വിദ്യാർത്ഥികൾ പാടിയ പാട്ട് പാടിയതിന്, ഇന്ത്യ മത്സരത്തിൽ തോറ്റപ്പോൾ പടക്കം പൊട്ടിച്ചതിനു തുടങ്ങി ബിദറിലെ ഒരു സ്‌കൂളിൽ കുട്ടികൾ അവതരിപ്പിച്ച നാടകത്തിനു വരെ കർണാടക രാജ്യദ്രോഹക്കുറ്റം ചുമത്തിയിട്ടുണ്ട്. സോഷ്യൽ മീഡിയ പോസ്റ്റുകൾക്കെതിരെ വേറെയും.\nThere'sahuge difference between the Sup Court striking down sedition as unconstitutional, and an executive-led parliamentary repeal of the law (if it happens).\nThe former would entail the SC overruling its own earlier judgment that had upheld the constitutionality of the law + https://t.co/RuVthV7syM\n— Gautam Bhatia (@gautambhatia88) May 10, 2022\nവകുപ്പിന്റെ നടപടി പക്ഷപാതപരമാണെന്ന് ആരോപിച്ച് ആദായനികുതി ഓഫീസിന് മുന്നിൽ നടത്തിയ പ്രതിഷേധത്തിന് മുൻ മുഖ്യമന്ത്രിമാർക്കെതിരെ രാജ്യദ്രോഹക്കുറ്റം ചുമത്തി. എൻആർസി-സിഎഎ നടപ്പാക്കിയാൽ സംസ്ഥാനത്ത് അസ്വസ്ഥതയുണ്ടാകുമെന്ന പ്രസ്താവനയുടെ പേരിൽ മുൻ മന്ത്രിക്കെതിരെ കേസെടുത്തു.\nരാജ്യദ്രോഹ കേസുകളിലെ പ്രതികൾക്ക് വേണ്ടി ഹാജരായ പ്രമുഖ അഭിഭാഷകർ സുപ്രീം കോടതി വിധിയെ സ്വാഗതം ചെയ്തിട്ടുണ്ട്.\nമുതിർന്ന അഭിഭാഷകൻ ബി.ടി. വെങ്കടേഷ് അടുത്ത കാലത്തായി കോടതി നടത്തിയ ഏറ്റവും മികച്ച ഇടപെടലുകളിലൊന്നാണിതെന്ന് വിശേഷിപ്പിച്ചു. “13,000-ത്തിലധികം രാജ്യദ്രോഹ കേസുകൾ തീർപ്പാക്കാതെ കിടക്കുകയാണ്. ‘രാജ്യദ്രോഹാം’ എന്ന കൊളോണിയൽ നിയമം ഭരണഘടന അനുശാസിക്കുന്ന അഭിപ്രായ സ്വാതന്ത്ര്യവുമായി നേരിട്ട് ഏറ്റുമുട്ടുന്നു. അഭിപ്രായ സ്വാതന്ത്ര്യമുള്ള ഏതൊരു ജനാധിപത്യത്തിലും ഇത്തരം നിയമങ്ങൾക്കോ ക്രിമിനൽ അപകീർത്തിക്കോ സ്ഥാനമില്ല, ”അദ്ദേഹം പറഞ്ഞു.\n“രാജ്യദ്രോഹ കുറ്റം പോലെ തന്നെ ക്രൂരവും ന്യൂനപക്ഷങ്ങളെയും മറ്റ് പാർശ്വവൽക്കരിക്കപ്പെട്ട വിഭാഗങ്ങളെയും അടിച്ചമർത്താൻ ദുരുപയോഗം ചെയ്യുന്നതുമായ യുഎപിഎ ( 1967) നിയമവും കോടതി പരിശോധിക്കുമെന്ന് പ്രതീക്ഷിക്കുന്നുവെന്നും പൗരന്മാരുടെ അടിസ്ഥാന അവകാശങ്ങൾ ഉറപ്പുനൽകുന്ന ഭരണഘടനയുമായി യുഎപിഎ പൊരുത്തപ്പെടുന്നില്ലയെന്നും രാജ്യദ്രോഹ കുറ്റം മരവിപ്പിച്ച സുപ്രീം കോടതി വിധി സ്വാഗതം ചെയ്തുകൊണ്ട് മുതിർന്ന അഭിഭാഷകൻ എസ് ബാലൻ പറഞ്ഞു.\nTheoretically speaking, that’s 10 less headaches for me, & many other journalists like me. (I have sedition cases in UP, MP, Haryana, Karnataka & Delhi.) But the question is will the Centre do to sedition law what UPA did to POTA—reinvent and weaponise UAPA & other laws further? https://t.co/4xvMPNcVCV\n— Vinod K. Jose (@vinodjose) May 11, 2022\nരാജ്യത്തിന്റെ വിവിധ ഭാഗങ്ങളിലായി നിരവധി രാജ്യദ്രോഹ കേസുകൾ രജിസ്റ്റർ ചെയ്യപ്പെട്ട വിനോദ് കെ ജോസ് പറയുന്നത് തനിക്കും തന്നെപോലുള്ള മാധ്യമപ്രവർത്തകർക്കും പകുതി തലവേദന കുറഞ്ഞുകിട്ടി എന്നത് ആലോചിക്കുമ്പോൾ സമാധാനമുണ്ടെന്നാണ്. എന്നാൽ യു പി എ സർക്കാർ പോട്ട വെച്ച് ചെയ്ത പോലെ കേന്ദ്രം രാജ്യദ്രോഹ നിയമത്തെ യു എ പി എ പോലുള്ള നിയമങ്ങൾ വെച് മറികടക്കാമെന്നുമുള്ള ആശങ്കയും പങ്കുവെക്കുന്നു.\nസുപ്രീം കോടതി രാജ്യദ്രോഹ നിയമം ഭരണകടനാവിരുദ്ധമെന്ന് ചൂണ്ടികാട്ടി നിരോധിക്കുന്നത് ഈ നിയമത്തിന്റെ ഭരണകടന സാധുത ഉയർത്തിപിടിച്ച കോടതിയുടെ തന്നെ വിധിയെ അസാധുവാക്കുന്നതാണ്.” , ഗൗതം ഭാട്ടിയ പറയുന്നു. മാത്രമല്ല, വ്യക്തമായ ഒരു സ്റ്റേ ഓർഡർ ഇല്ലാതെ സുപ്രീം കോടതി മുന്നോട്ട് വെച്ചിട്ടുള്ള “പ്രതീക്ഷ” യുടെ ഭാഷ സഹായകമാകുകയില്ല എന്ന് ഈശ്വർ മോഹാന്റി ചൂണ്ടി കാണിക്കുന്നു.\nThe "hope and expect" doctrine used by the Hon'ble SC won't help much. A gentle reminder that despite striking down S. 66A IT Act, several FIRs were registered by the Govt. Without an express stay of the section, the directions are meaningless. #Sedition\n— Ishwar Mohanty (@IshwarMohanty) May 11, 2022\nTags: judiciarylawSeditionLawSupreme CourtUAPA


ഗര്‍ഭിണികള് സ്വയംഭോഗം ചെയ്യുമ്പോള് നടക്കുന്നത് | Masturbation Effects During Pregnancy Period - Malayalam BoldSky\nഗര്‍ഭിണികള് സ്വയംഭോഗം ചെയ്യുമ്പോള് നടക്കുന്നത്\n| Updated: Saturday, February 2, 2019, 12:41 [IST]\nഗര്‍ഭകാലം അരുതുകളുടേയും ആശങ്കകളുടേയും കാലം കൂടിയാണ്. പല കാര്യങ്ങളിലും വിലക്കുകള് വരുന്ന കാലം. കാരണം അമ്മയുടെ ആരോഗ്യം തന്നെയാണ് കുഞ്ഞിന്റെ ആരോഗ്യം എന്നതാണ് അടിസ്ഥാനം.\nഗര്‍ഭകാലത്ത് അമ്മ കഴിയ്ക്കുന്ന ഭക്ഷണങ്ങള്, ചെയ്യുന്ന പ്രവൃത്തികള് കുഞ്ഞിനെ ബാധിയ്ക്കുമോയെന്ന ആശങ്ക ഓരോരുത്തര്‍ക്കുമുണ്ടാകും. ഇതു കൊണ്ടു തന്നെ പലപ്പോഴും അമ്മമാര് ചെയ്യുന്ന, ഇഷ്ടപ്പെടുന്ന കാര്യങ്ങള് പലതും വേണ്ടെന്നു വയ്ക്കുകയും ചെയ്യും.\nഗര്‍ഭകാലത്തെ സെക്‌സ് പലപ്പോഴും പല ദമ്പതിമാര്‍ക്കും ആശയക്കുഴപ്പമുണ്ടാക്കുന്ന ഒന്നാണ്. ഗര്‍ഭകാല സെക്‌സ് ഗുണകരമോ ദോഷകരമോ എന്നതിനെ കുറിച്ച് ഏറെ ആശങ്കയുണ്ടാകും.\nഇതു പോലെ തന്നെയാണ് സ്വയംഭോഗവും. സ്വയമേ നേടുന്ന ഈ സെക്‌സ് സുഖം ഗര്‍ഭകാലത്ത് കുട്ടിയ്ക്കു ദോഷം വരുമോയെന്ന ചിന്തയുള്ളവരുണ്ട്.\nഗര്‍ഭകാലത്ത് ഗര്‍ഭിണിയുടെ സ്വയംഭോഗം ആരോഗ്യകരമോയെന്നറിയൂ,\nസ്വയംഭോഗം ആരോഗ്യകരമെങ്കില് ദോഷം വരുത്തില്ലെന്നു വേണം, പറയാന്. ഗര്‍ഭകാലത്ത് ഹോര്‍മോണ് പ്രക്രിയകള് കാരണവും മറ്റും സ്ത്രീകള്‍ക്ക് മൂഡുമാറ്റമുണ്ടാകുന്നതു സ്വാഭാവികമാണ്. സ്വയംഭോഗം ഹോര്‍മോണ് പ്രക്രിയകളിലൂടെ ഈ പ്രശ്‌നത്തിനു പരിഹാരമായി മാറുന്നു. ഇത് സന്തോഷം നല്‍കുന്ന സെറാട്ടനിന് എന്ന ഹോര്‍മോണ് ഉല്‍പാദനം വര്‍ദ്ധിപ്പിയ്ക്കുന്നു. അമ്മയുടെ നല്ല മൂഡ് കുഞ്ഞിനും നല്ലതാണ്.\nഗര്‍ഭകാല പ്രശ്‌നങ്ങളുണ്ടെങ്കില് സെക്‌സ് ചിലപ്പോഴെങ്കിലും ഡോക്ടര്‍മാര് വിലക്കാം. പ്രത്യേകിച്ചും അബോര്‍ഷന്, ബ്ലീഡിംഗ്, മറുപിള്ളയുടെ സ്ഥാനം തെറ്റിയിരിയ്ക്കുന്നത് തുടങ്ങിയയുണ്ടെങ്കില്. ഇത്തരം ഘട്ടത്തില് സെക്‌സ് സുഖം സ്ത്രീകള്‍ക്കു ലഭിയ്ക്കുന്നതിനുള്ള പ്രധാനപ്പെട്ട വഴിയാണ് സ്വയംഭോഗം. ഭയമില്ലാതെ സെക്‌സ് സുഖം ലഭ്യമാക്കാം. കുഞ്ഞിന് ദോഷം വരുമോയെന്ന ഭയവും വേണ്ട.\nഗര്‍ഭകാലത്ത് ഹോര്‍മോണും രക്തപ്രവാഹവുമെല്ലാം കൂടുതലായിരിയ്ക്കും. ഇതു കൊണ്ടു തന്നെ പെട്ടെന്നു തന്നെ സെക്‌സ് സുഖം ലഭ്യമാക്കാനും സാധിയ്ക്കും. സ്വയംഭോഗത്തിലൂടെയും ഓര്‍ഗാസം സാധ്യമാണെന്നറിയുക. ഗര്‍ഭകാലത്തും ഇത്തരം രീതിയിലൂടെ ഓര്‍ഗാസം സാധ്യമാക്കാം.\nഗര്‍ഭകാല സ്വയംഭോഗം നേരത്തെയുള്ള പ്രസവത്തിനു വഴിയൊരുക്കുമെന്ന ധാരണ പലര്‍ക്കുമുണ്ട്. ഓര്‍ഗാസം സമയത്ത് മസില് കോണ്‍ട്രാക്ഷന് സംഭവിയ്ക്കുന്നതാണു കാരണം. എന്നാല് ഇതില് വാസ്തവമില്ല. പ്രസവ സമയത്തെ കോണ്‍ട്രാക്ഷനും ഓര്‍ഗാസ സമയത്തേയും വ്യത്യാസമുണ്ട്. അതു കൊണ്ടു തന്നെ സ്വയംഭോഗവും ഇതു വഴിയുള്ള ഓര്‍ഗാസവുമെല്ലാം നേരത്തെയുള്ള പ്രസവത്തിനും മാസം തികയാതെയുള്ള പ്രസവത്തിനും വഴിയൊരുക്കുമെന്ന ധാരണയും തെറ്റാണ്.\nശരീരത്തിന്റെ പ്രതിരോധ ശേഷി വര്‍ദ്ധിപ്പിയ്ക്കാനും സ്വയംഭോഗത്തിലൂടെ സാധിയ്ക്കും. കാരണം സെക്‌സ് ശരീരത്തിലെ പ്രതിരോധ ശേഷിയ്ക്കു നല്ലതാണ്. സ്വയംഭോഗവും ഇതു വഴിയിലൂടെ തന്നെ ഗുണം നല്‍കുന്ന ഒന്നാണ്. മാത്രമല്ല, ഗര്‍ഭകാലത്തെ സ്വയംഭോഗവും ഓര്‍ഗാസവുമെല്ലാം ആന്റിബോഡി ഉല്‍പാദനത്തെ സഹായിക്കുന്നു.\nമാനസികമായും സ്വയംഭോഗം ഗര്‍ഭധാരണത്തെ സഹായിക്കുന്നു. ഗര്‍ഭകാലത്ത് ശരീരാകൃതി നഷ്ടപ്പെടുന്നതു സാധാരണയാണ്. ചിലര്‍ക്കെങ്കിലും സ്വന്തം ശരീരത്തോടു താല്‍പര്യക്കുറവു തോന്നാം. ഇതു കാരണം സെക്‌സില് നിന്നും വിട്ടു നില്‍ക്കുന്നവരുണ്ട്. ഇതിനുള്ള പരിഹാരമാണ് ഇത്. സ്വന്തം ശരീരത്തോട് ഇഷ്ടം തോന്നാന് ഇതു സഹായിക്കുമെന്നു പഠനങ്ങള് തെളിയിക്കുന്നു.\nഗര്‍ഭകാലത്ത് സുരക്ഷിതമല്ലാത്ത സെക്‌സ് അണുബാധയടക്കമുള്ള പല പ്രശ്‌നങ്ങള്‍ക്കും കാരണമാകും. ഇതു കുഞ്ഞിനും ദോഷം വരുത്തും. ഗര്‍ഭകാലത്ത് ഇത്തരം പ്രശ്‌നങ്ങള് ഒഴിവാക്കാനും സ്വയംഭോഗം സഹായിക്കും. അതായത് ശരിയായ സെക്‌സിലൂടെയുണ്ടാകുന്ന അപകടമന്നു വേണം, പറയാന്.\nനിങ്ങളില് മാനസിക സന്തോഷം\nഉറങ്ങുന്ന കാര്യത്തിനും സ്വയംഭോഗം ചെയ്യുന്നത് നിങ്ങളെ സഹായിക്കും. നിങ്ങളിലെ ഉറക്കമില്ലായ്മ പരിഹരിക്കാന് ഏറ്റവും ഫലപ്രദമായ ഒന്നാണ് സ്വയംഭോഗം. ഗര്‍ഭകാലത്ത് ഉറക്കക്കുറവു പലരേയും അലട്ടുന്ന ഒന്നാണ്. ഇതിനുള്ള പരിഹാരമാണ് ഇത്. ഇതു പോലെ ഗര്‍ഭകാലത്തെ ശരീര വേദനകള് അകറ്റാന് സഹായിക്കുന്ന ഒന്നും.\nസെക്‌സ് ടോയ്‌സ് പോലുള്ളവ ഉപയോഗിയ്ക്കുന്നുവെങ്കില് ഇത് ഏറെ ശ്രദ്ധയോടെ വേണമെന്നു മാത്രം. കാരണം ഇവയിലൂടെ രോഗങ്ങള് പിടി പെടാനും കുഞ്ഞിനു ദോഷം വരാനുമുള്ള സാധ്യതകള് കൂടുതലാണ്. ഇതൊഴിവാക്കാന് ശ്രമിയ്ക്കുക.\nചില പ്രത്യേക അവസ്ഥകളില്\nചില പ്രത്യേക അവസ്ഥകളില് ഇത് ഒഴിവാക്കുന്നതാണ് നല്ലത്. മറുപിള്ള താഴേയ്ക്കിറങ്ങിയ അവസ്ഥ, മുന്‍പ് അബോര്‍ഷന് സംഭവിച്ചിട്ടുണ്ടെങ്കില്, മാസം തികയാതെ പ്രസവിച്ച അവസ്ഥ, ബ്ലീഡിംഗ് തുടങ്ങിയ പ്രശ്‌നങ്ങളെങ്കില് സ്വയംഭോഗം ഒഴിവാക്കുന്നതാണ് നല്ലത്.\nMasturbation Effects During Pregnancy Period\nMasturbation Effects During Pregnancy Period, Read more to knowabout,


Veekshanam : Progressive Indian National Daily - രമേശ് ചെന്നിത്തലയ്ക്ക് വധഭീഷണി; സുരക്ഷ ശക്തമാക്കി\nThursday, 20 June 2013\tHomeകേരളംദേശീയംഅന്താരാഷ്‌ട്രംബിസിനസ്സ്‌കായികംലേഖനങ്ങള്‍മുഖപ്രസംഗംസിനിമഅഭിമുഖംകത്തുകള്\tരമേശ് ചെന്നിത്തലയ്ക്ക് വധഭീഷണി; സുരക്ഷ ശക്തമാക്കി\tന്യൂഡല്‍ഹി: കെ.പി.സി.സി പ്രസിഡന്റ് രമേശ് ചെന്നിത്തലയ്ക്ക് വധഭീഷണി. ഡല്‍ഹിയിലെ ഏഷ്യാനെറ്റ് ബ്യൂറോയിലും കാസര്‍കോട്ടെ ഇന്ത്യാവിഷന് ബ്യൂറോയിലുമാണ് അജ്ഞാതരുടെ ഭീഷണി സന്ദേശം ലഭിച്ചത്. ആദ്യം ഏഷ്യാനെറ്റ് ഡല്‍ഹി ബ്യൂറോയിലാണ് സന്ദേശം ലഭിച്ചത്. ഉച്ചയ്ക്ക് 12.55-ഓടെ ബ്യൂറോ ചീഫ് പ്രശാന്ത് രഘുവംശത്തിന്റെ മൊബൈല് ഫോണിലേക്ക് അജ്ഞാതന്റെ വിളിവരികയായിരുന്നു. രമേശ് ചെന്നിത്തലയെ കൊല്ലാന് മുംബൈയില് നിന്നും രണ്ടുഗുണ്ടകളെ ഇറക്കിയിട്ടുണ്ടെന്നായിരുന്നു സന്ദേശം. കൊങ്കിണി കലര്‍ന്ന മലയാളത്തിലായിരുന്നു സംഭാഷണം. സംസാരിച്ചുകൊണ്ടിരിക്കുന്നതിനിടെ ഫോണ് ബന്ധം വിച്ഛേദിക്കപ്പെട്ടു. തുടര്‍ന്ന് മിനിട്ടുകള്‍ക്കുള്ളില് ഇതേ നമ്പരില് നിന്നും മിസ് കോള് ലഭിച്ചു. സുഹൃത്തുക്കള് ആരെങ്കിലും തമാശ ഒപ്പിച്ചതാകുമെന്ന് കരുതി ആദ്യം പ്രശാന്ത് രഘുവംശം ആരോടും പറഞ്ഞില്ല. എന്നാല് സന്ദേശത്തിന്റെ ഗൗരവം കണക്കിലെടുത്ത് അദ്ദേഹം രമേശ് ചെന്നിത്തലയെ നേരിട്ട് ടെലിഫോണില് ബന്ധപ്പെട്ട് വിവരം അറിയിച്ചു. ഇതിനിടെ പ്രശാന്തിനെ ബന്ധപ്പെട്ട് വിവരങ്ങള് ആരാഞ്ഞ മുഖ്യമന്ത്രി വധഭീഷണിയുടെ പശ്ചാത്തലത്തില് രമേശ് ചെന്നിത്തലയ്ക്ക് സുരക്ഷ ഏര്‍പ്പെടുത്താന് ആഭ്യന്തര മന്ത്രി തിരുവഞ്ചൂര് രാധാകൃഷ്ണന് നിര്‍ദ്ദേശം നല്‍കി. തൊട്ടുപിന്നാലെ സംഭവത്തെ കുറിച്ച് അന്വേഷിക്കാന് ഡി.ജി.പി ജേക്കബ് പുന്നൂസ് ഉത്തരവിടുകയും ചെയ്തു.2മണിയോടെയാണ് ഇന്ത്യാവിഷന്റെ കാസര്‍കോഡ് റിപ്പോര്‍ട്ടര് രാഗേഷിന് സന്ദേശം ലഭിച്ചത്.\t< മുന് പേജ്


ഉദാരവല്‍ക്കരണകാലത്തെ കാര്‍ഷിക പ്രശ്നങ്ങള് വിലയിരുത്തി സെമിനാര് | Idukki | Kerala | Deshabhimani | Wednesday Jan 3, 2018\nസിപിഐ എം ജില്ലാ സമ്മേളന സെമിനാറുകള്\nഉദാരവല്‍ക്കരണകാലത്തെ കാര്‍ഷിക പ്രശ്നങ്ങള് വിലയിരുത്തി സെമിനാര്\nതൊടുപുഴയില് സംഘടിപ്പിച്ച കാര്‍ഷിക സെമിനാര് വൈദ്യുതി മന്ത്രി എം എം മണി ഉദ്ഘാടനം ചെയ്യുന്നു\nതൊടുപുഴ > നവ ഉദാരവല്‍ക്കരണകാലത്തെ ഇന്ത്യന് കാര്‍ഷികമേഖല അഭിമുഖീകരിക്കുന്ന പ്രശ്നങ്ങള് അതിന്റെ സമഗ്രതയില് വിലയിരുത്തിയ കാര്‍ഷികസെമിനാര് കേള്‍വിക്കാര്‍ക്ക് സമ്മാനിച്ചത് പുത്തന് അറിവുകളും അവബോധങ്ങളും. സിപിഐ എം ജില്ലാ സമ്മേളനത്തോടനുബന്ധിച്ച് തൊടുപുഴയില് സംഘടിപ്പിച്ച സെമിനാറാണ് ആഗോളവല്‍ക്കരണനയങ്ങളും അതിന്റെ ഭാഗമായി രൂപപ്പെടുത്തിയ കരാറുകളും കാര്‍ഷികമേഖലയ്ക്കുണ്ടാക്കിയ എണ്ണമറ്റ ദുരിതങ്ങളുടെ മറനീക്കിയത്.\nതൊടുപുഴ നഗരസഭാ മൈതാനത്ത് ചൊവ്വാഴ്ച വൈകിട്ട് നിറഞ്ഞ സദസ്സിനുമുന്നില് അഖിലേന്ത്യാ കിസാന്‍സഭ വര്‍ക്കിങ് കമ്മിറ്റിയംഗവും സംസ്ഥാന വൈദ്യുതി മന്ത്രിയുമായ എം എം മണി സെമിനാര് ഉദ്ഘാടനം ചെയ്തു. ദുരിതം പേറുന്ന കര്‍ഷകരെ സഹായിക്കാന് ഉല്‍പന്നങ്ങള്‍ക്ക് കുറഞ്ഞ താങ്ങുവില പ്രഖ്യാപിക്കാന് കേന്ദ്രസര്‍ക്കാര് തയ്യാറാകണമെന്ന് പി ജെ ജോസഫ് ആവശ്യപ്പെട്ടു. ആവശ്യമുണ്ടെങ്കിലും ഇല്ലെങ്കിലും ഉല്‍പന്നങ്ങള് രാജ്യത്തേക്ക് ഇറക്കുമതി ചെയ്യാമെന്ന നിലയുണ്ടായി. വില സ്ഥിരത ഉറപ്പാക്കാനാവണം. സബ്സിഡികളും ഇല്ലാതാവുകയാണ്. കഴിഞ്ഞ സര്‍ക്കാരിന്റെ കാലത്ത് ആരംഭിച്ച ഈ നയം ഇപ്പോഴത്തെ കേന്ദ്രസര്‍ക്കാരും തുടരുകയാണെന്നും അദ്ദേഹം പറഞ്ഞു.\n2003നുശേഷം രാജ്യത്ത് ഇറക്കുമതി നാലിരട്ടിയായതായും കയറ്റുമതി വര്‍ധിച്ചതിന്റെ കണക്കൊന്നുമില്ലെന്നും മൂന്നുലക്ഷത്തിലേറെ കര്‍ഷകരാണ് ആത്മഹത്യ ചെയ്തതായും ജനാധിപത്യ കേരളാ കോണ്‍ഗ്രസ് സംസ്ഥാന ചെയര്‍മാന് കെ ഫ്രാന്‍സിസ് ജോര്‍ജ് അഭിപ്രായപ്പെട്ടു. ഇന്ത്യ വന്‍കിട ശക്തിയാണെന്ന അവകാശവാദം നിലനില്‍ക്കുമ്പോഴാണ് പിടിച്ചുനില്‍ക്കാന് വഴി കാണാതെ കര്‍ഷകര് ജീവനൊടുക്കുന്നത്്. എല്ലാ കരാറുകളും ചര്‍ച്ചയില്ലാതെയാണ് ഒപ്പുവയ്ക്കുന്നത്. കരാറുകളുണ്ടാക്കുമ്പോള് അതുസംബന്ധിച്ച് സംസ്ഥാനസര്‍ക്കാരുകളുമായിക്കൂടി ചര്‍ച്ച നടത്തണമെന്ന കേരളത്തിലെ എല്‍ഡിഎഫ് സര്‍ക്കാരിന്റെ നിര്‍ദേശം ശുഭോദര്‍ക്കമാണെന്നും അദ്ദേഹം പറഞ്ഞു.\nകേരളത്തിലൊഴികെ ഇന്ത്യയിലെ മിക്കവാറും സംസ്ഥാനങ്ങളില് പ്രാകൃതമായ കാര്‍ഷികരീതികളാണ് നിലനില്‍ക്കുന്നതെന്ന് കെ കെ ശിവരാമന് പറഞ്ഞു. ശാസ്ത്രവളര്‍ച്ചയുടെ പ്രയോജനം കര്‍ഷകരിലെത്തിയിട്ടില്ല. കാര്‍ഷികരാജ്യമാണ് ഇന്ത്യയെന്ന് പറയുന്നുണ്ടെങ്കിലും അതൊരു ഭംഗിവാക്ക് മാത്രം. വിപണിമത്സരത്തില് പിടിച്ചുനില്‍ക്കാനുള്ള കരുത്ത് ദുര്‍ബല രാജ്യങ്ങള്‍ക്കില്ലെന്നും കാര്‍ഷികമേഖലയില് ഇന്ത്യ നേരിടുന്ന പ്രതിസന്ധി അതാണ് സൂചിപ്പിക്കുന്നതെന്നും അദ്ദേഹം പറഞ്ഞു.\nസെമിനാറില് സിപിഐ എം സംസ്ഥാന കമ്മിറ്റിയംഗം കെ പി മേരിയും സംബന്ധിച്ചു. സംഘാടകസമിതി ചെയര്‍മാന് വി വി മത്തായി അധ്യക്ഷനായി. കണ്‍വീനര് മുഹമ്മദ് ഫൈസല് സ്വാഗതവും ടി ആര് സോമന് നന്ദിയും പറഞ്ഞു.\nപുതിയ മുന്നേറ്റം വേണം: മന്ത്രി എം എം മണി\nതൊടുപുഴ > ഇതിനകം ഒപ്പിട്ടുകഴിഞ്ഞ സ്വതന്ത്ര വ്യാപാര കരാറുകളിലെ കര്‍ഷകവിരുദ്ധ നയങ്ങള്‍ക്കെതിരെ കര്‍ഷകസംഘടനകളുടെ യോജിച്ച പുതിയ മുന്നേറ്റം വേണമെന്ന് സിപിഐ എം ജില്ലാ സമ്മേളനത്തോടനുബന്ധിച്ച് തൊടുപുഴയില് സംഘടിപ്പിച്ച സെമിനാറില് വൈദ്യുതിമന്ത്രി എം എം മണി പറഞ്ഞു. വിവിധ സംസ്ഥാനങ്ങളില് ഇത്തരത്തിലുള്ള കര്‍ഷകകൂട്ടായ്മകള് വളര്‍ന്നുവരുന്നത് പ്രതീക്ഷ നല്‍കുന്നു.\nകാര്‍ഷികോല്‍പന്നങ്ങള്‍ക്ക് മുമ്പ് ലഭിച്ചിരുന്ന സംരക്ഷണമാണ് ഉദാരവല്‍ക്കരണത്തോടെ ഇല്ലാതായത്. ഈ നയത്തിന്റെ ഭാഗമായി ഉണ്ടാക്കിയ കരാറുകളില്‍നിന്ന് ഇന്ത്യക്ക് മാത്രമായി എത്രകണ്ട് പിന്മാറാനാകുമെന്നത് സംശയമാണ്. ഈ സാഹചര്യത്തില് ഇന്ത്യന് കാര്‍ഷികമേഖല നേരിടുന്ന പ്രശ്നങ്ങള്‍ക്ക് പരിഹാരം കാണാന് കേന്ദ്ര-സംസ്ഥാന സര്‍ക്കാരുകള്‍ക്കേ കഴിയൂ. ഇക്കാര്യത്തില് സംസ്ഥാനസര്‍ക്കാരുകള്‍ക്കുള്ള സാധ്യത പരിമിതമാണ്. കര്‍ഷകരുടെ രക്ഷയ്ക്കുതകുന്ന സമീപനങ്ങള് സ്വീകരിക്കാന് കേന്ദ്രഗവണ്‍മെന്റില് കടുത്ത സമ്മര്‍ദം കൊണ്ടുവരേണ്ടതുണ്ട്. അതിന് ഇനിയും യോജിച്ച കരുത്തുറ്റ കര്‍ഷകമുന്നേറ്റങ്ങള് വേണമെന്നും മണി പറഞ്ഞു.\nനിയമസഭ എസ‌്റ്റിമേറ്റ് കമ്മിറ്റി കുട്ടനാട്ടിൽ തെളിവെടുത്തു


veterinary doctor murder: വെറ്ററിനറി ഡോക്ടറെ കൊലപ്പെടുത്തിയത് അതിദാരുണമായി; മയക്കുമരുന്ന് നൽകി മുഖം മറച്ച് കൂട്ടബലാത്സംഗത്തിന് ഇരയാക്കി - telangana veterinary doctor murdered after gangrape | Samayam Malayalam\ntelangana veterinary doctor murdered after gangrape\nNilin Mathews | Samayam Malayalam | Updated: 01 Dec 2019, 10:31:00 AM\nബുധനാഴ്ച രാത്രിയാണ് തെലങ്കാനയിൽ വെറ്ററിനറി ഡോക്ടറെ നാല് പേർ ചേർന്ന് കൊലപ്പെടുത്തിയത്. നാല് പ്രതികളും കുറ്റം സമ്മതിച്ചുവെന്ന് പോലീസ് പറഞ്ഞു. മരണശേഷം പ്രതികൾ മൃതദേഹം പെട്രോൾ ഒഴിച്ച് കത്തിച്ചു.\nഹൈദരാബാദ്: വെറ്ററിനറി ഡോക്ടറെ ഹൈദരാബാദിന് സമീപം നാല് പേർ ചേർന്ന് കൊലപ്പെടുത്തിയത് ക്രൂരമായി ബലാത്സംഗം ചെയ്ത ശേഷമെന്ന് പോലീസ്. ആസൂത്രിതമായി ഡോക്ടറുടെ സ്‌കൂട്ടറിന്റെ കാറ്റ് അഴിച്ചുവിട്ട് കെണിയിൽപ്പെടുത്തിയാണ് നാല് പേർ ചേർന്ന് കൃത്യം നടപ്പാക്കിയത്.\nവ്യാഴാഴ്‌ച പുലർച്ചെയാണ് ഹൈദരാബാദ് - ബെംഗളൂരു ദേശീയപാതയിൽ കലുങ്കിനടിയിൽ 26കാരിയുടെ മൃതദേഹം കത്തിക്കരിഞ്ഞ നിലയിൽ കണ്ടെത്തിയത്. ഡോക്ടറായ യുവതി ബുധനാഴ്ച വൈകുന്നേരം 6:15 ഓടെയാണ് ഷംസാബാദിലെ തോണ്ടുപ്പള്ളി ടോൾ പ്ലാസയ്ക്ക് സമീപത്തു വാഹനം വെച്ചിട്ട് പോയ യുവതിയെ പ്രതികൾ നാല് പേരും കൂടി ചേർന്ന് കെണിയിലാക്കുകയായിരുന്നു.ബലപ്രയോഗത്തിലൂടെയാണ് ഇവർ യുവതിയെ സംഭവസ്ഥലത്ത് എത്തിച്ചതെന്ന് പോലീസ് കമ്മീഷണർ വി സി സജ്ജനാർ പറഞ്ഞു.\nAlso Read: ഹൈദരാബാദിലെ അരുംകൊല: പ്രതികളെ ജീവനോടെ കത്തിക്കണമെന്ന് യുവതിയുടെ അമ്മ\nകൊലപാതകത്തിനു ശേഷം പ്രതികൾ യുവതിയുടെ മൃതദേഹം 25 കിലോമീറ്റർ അകലെ ഹൈദരാബാദ് - ബെംഗളൂരു ഹൈവേയിലൂള്ള ഒരു കലുങ്കിന് സമീപമെത്തിച്ച് കത്തിക്കുകയായിരുന്നുവെന്ന് പോലീസ് പുറത്തിറക്കിയ പ്രസ്താവനയിൽ വ്യക്തമാക്കി.തെലങ്കാനയിലെ നാരായൺപേട്ട് ജില്ലക്കാരായ മുഹമ്മദ് അരീഫ് (26), ജോല്ലു ശിവ (20), ജോല്ലു നവീൻ (20), ചിന്തകുന്ത ചെന്നകേശവലു (20) എന്നിവരാണ് യുവതിയെ കൊലപ്പെടുത്തിയതിന് അറസ്റ്റിലായത്. പ്രതികൾ കുറ്റം സമ്മതിച്ചുവെന്ന് പോലീസ് കൂട്ടിച്ചേർത്തു.\nരാത്രി9മണിയോടെ യുവതി മടങ്ങിയെത്തിയപ്പോൾ വാഹനത്തിന്റെ ടയർ പഞ്ചറായ അവസ്ഥയിലായിലായിരുന്നു. പ്രതികളിൽ ഒരാൾ സഹായിക്കാമെന്ന് പറഞ്ഞ് വണ്ടിയുമായി അവിടെ നിന്ന് പോയി ഉടൻ തന്നെ കടകൾ എല്ലാം അടച്ചുവെന്ന് തിരികെ വന്നു. പന്തികേട് തോന്നിയ യുവതി സഹോദരിയെ വിളിച്ച് കാര്യങ്ങൾ പറയുകയും സഹായിക്കാമെന്ന് ഏറ്റവരെ കുറിച്ച് സംശയമുണ്ടെന്ന് വ്യക്തമാക്കുകയും ചെയ്തിരുന്നു. സഹോദരി തിരികെ വിളിച്ചപ്പോൾ യുവതിയെ ഫോണിൽ കിട്ടിയില്ല. യുവതിക്ക് നാല് പ്രതികളും ചേർന്ന് മയക്കുമരുന്ന് ചേർത്ത ശീതള പാനീയം നൽകി പല തവണ പീഡിപ്പിച്ചതായി പോലീസ് വ്യക്തമാക്കി.\nപീഡനസമയത്ത് യുവതിയുടെ മുഖം മറച്ചിരുന്നതിനാലാണ് മരണം സംഭവിച്ചത്. ടോൾ പ്ലാസക്ക് സമീപത്തുള്ള ലോറി പാർക്കിങ് പ്രദേശത്ത് വെച്ചാണ് യുവ ഡോക്ടറെ പ്രതികൾ പീഡിപ്പിച്ചത്. മൃതദേഹം ട്രക്കിൽ കയറ്റി 25 കിലോമീറ്റര് അകലെ ഹൈവേയിലുള്ള കലുങ്കിനടിയിലിട്ട് പ്രതികൾ കത്തിക്കുകയായിരുന്നു. അന്വേഷണത്തിനിടെ ടോൾ പ്ലാസ ജീവനക്കാരനാണ് ലോറി പാർക്കിങ് പോലീസ് കാണിച്ചു കൊടുത്തത്. പ്രതികളെ ജീവനോടെ കത്തിക്കണമെന്ന് യുവതിയുടെ അമ്മ പ്രതികരിച്ചു. യുവ ഡോക്ടറുടെ കൊലപാതകത്തിൽ വലിയ പ്രതിഷേധമാണ് ഉയരുന്നത്.\nഅതിനിടെ, എഫ്‌ഐആർ ഫയൽ ചെയ്യുന്നതിൽ വീഴ്ച വരുത്തിയെന്ന് ആരോപിച്ച് മൂന്ന് പൊലീസുകാരെ സസ്‌പെൻഡ് ചെയ്തു. പോലീസ് കൃത്യ സമയത്ത് നടപടിയെടുത്തില്ലെന്ന് യുവതിയുടെ ബന്ധുക്കൾ ആരോപിച്ചിച്ചിരുന്നു. സൈബരാബാദ് പോലീസ് കമ്മീഷണർ വി.സി സജ്ജനാർ ആണ് മൂന്ന് പൊലീസുകാരെ സസ്‌പെൻഡ് ചെയ്തുവെന്ന് അറിയിച്ചത്. പോലീസിനെതിരെ നടപടി വേണമെന്ന് ദേശീയ വനിതാ കമ്മീഷൻ അംഗം ശ്യാമളാ കുന്ദർ ആവശ്യപ്പെട്ടു. യുവതിയുടെ ബന്ധുക്കളെ സന്ദർശിച്ച ശേമായിരുന്നു പ്രസ്താവന.\nകണ്ണൂരില് എട്ട് വിദ്യാര്‍ഥിനികള്‍ക്ക് പീഡനം; നാട്ടില് തന്നെ ഒളിവില് കഴിഞ്ഞ കായികാധ്യാപകന് അറസ്റ്റില് ആര്‍ട്ടിക്കിള് ഷോ\nതെലങ്കാന കൊലപാതകം തെലങ്കാന veterinary doctor murder Telangana Murder Case Telangana Doctor Murder Case\nWeb Title : telangana veterinary doctor murdered after gangrape\nThrissurആമ്പല്ലൂര് ഡിവിഷനില് മത്സരം 'പൊടി'പാറും! കരുത്തരെ കളത്തിലിറക്കി മുന്നണികൾ, സ്ഥാനാർഥികൾ ഇവരാണ്...\nIndiaരാഹുൽ ഗാന്ധിക്കെതിരെ വീഡിയോയുമായി ബിജെപി ഐടി സെൽ മേധാവി; കൃത്രിമമെന്ന് ട്വിറ്റർ


കാപ്പിരി മുത്തപ്പന്റെയും അടിമക്കച്ചവടത്തിന്റെയും ചരിത്രസ്മരണ: ബിന...\nകാപ്പിരി മുത്തപ്പന്റെയും അടിമക്കച്ചവടത്തിന്റെയും ചരിത്രസ്മരണ: ബിനാലെയില് ഡ്വെല്ലിംഗ് കാപ്പിരി സ്പിരിറ്റ്‌സ്\nPreetha | Wednesday, February 22, 2017 3:32 PM IST\nകൊച്ചി : കൊച്ചിക്ക് പരിചിതമായ കാപ്പിരി മുത്തപ്പനെക്കുറിച്ചുള്ള ഓര്‍മകള് ഒരു ഡച്ച് കലാകാരന്റെ ഭാവനയില് എങ്ങനെ വിരിയുന്നുവെന്നറിയണമെങ്കില് ബിനാലെയിലേക്ക് പോകുക. 'ഡ്വെല്ലിംഗ് കാപ്പിരി സ്പിരിറ്റ്‌സ്' എന്ന പേരില് സമയത്തില് ഉറഞ്ഞുനില്‍ക്കുന്ന ഒരു നിമിഷമാണ് ഗബ്രിയേല് ലെസ്റ്റര് സൃഷ്ടിച്ചിരിക്കുന്നത്.\nതകര്‍ന്നുവീഴുന്നതോ ചരിഞ്ഞുകൊണ്ടിരിക്കുന്നതോ ആയ ഒരു ഒറ്റമുറി വീടാണിത്. കരിച്ച മരത്തടി (Burnt wood) ഉപയോഗിച്ചാണ് വീട് നിര്‍മ്മിച്ചിരിക്കുന്നത്. തുണി കര്‍ട്ടനുകള് അക്രിലിക് ഉപയോഗിച്ച് കട്ടിയാക്കി കാറ്റുപിടിച്ചുനില്‍ക്കുന്ന പായപോലെ ജനലകളില് നിന്ന് അകത്തി നിര്‍ത്തിയിരിക്കുന്നു. വീട് മുന്നോട്ടുവീണുകൊണ്ടിരിക്കുന്ന രീതിയിലാണുള്ളത്. ഏതുനിമിഷവും നിലംപൊത്തും എന്നു തോന്നും. ഒപ്പം, സമയം നിലച്ചുപോയ അനുഭവവും ഇന്‍സ്റ്റലേഷന് നല്‍കുന്നു. മുറിയുടെ മധ്യഭാഗത്തായി എപ്പോഴും എരിയുന്ന ഒരു പുകയില ചുരുട്ടും സ്ഥാപിച്ചിട്ടുണ്ട്.\nകാപ്പിരി പാരമ്പര്യം അനുസരിച്ച് ഈ എരിയുന്ന പുകയിലച്ചുരുട്ട് മണ്‍മറഞ്ഞ കാപ്പിരി ആത്മാക്കള്‍ക്കുള്ള തര്‍പ്പണമാണെന്ന് ഗബ്രിയേല് ലെസ്റ്റര് പറയുന്നു. മറ്റൊരു ഭൗതിക സ്മാരകവും അവശേഷിപ്പിക്കാതെ കടന്നുപോയവര്‍ക്കുള്ള സ്മാരകമാണ് തന്റെ സൃഷ്ടി. കൊച്ചിയുടെ നാവികകാല പാരമ്പര്യവും അടിമക്കച്ചവടത്തിന്റെ ചരിത്രവുമെല്ലാം ഈ സൃഷ്ടിയില് പ്രതിഫലിക്കുന്നുണ്ട്. അടിമകളും കാപ്പിരികളുമൊന്നും കേരളത്തിനും അന്യമല്ല. അതുകൊണ്ട് തന്നെ ബിനാലെയിലേക്ക് ഏറ്റവും അനുയോജ്യമായതെന്ന നിലയിലാണ് ഡ്വെല്ലിംഗ് കാപ്പിരി സ്പിരിറ്റ് എന്ന സൃഷ്ടി ഇവിടെ അവതരിപ്പിക്കുന്നതെന്ന് ലെസ്റ്റര് പറയുന്നു.\nപശ്ചിമകൊച്ചിയില് ഏറെ പ്രചാരത്തിലുണ്ടായിരുന്ന വിശ്വാസമാണ് കാപ്പിരി മുത്തപ്പന്. ആഫ്രിക്കയിലെ ഗുഡ് ഹോപ്പ് മുനമ്പു വഴി ഇന്ത്യയിലെത്തിയ പോര്‍ച്ചുഗീസുകാര് ആഫ്രിക്കന് വംശജരെ അടിമകളാക്കി കൂടെ കൊണ്ടുവന്നിരുന്നു. പതിനേഴാം നൂറ്റാണ്ടില് ഡച്ചുകാര് വന്നതോടെ കേരളതീരത്തുനിന്ന് പോര്‍ച്ചുഗീസുകാര്‍ക്ക് പിന്‍വാങ്ങേണ്ടിവന്നു. ധനമെല്ലാം പലയിടങ്ങളിലായി കുഴിച്ചിട്ട ഇവര് നിധിക്ക് കാവലായി കാപ്പിരി അടിമകളില് ഒരോരുത്തരെ ഒപ്പം കുഴിച്ചിട്ടെന്നും ഈ പ്രേതാത്മാക്കള് കാപ്പിരി മുത്തപ്പന്‍മാരായി എന്നുമാണ് കഥ. കൊച്ചിയില് പലയിടത്തും ഇത്തരം മുത്തപ്പന്‍മാരെ ആരാധിക്കുന്ന മുത്തപ്പന് മാടങ്ങളുണ്ട്.ഫോര്‍ട്ട് കൊച്ചിക്ക് പരിചിതമായ കഥ അവതരിപ്പിക്കുന്ന കലാകാരന്റെ പ്രവര്‍ത്തനമേഖല നെതര്‍ലാന്‍ഡ്‌സിലെ ആംസ്റ്റര്‍ഡാം ആണ്. സംഗീതം, സിനിമ, ഇന്‍സ്റ്റലേഷനുകള്, പെര്‍ഫോമന്‍സ് ആര്‍ട്ട്, ശില്‍പ്പകല, ആര്‍ക്കിടെക്ച്ചര്, ഫോട്ടോഗ്രാഫി, ഗദ്യരചന എന്നീ രംഗങ്ങളില് ലെസ്റ്റര് പ്രവര്‍ത്തിക്കുന്നുണ്ട്.\nക്യാമറ കൈയിലില്ലാത്ത ഫിലം മേക്കറായാണ് താന് ബിനാലെയില് എത്തിയതെന്ന് ലെസ്റ്റര് പറയുന്നുണ്ട്. ഭൗതികമായ വസ്തുക്കളിലൂടെ ഒരു സിനിമയ്ക്കുള്ളില് നില്‍ക്കുന്ന പ്രതീതി കാണിയില് ജനിപ്പിക്കാന് ശ്രമിക്കുകയാണ് അദ്ദേഹം. മുറിയ്ക്കുള്ളില് കയറിനില്‍ക്കുന്ന കാണിക്ക് വെര്‍ട്ടിഗോ അനുഭവപ്പെടുന്നതുപോലും വിഭാവനം ചെയ്തതുതന്നെയാണെന്ന് കലാകാരന് സാക്ഷ്യപ്പെടുത്തുന്നുണ്ട്. പരീക്ഷണ സിനിമയില് പ്രവര്‍ത്തിച്ച അനുഭവം ലെസ്റ്റര് തന്റെ ഇന്‍സ്റ്റലേഷനുകളിലേക്ക് കൊണ്ടുവരുന്നുണ്ട്. നിശബ്ദത പോലും ഉറഞ്ഞുകൂടിയ നിമിഷത്തിന്റെ പശ്ചാത്തല സംഗീതമാവുകയാണെന്നും അദ്ദേഹം പറയുന്നു.\nമാജിക്കല് റിയലിസത്തിന്റെ തലത്തില് കൂടിയാണ് തന്റെ സൃഷ്ടിയുടെ അനുഭവം സന്ദര്‍ശകരിലേക്ക് ഗബ്രിയല് ലെസ്റ്റര് എത്തുന്നത്. ഇവിടെ കാറ്റില്ല, പക്ഷേ ഈ ജനലിലെ കര്‍ട്ടനുകള് കാറ്റുപിടിച്ചു വീശിനില്‍ക്കുന്നപോലെ കാണിക്ക് അനുഭവപ്പെടുന്നു. സമയം കടന്നുപോകുന്നുണ്ട്. പക്ഷേ വീഴുന്നതിനു തൊട്ടുമുന്‍പത്തെ നിമിഷത്തില് മുറി ഉറച്ചുപോകുന്നതിനാല് സമയം നിശ്ചലമായ അവസ്ഥ സൃഷ്ടിക്കപ്പെടുന്നു. അങ്ങനെ, തങ്ങളുടെ അനുഭവവും കൂടിച്ചേര്‍ന്ന് കാണികളുടെ കൂടി സൃഷ്ടിയാവുകയാണ് ഡ്വെല്ലിംഗ് കാപ്പിരി സ്പിരിറ്റ്‌സ് എന്നും ലെസ്റ്റര് കൂട്ടിച്ചേര്‍ക്കുന്നു.


ഈ നക്ഷത്രക്കാരെ ആളുകൾ ഏറ്റവും വെറുക്കും വീഡിയോ കാണൂ\nകുറച്ചു നക്ഷത്രക്കാരുടെ ജീവിതത്തിലുണ്ടാകുന്ന തിക്തമായ ഫലങ്ങൾ എന്തൊക്കയാണ്?അനുകൂല കാലാവസ്ഥകൾ ചെയ്ത് കൊടുത്താലും ജനങ്ങളാൽ വെറുക്കപ്പെടുന്ന, എത്ര ആത്മാർത്ഥത കാണിച്ചാലും മറ്റുള്ളവരിൽനിന്ന് അപവാദങ്ങൾ കേൾക്കേണ്ടി വരുന്ന ഒരു അവസ്ഥയുണ്ട്. കുറച്ചു നക്ഷത്രക്കാർക്ക് എല്ലാ നന്മകളും ഉണ്ടാകും. നല്ല കാര്യങ്ങൾ ചെയ്യും. പക്ഷേ ചില കാര്യങ്ങളിൽ ഉള്ള വാശി പിടുത്തവും മനസ്സിലുണ്ടാകുന്ന ദുഷ്യട്ട്യവും കൊണ്ട് ബുദ്ധിമുട്ട് ഉണ്ടാകാം. ചിലപ്പോൾ മറ്റുള്ളവരിൽ നിന്ന് അപവാദങ്ങളും പഴികളും ഒക്കെ കേൾക്കേണ്ടിവരുന്നുണ്ട്.\nഅത്തരത്തിലുള്ള കുറച്ച് നക്ഷത്രക്കാരെ നമുക്കൊന്ന് പരിചയപ്പെടാം. ഓരോ നക്ഷത്രത്തിലും ജാതകചിന്ത നടത്തുമ്പോൾ അവരുടെ സ്വഭാവവും അവരുടെ ചിന്തയും രീതിയും ഒക്കെ മനസ്സിലാക്കാൻ സാധിക്കും. പക്ഷേ കുറച്ച് നക്ഷത്രക്കാർക്ക് ജന്മനാലുള്ള ഗുണങ്ങൾ കൊണ്ട് ചില കാര്യങ്ങൾ നമുക്ക് പ്രത്യേകിച്ച് മനസ്സിലാക്കാൻ സാധിക്കും. അഞ്ചാം ഭാവത്തിന്റെ സ്ഥിതിയും ഏഴാംഭാവത്തിൽ സ്ഥിതിയും ദൃഷ്ടിയും മറ്റുള്ള കെടാവിളക്കിനെ പരിഗണിച്ച് ഇത്തരത്തിലുള്ള സ്വഭാവം അവർ എത്രത്തിലാണ് ഉപകാരപ്പെടുന്നത്.\nഅവരുടെ ജീവിതത്തിൽ എത്രയൊക്കെമേന്മ ഉണ്ടാകും എന്നൊക്കെ നമുക്ക് മനസ്സിലാക്കുവാൻ സാധിക്കും. ചില നക്ഷത്രക്കാർ അവർ വല്ലാത്ത രീതിയിൽ തന്നെ ജീവിതത്തിൽ അല്ലെങ്കിലും കുടുംബത്തിൽ ആത്മാർത്ഥമായി കഷ്ടപ്പെട്ടാലും നല്ല കാര്യങ്ങൾ ചെയ്തു കൊടുത്താലും ചില പഴികൾ അപവാദങൾ എന്നിവ കേൾക്കേണ്ടി വരിക എന്നുള്ളത് ഇത്തരം നക്ഷത്രക്കാരുടെ വിധിയാണ്. കൂടുതൽ വിവരങ്ങൾ അറിയുവാൻ വേണ്ടി മുഴുവനായി കാണുക.